****

**1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā"**

**1.1.1.5. pasākuma "Atbalsts starptautiskās sadarbības projektiem pētniecībā un inovācijās"**

**SĀKOTNĒJAIS NOVĒRTĒJUMS**

**Rīga, 2017**

**Saturs**

[Dokumentā izmantotie saīsinājumi 4](#_Toc476555865)

[Ievads 7](#_Toc476555866)

[1. Esošās situācijas apraksts 8](#_Toc476555867)

[1.1. Latvijas dalība starptautiskajos sadarbības projektos pētniecības, tehnoloģiju attīstības un inovāciju jomās 13](#_Toc476555868)

[1.2. Līdzdalība Ietvara programmā 15](#_Toc476555869)

[1.3. ES Pētniecības un inovācijas atbalsta programma „*Apvārsnis 2020*” 21](#_Toc476555870)

[2. Apraksts un analīze par līdzvērtīgiem prakses piemēriem un to ieviešanas mehānismiem mobilitātes pasākumu atbalsta pasākumiem 28](#_Toc476555871)

[3. 2007. – 2013. gada plānošanas periodā īstenotais Eiropas Savienības struktūrfondu atbalsts starptautiskās sadarbības pasākumu ietvaros 31](#_Toc476555872)

[3.1. 2.1.1.2 aktivitāte „Atbalsts starptautiskās sadarbības projektiem zinātnē un tehnoloģijās” 31](#_Toc476555873)

[3.2. Vienota nacionālas nozīmes Latvijas akadēmiskā pamattīkla zinātniskās darbības nodrošināšanai izveide 34](#_Toc476555874)

[3.3. 2.1.1.2. aktivitātē „Atbalsts starptautiskās sadarbības projektiem zinātnē un tehnoloģijās” sasniegtie rezultāti. 34](#_Toc476555875)

[3.4. Gūtās mācības no 2.1.1.2. aktivitātes „Atbalsts starptautiskās sadarbības projektiem zinātnē un tehnoloģijās” ieviešanas. 35](#_Toc476555876)

[4. 1.1.1. SAM. 1.1.1.5. pasākuma „Atbalsts starptautiskās sadarbības projektiem pētniecībā un inovācijās” ieviešanas risinājuma apraksts 36](#_Toc476555877)

[4.1. 1.1.1.5. pasākuma pirmā atlases kārta 40](#_Toc476555878)

[4.1.1. Programmas „Apvārsnis 2020” Nacionālā kontaktpunkta darbības paplašināšana 41](#_Toc476555879)

[4.1.2. Nacionālo interešu pārstāvniecība, dalība Kopējās programmēšanas iniciatīvās, starptautiskās sadarbības tīklu paplašināšana 45](#_Toc476555880)

[4.2. 1.1.1.5. pasākuma otrā atlases kārta 50](#_Toc476555881)

[4.2.1. Zinātnisko institūciju starptautiskās sadarbības stiprināšanas pasākumi 50](#_Toc476555882)

[4.3. 1.1.1.5. pasākuma trešā atlases kārta 56](#_Toc476555883)

[4.3.1. Atbalsts dalībai ERA pasākumos 56](#_Toc476555884)

[5. Sinerģija un demarkācija ar citiem specifiskajiem atbalsta mērķiem pētniecības attīstības jomā 63](#_Toc476555885)

[6. Pasākuma atbilstība valsts atbalsta definīcijai un paredzamā negatīvā ietekme uz konkurenci un tirdzniecību. 66](#_Toc476555886)

[Pielikums Nr.1 67](#_Toc476555887)

[Latvijas dalība ES pētniecības un inovāciju attīstības programmās 2007.-2013.gada periodā 67](#_Toc476555888)

[Eiropas Kopējās tehnoloģiju ierosmes 71](#_Toc476555894)

[ARTEMIS kopīgā tehnoloģiju ierosme 71](#_Toc476555895)

[Eiropas kopējās tehnoloģiju ierosmes „Inovatīvo medikamentu ierosme” (IMI) 72](#_Toc476555896)

[Starptautiskās sadarbības projekti ERA-Net 73](#_Toc476555897)

[Divpusējās un trīspusējās sadarbības programmas 74](#_Toc476555898)

[Latvijas un Baltkrievijas sadarbības programma zinātnē un tehnikā 74](#_Toc476555899)

[Francijas – Latvijas sadarbības programma zinātnes un tehnoloģiju attīstības jomās OSMOZE 75](#_Toc476555900)

[Latvijas – Lietuvas – Taivānas zinātniskās sadarbības atbalsta fonds 75](#_Toc476555901)

[Latvijas – Ukrainas bilaterālās sadarbības programma 77](#_Toc476555902)

[„Izcilības izplatīšana un dalības paplašināšana” virziens (Spreading Excellence and Widening Participation) 77](#_Toc476555903)

[Baltic Bonus iniciatīva 78](#_Toc476555904)

[Pielikums Nr.2 80](#_Toc476555905)

[Latvijas dalība ES pētniecības un tehnoloģiju attīstības programmās 80](#_Toc476555906)

[ES pētniecības un tehnoloģiju attīstības programmas Latvijā 2007.-2013.gadā 80](#_Toc476555907)

[Divpusējās un trīspusējās sadarbības programmas Latvijā 81](#_Toc476555908)

[ES pētniecības programmas aktīvas laika periodā no 2014.-2020.gadam 82](#_Toc476555909)

[Pielikums Nr.3 83](#_Toc476555910)

[Projektu pārskats sadalījumā pa programmas „Apvārsnis 2020” pīlāriem 83](#_Toc476555911)

[Pielikums Nr.4 84](#_Toc476555912)

[2.1.1.2. aktivitātes „Atbalsts starptautiskās sadarbības projektiem zinātnē un tehnoloģijās” 1. un 2. kārtas projektu sadalījums pa institūcijām 84](#_Toc476555913)

[Pielikums Nr.5 86](#_Toc476555914)

[Pārskats par programmām, kuru ietvaros iespējama sinerģija ar ES struktūrfondu finansējumu 86](#_Toc476555915)

[Pielikums Nr.6 95](#_Toc476555916)

[Latvijas dalība ESFRI ceļa kartes infrastruktūrās (konsorcijos un platformās (topošie konsorciji)) 95](#_Toc476555917)

[Pielikums Nr.7 98](#_Toc476555918)

[Programmas “Apvārsnis 2020” programmkomiteju 6 ekspertu darba pienākumi 98](#_Toc476555919)

# Dokumentā izmantotie saīsinājumi

|  |  |
| --- | --- |
| 7.IP | Eiropas Savienības 7.Ietvara programma zinātnes, tehnoloģijas attīstībai un demonstrācijas pasākumiem |
| Programma “*Apvārsnis 2020*” | Eiropas Savienības Pētniecības un inovācijas pamatprogramma *“Apvārsnis 2020”*  (*“Horizon2020”*) |
| AREI | Agroresursu un ekonomikas institūts |
| BIOR | Pārtikas drošības, dzīvnieku veselības un vides zinātniskais institūts “BIOR” |
| BONUS | Baltijas jūras pētniecības un attīstības programma BONUS 2010.-2017.gadam |
| BMC | Latvijas Biomedicīnas pētījumu un studiju centrs |
| CFLA | Centrālā finanšu un līgumu aģentūra |
| COST | Eiropas sadarbības programma zinātnes un tehnoloģiju jomā *(Cooperation Europeenne dans le Domaine de la Recherche Scientifique et Technique)* |
| CSP | Centrālā statistikas pārvalde |
| DI | Dārzkopības institūts |
| DPP | Darbības programmas “Uzņēmējdarbība un inovācijas” papildinājums |
| DU | Daugavpils Universitāte |
| ECSEL | Kopējā tehnoloģiju ierosme ECSEL elektronikas komponenšu un sistēmu *(Electronic Components and Systems for European Leadership)* jomā |
| EDI | Elektronikas un datorzinātņu institūts |
| EEZ | Eiropas Ekonomiskā zona |
| EK | Eiropas Komisija |
| ERA | Eiropas vienotā pētniecības telpa (*European Research Area)* |
| ERA-NET | Eiropas pētniecības telpas sadarbības tīkls (*European Research Area Network)* |
| ERAF | Eiropas Reģionālās attīstības fonds |
| ERMOS | Igaunijas pētnieciskās mobilitātes shēma *(Estonian Research Mobility Sheme)* |
| ES | Eiropas Savienība |
| ESF | Eiropas Sociālais fonds |
| ESFRI | Eiropas pētniecības infrastruktūru stratēģiskais forums *(European Strategy Forum on Research Infrastructures)* |
| EURATOM | Programma atomenerģijas pētniecībai |
| EUREKA | Eiropas Valstu programma inovatīvu tehnoloģiju, pakalpojumu un produktu izstrādei |
| EUROSTARS | ES dalībvalstu kopējā programma inovatīvu mazo un vidējo uzņēmumu atbalstam |
| IKT | Informācijas un komunikācijas tehnoloģijas |
| IMI | Kopējā tehnoloģiju ierosme Inovatīvo medikamentu jomā |
| IP | ES Ietvara programma |
| IZM | Izglītības un zinātnes ministrija |
| JVLMA | Jāzepa Vītola Latvijas mūzikas akadēmija |
| KĶI | Latvijas Valsts koksnes ķīmijas institūts |
| LiepU | Liepājas Universitāte |
| LKA | Latvijas Kultūras akadēmija |
| LLU | Latvijas Lauksaimniecības universitāte |
| LMA | Latvijas Mākslas akadēmija |
| LU | Latvijas Universitāte |
| LU CFI | Latvijas Universitātes Cietvielu fizikas institūts |
| LU FI | Latvijas Universitātes Fizikas institūts |
| LU HZF | Latvijas Universitātes Humanitāro zinātņu fakultāte |
| LU MII | Latvijas Universitātes Matemātikas un informātikas institūts |
| LZA | Latvijas Zinātņu akadēmija |
| LZP | Latvijas Zinātnes padome |
| MK | Ministru kabinets |
| MSCA | Marijas Sklodovskas-Kirī cilvēkresursu attīstības programma *(Marie Skłodowska-Curie actions)* |
| MVU | Sīkie (mikro), mazie un vidējie uzņēmumi |
| NATO | Ziemeļatlantijas Līguma organizācija *(North Atlantic Treaty Organization)* |
| NKP | ES Ietvara programmu Nacionālais kontaktpunkts |
| OSI | Latvijas Organiskās sintēzes institūts |
| OSMOZE | Francijas – Latvijas sadarbības programma zinātnes un tehnoloģiju attīstības jomās |
| P&A | Pētniecība un attīstība |
| PLE | Pilna laika ekvivalents |
| RIS3 | Latvijas Viedās specializācijas stratēģija |
| RJA | Rīgas Juridiskā augstskola |
| RSU | Rīgas Stradiņa universitāte |
| RTA | Rēzeknes Tehnoloģiju akadēmija |
| RTU | Rīgas Tehniskā universitāte |
| SAM | Specifiskā atbalsta mērķis |
| Silava | Latvijas Valsts mežzinātnes institūts “Silava” |
| VeA | Ventspils augstskola |
| ViA | Vidzemes augstskola |
| VIAA | Valsts izglītības attīstības aģentūra |
| VIS | Valsts informācijas sistēma |
| ZTAI | Zinātnes, tehnoloģiju attīstības un inovāciju pamatnostādnes 2014. – 2020. gadam |

# Ievads

Sākotnējā novērtējumā analizēta esošā situācija Latvijas dalībai starptautiskajās sadarbības programmās pētniecības, tehnoloģiju attīstības un inovāciju jomās, Eiropas Savienības fondu 2007. – 2013. gadam plānošanas perioda ietvaros veiktās investīcijas starptautiskās sadarbības atbalstam un sniegti priekšlikumi specifiskā atbalsta mērķa 1.1.1.5. pasākuma „Atbalsts starptautiskās sadarbības projektiem pētniecībā un inovācijās” (turpmāk – 1.1.1.5. pasākums) atbalsta ieviešanas nosacījumiem plānošanas periodā 2014.-2020.gadam.

Sākotnējais novērtējums izstrādāts, lai veicinātu uz rezultātiem, faktiem un iepriekšējo pieredzi balstītu Eiropas Savienības struktūrfondu ieguldījumu plānošanu un ieviešanu

Ņemot vērā esošās situācijas novērtējumu un līdzšinējās starptautiskās sadarbības analīzi, lai uzlabotu Latvijas sasniegumus pētniecības, tehnoloģiju attīstības un inovāciju jomās, 1.1.1. specifiskā atbalsta mērķa (turpmāk – SAM) „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.5. pasākuma ietvaros tiks sniegts atbalsts Eiropas Pētniecības telpas (turpmāk – ERA) bilaterālās un multilaterālās sadarbības projektu izstrādei un dalībai starptautiskos pētniecības un tīklošanās pasākumos un starptautiskās sadarbības programmu projektos pētniecības un tehnoloģiju jomās.

# Esošās situācijas apraksts

Saskaņā ar Partnerības līgumu Eiropas Savienības (turpmāk – ES) investīciju fondu 2014. – 2020. gada plānošanas periodam[[1]](#footnote-1) un ES Padomes rekomendācijām dalībvalstīm jānodrošina tāda pētniecības un inovācijas politika, kas veicina: 1) viedo specializāciju; 2) izglītības, zinātnes un biznesa sadarbību; 3) starptautisko sadarbību ES ietvaros un 4) zinātniskās izcilības potenciāla izaugsmi.

EK ziņojumā *„Stairway to Excellence Country Report: Latvia”*[[2]](#footnote-2) secināts, ka Latvijas pētniecības un tehnoloģiju attīstības jomas attīstība ir strauja. Tai pat laikā EK Inovācijas savienības rezultātu pārskatā[[3]](#footnote-3) Latvija ierindota pēdējā vietā ES pēc pētniecības sistēmas efektivitātes, izcilības, atvērtības un iesaistes starptautiskajā sadarbībā.

2013. gadā Izglītības un zinātnes ministrija sadarbībā ar Ziemeļu Ministru padomes sekretariātu Latvijā veica Latvijas zinātnisko institūciju darbības starptautisko novērtējumu (turpmāk – zinātnes ārējais izvērtējums).

Zinātnes ārējais izvērtējums uzsver, ka Latvijas zinātnisko institūciju darbības kvalitātes viduvējais vērtējums daudzās (bet ne visās) zinātnes nozarē izriet no tā, ka zinātniskās institūcijas pārāk fokusējas uz nacionāla līmeņa jautājumiem, vietējas nozīmes komunikācijas kanāliem un konferencēm. Šāda vietējā līmeņa darbība izolē Latvijas zinātniekus no zinātnes starptautiskajām norisēm, tādējādi samazinot konkurences spiedienu, kas savukārt neadekvāti maina izpratni par starptautiskajām kvalitātes normām un kavē pat labāko Latvijas pētniecības rezultātu komunikāciju un integrāciju pasaules pētniecības telpā. Zinātnes ārējā izvērtējuma eksperti norāda, ka nepietiekama Latvijas zinātnieku starptautiskā sadarbība negatīvi ietekmē zinātnes un pētniecības kvalitāti un iespējas to paaugstināt.

Analizējot situāciju Latvijas zinātnē ES Kopīgās pētniecības telpas (turpmāk - ERA) un starptautiskās sadarbības kontekstā, izvērtējumā norādīts uz būtiskām problēmām Latvijas zinātnisko institūciju darbībā, kas pieprasa tūlītēju rīcību:

* nepietiekama dalība starptautiskos pētniecības projektos;
* pārāk liela koncentrēšanās uz nacionāla līmeņa projektiem un pasākumiem, kas neveicina starptautisko atpazīstamību, konkurences veidošanos, kā arī bremzē tautsaimniecības attīstību;
* izteikti zems starptautiskos recenzētos žurnālos publicēto publikāciju angļu valodā skaits.

Tādēļ Latvijas zinātnei in nepieciešama lielāka starptautiskā perspektīva un integrācija pasaules zinātnes telpā. Gan zinātnie gan pārvaldības sistēmai ir akūti nepieciešama internacionalizācija, un tā prasa gan darbaspēka piesaistīšanas, gan karjeras izaugsmes stimulus, kas būtu orientēti uz līdzdalību starptautiskajā pētniecības norisēs un jo īpaši veicinātu publikāciju skaita pieaugumu starptautiskos recenzētos žurnālos angļu valodā.

Nepieciešamie pasākumi Latvijas dalības palielināšanai zinātniskās izcilības tīklos un ERA pētniecības programmās, tai skaitā ES Pētniecības un inovācijas pamatprogrammā “*Apvārsnis 2020*”  (turpmāk – programma “*Apvārsnis 2020*”) ir ietverti gan Zinātnes, tehnoloģijas attīstības un inovācijas pamatnostādnēs 2014. – 2020. gadam (turpmāk – ZTAI) [[4]](#footnote-4) un informatīvajā ziņojumā „Par Eiropas Pētniecības telpas ceļveža 2016.-2020. gadam īstenošanu Latvijā”[[5]](#footnote-5) (turpmāk – ERA ceļvedis).

ZTAI starptautiskās sadarbības stiprināšana un pētniecības internacionalizācija izmantojotno valsts budžeta ES fondiem finansētus instrumentus ir viens no četriem rīcības virzieniem. Šis virziens paredz

* Palielināt Latvijas dalības ES un Baltijas jūras reģiona pētniecības un tehnoloģiju attīstības programmās apjomu (Apvārsnis 2020, EUREKA, Eurostars, ECSEL, COST, Bonus, EIT u.c.);
* Uzlabot *“Apvārsnis 2020”* Nacionālā kontaktpunkta darbību;
* Aktivizēt pārstāvību *“Apvārsnis 2020”* programmu komitejās un starptautisko programmu īstenošanā un atbalstīt viedokļu koordināciju ar Lietuvu un Igauniju;
* Izveidot finanšu instrumentus projektu sagatavošanas atbalstam un līdzfinansējuma nodrošināšanai, tajā skaitā papildus stimulu sadarbības projektiem, kuros ir iesaistīti Lietuvas un Igaunijas partneri tehnoloģiju izstrādes jomās ar ES dalībvalstīm un citām pasaules valstīm;
* Nodrošināt līdzdalību Eiropas Kosmosa aģentūras projektos;
* Atbalstīt Latvijas dalību starptautiskās zinātniskās sadarbības organizācijās un asociācijās;
* Nodrošināt Latvijā īstenoto pētījumu atpazīstamību un konkurētspēju starptautiskajā apritē;
* Nodrošināt iespēju jaunajiem zinātniekiem, kas doktora grādu ieguvuši citās pasaules valstīs, piedalīties zinātnisko grupu projektos un īstenot pēcdoktorantūras projektus Latvijas un ārvalstu zinātniskajās institūcijās un uzņēmumos.

ERA ceļvedis starptautiskās sadarbības stiprināšanai paredz, ka Latvija ir aktīvi jāiesaistās kopīgajā ES dalībvalstu darbā gan sinhronizējot zinātnes finansēšanu un novērtēšanu, gan arī izstrādājot un īstenojot kopīgus pasākumus starptautiskai sadarbībai zinātnes, tehnoloģiju un inovācijas jomā, pamatojoties uz dalībvalstu nacionālajām prioritātēm.

ERA ceļvedis kopumā paredz 35 pasākumus, kas veicami līdz 2020. gadam. Pasākumi ietver zinātnieku mobilitāti uz un no trešajām valstīm, jaunu divpusējās vai daudzpusējās sadarbības programmu noslēgšanu ar trešajām valstīm, ar kurām Latvijai ir stratēģiska interese sadarboties, koncepcijas izstrādi nacionālā atvērto zinātnisko publikāciju un datu repozitorija izveidei Latvijā, finansējuma nodrošināšanu nacionālas nozīmes pētniecības infrastruktūras objektu uzturēšanai, tai skaitā zinātnisko kolekciju zinātniskai un tehniskai uzturēšanai dalībai ESFRI ceļveža Eiropas pētniecības infrastruktūru konsorcijos, aktīvu iesaistīšanos ES apstiprināto lielo izaicinājumu risināšanā. Dalība lielo izaicinājumu risināšanā prasa iesaistīties kopīgas programmēšanas procesā un no tā izrietošajās iniciatīvās (piemēram, kopīgas programmēšanas iniciatīvās) un nodrošnāt to īstenošanu.

Starptautiskā sadarbība zinātnes, tehnoloģiju attīstības un inovāciju nozarē ir ne tikai zināšanu un pieredzes akumulācijas un pārneses veids, bet arī nozīmīgs instruments zinātniskās izcilības attīstībai, un finanšu un citu resursu nodrošināšanai, tai skaitā produktīvu darba attiecību veidošanai, kas ir nepieciešamas lai veidotu un uzturētu Latvijā iesakņotu un globāli saistītu pētniecības cilvēkkapitālu. Saskaņā ar CSP datiem, zinātnes, tehnoloģiju attīstības un inovāciju nozares finansējuma struktūrā ārvalstu finansējums 2015. gadā bija 45,01%. Ārvalstu finansējums ir nozīmīgs finanšu resurss, ko nepieciešams efektīvi pārvaldīt un izmantot.

Analizējot Latvijas zinātnieku sniegumu starptautiskās pētniecības programmās, secināms, ka Latvijas zinātniskais personālas un institūcijas sekmīgi piedalās ES Ietvara programmās (turpmāk – IP) un kopš 2014. gada programmas “*Apvārsnis 2020*” ietvaros īstenotajos projektos.

ES iepvarprogrammu ietvaros Latvijas projektiem piešķirtā finansējuma apmērs ir viens no zemākajiem salīdzinājumā ar citām ES dalībvalstīm (sk. Tabulu Nr.1). Lai veicinātu Latvijas zinātnisko institūciju, komersantu, zinātniskā personāla atpazīstamību un konkurētspēju starptautiskajā vidē nepieciešams palielināt ne tikai ZTA finansējuma īpatsvaru, bet arī palielināt pieteikto projektu skaitu starptautiskās sadarbības programmās, rezultātā kāpinot atbalstīto un sekmīgi īstenoto projektu skaitu. Kā redzams Tabulā Nr. 1, 7. IP ietvaros sekmīgi īstenoto projektu skaita ziņā (izteikts %) Latvijai sava reģiona valstu vidū ir salīdzinoši labi rezultāti, ņemot vērā, ka pārējo valstu 7. IP ietvaros pieteikto projektu skaits vairākkārt pārsniedz Latvijas pieteikumu skaitu.

Tabula Nr.1

**Pētniecības projektiem piešķirtā finansējuma apmēra salīdzinājums**

|  |  |  |  |  |  |  |
| --- | --- | --- | --- | --- | --- | --- |
| Valsts | ZTA finansējums (% no IKP)\*\* | Zinātnieku skaits (PLE) \* | Zinātnieku skaits % no nodarbināto skaita \* | 7.IP ietvaros pieteikto projektu skaits | 7.IP ietvaros atbalstīto projektu skaits | **Sekmības līmenis %** |
| Latvija | 0,68 | 3 748 | 0,58 | 1 127 | 240 | **21.3%** |
| Igaunija | 1,46 | 4 305 | 0,86 | 2 044 | 458 | **22.4%** |
| Lietuva | 1,02 | 8 638 | 0,76 | 1 671 | 322 | **19.3%** |
| Slovēnija | 2,39 | 8 574 | 1,46 | 3 975 | 718 | **18.1%** |
| Slovākija | 0,80 | 14 742 | 0,65 | 2 076 | 389 | **18.7%** |
| Somija | 3,17 | 38 281 | 1,95 | 8 819 | 1 785 | **20.2%** |
| Polija | 0,94 | 71 500 | 0,87 | 9 167 | 1 720 | **18.8%** |

\* - *Eurostat dati (2013)*

\*\* - *Eurostat dati (2014)*

Arī programmā “Apvārsnis 2020” (uz 06.2015.) Latvijas sekmība ir salīdzinoši augsta – Latvija ar apstiprināto projektu sekmības rādītāju 17%  apsteidz Igauniju (16%) un Lietuvu (12%), un pēc sava snieguma ierindojas veco ES dalībvalstu vidū (skatīt Attēlu Nr. 13).

Pētniecībai piešķirtā finansējuma apmērs Latvijā ir viens no zemākajiem salīdzinājumā ar citām ES dalībvalstīm (sk. Tabulu Nr. 1). Nepieciešams palielināt pieteikto projektu skaitu starptautiskās sadarbības programmās, kas, savukārt, paaugstina iespēju kāpināt atbalstīto projektu skaitu, tādējādi veicinot Latvijas zinātnisko institūciju, komersantu, zinātniskā personāla atpazīstamību un konkurētspēju starptautiskajā vidē.

Zinātnes, tehnoloģijas attīstības un inovācijas nozares finansējuma struktūrā ārvalstu finansējums 2013. gadā veidoja 51,61% (sk. Attēlu Nr. 1) jeb 72 milj. *euro* no kopējā pētniecībai un attīstībai piesaistītā finansējuma, dominējošo lomu saglabā augstākās izglītības sektors.

*Attēls Nr.1*

**Ārvalstu finansējums pētnieciskajam darbam valsts, augstākās izglītības un uzņēmējdarbības sektorā (milj. *euro*)**

Datu avots: CSP

Lai paaugstinātu Latvijas dalību starptautiskās sadarbības projektos pētniecībā un inovācijās, nepieciešams gan attīstīt zinātnisko institūciju kapacitāti un konkurētspēju, veicināt starptautisko, paaugstināt projektu apjomu ietvarprogrammā “Apvārsnis2020” un turpināt īstenot pasākumus, kas nodrošina ES dalībvalstu apstiprināto kopējo RIS3 pieeju ES fondu finansēto programmu īstenošanā.

*Tabula Nr. 2*


**Īstenojamie pasākumi Latvijas dalības ERA programmās un projektos paugstināšanai**

|  |  |
| --- | --- |
| **Īstenojamie pasākumi** | **Plānotie rezultāta rādītāji** |
| 1. Zinātnisko institūciju kapacitātes un konkurētspējas attīstība[[6]](#footnote-6) | Publikāciju skaita *Web of Science, Scopus* žurnālos (zinātniskie raksti, nodaļas rakstu krājumos vai zinātniskās grāmatās) pieaugums |
| Zinātnisko rakstu, kuru citēšanas indekss sasniedz vismaz 50% no nozares vidējā citēšanas indeksa, skaita pieaugums |
| Reģistrēto rūpnieciskā īpašuma tiesību, izmantojot starptautisko, Eiropas vai nacionālo pieteikumu iesniegšanas procedūru šādās valstīs – Vācija, Spānija, Lielbritānija, Dānija, Norvēģija, Zviedrija, Somija, Igaunija, Polija, Čehija, Austrija, Ungārija, Rumānija, Krievija, ASV, Austrālija, Kanāda, Ķīna, Indija, Japāna – skaita pieaugums |
| Ārvalstu finansējuma pētniecībai pieaugums, t.sk. ES pētniecības un inovācijas programmu un tehnoloģiju ierosmju ietvaros piesaistītais finansējums, ES fondu, EEZ, NFI, NATO u.c. finanšu instrumenti |
| Sekmības rādītāja (%) pieaugums dalībai ES pētniecības un inovācijas programmu un tehnoloģiju ierosmju konkursos |
| 2. Starptautiskās sadarbības veicināšana pētniecībā | Ārvalstu līdzautoru publikāciju skaita īpatsvara (%) pieaugums |
| Starptautisko pētniecības projektu īpatsvara (%) pieaugums |
| 3. Dalības ietvarprogrammā “*Apvārsnis 2020*” paaugstināšana | Īstenot publicitātes pasākumus par dalību ES programmās un to pievienoto vērtību un ieguldījumu pētniecības kapacitātes stiprināšanā |
| Īstenot pasākumus, kuru mērķis ir vairot izpratni par iegūto vērtību no dalības dažādās Eiropas asociācijās un tīklos, lai stiprinātu esošos tīklus |
| Veidot jaunas partnerības ar mērķi palielināt dalību ES programmās, kā arī paplašināt projektu koordinatoru darbības jomas |
| 4. Programmu īstenošanas atbilstoši RIS3 principiem nodrošināšana un sinerģijas ar ietvarprogramu *“Apvārsnis 2020”* nodrošināšana | Veikt ES struktūrfondu un citu finanšu resursu ieguldījumus RIS3 stratēģijas mērķu sasniegšanā, izaugsmes prioritāšu īstenošanā vai specializācijas jomu attīstībā |
| Īstenot publicitātes pasākumus, lai veicinātu pētniecisko sasniegumu popularizēšanu, zinātniskā personāla atpazīstamību un reputācijas celšanu |
| Nodrošināt Latvijas dalības ietvarprogrammā monitoringu, sagatavot priekšlikumus Latvijas interesēm programmas attīstībā un piedāvāt instrumentus, kas stiprinātu zinātnisko institūciju un zinātnieku motivāciju piedalīties pētniecības ietvarprogrammā |
| Piesaistīt papildu ārvalstu, uzņēmējdarbības un valsts finansējumu publiskajā sektorā, ārvalstu piesaistīto finansējumu kāpinot par 40,9% (salīdzinot ar 2013. gadu) |

Saskaņā ar RIS3 rezultātu rādītāju sistēmu,[[7]](#footnote-7) lai sasniegtu plānošanas dokumentos noteikto P&A izdevumu apjomu (1,5% no IKP 2020. gadā), nepieciešams piesaistīt papildu ārvalstu, uzņēmējdarbības un valsts finansējumu publiskajā sektorā (skat. Attēlu Nr. 2), ārvalstu piesaistīto finansējumu kāpinot par 40,9% (salīdzinot ar 2013. gadu). Attēlā Nr. 2 atspoguļota informācija par esošo un plānoto publiskā sektora pētniecības finansējuma avotu struktūru un apjomu attiecīgi 2013. gadā un 2020. gadā.

*Attēls Nr.2*

**Finanšu avoti pētniecībai publiskajā sektorā 2013. un 2020. gadā**



Lai nodrošinātu Attēlā Nr.2 norādītā finansējuma apmēra un struktūras izmaiņas sasniegšanu, tostarp mērķi gandrīz dubultot piesaistāmo ārvalstu finansējuma apmēru Latvijas pētniecībai, ir veicami kompleksi atbalsta pasākumi, tostarp (1) zinātnes izcilības un cilvēkkapitāla stiprināšana, (2) zinātnes strukturālo reformu īstenošana un pāreja uz augstāku veiktspējas līmeni.

Zinātnes izcilības un cilvēkkapitāla stiprināšanas ietvaros:

1. nepieciešams uzlabot iesaisti un koordināciju dalībai Eiropas kopuzņēmumos, Kopējās programmēšanas iniciatīvās un COST akcijās;
2. jānodrošina informācijas pieejamība un Informācijas dienas Briselē – izveidojot ciešas sadarbības mehānismu ar Briselē esošajām iestādēm, lai nodrošinātu tīklošanos, iesaistītu partnerus, piekļuvi informācijas pirmavotiem, sniegtu pētniecības organizāciju pārstāvjiem apmācības u.c.;
3. nepieciešams apzināt un mobilizēt Latvijas pētniecības un inovāciju cilvēkkapitālu, kas sasniedzams caur latviešu diasporu ārvalstīs, tai skaitā izveidot diasporas tīklu un atbalsta punktus centru ārvalstīs, ar mērķi intensificēt sadarbību un palielinātu iespējas dalībai starptautiskos projektos un programmās, kā arī nodrošinātu Latvijas talantu apriti un reemigrāciju;
4. jāīsteno pasākumi sadarbības stiprināšanai ar pasaules industriālajiem klasteriem, lai attīstītu pētniecības un industrijas saikni ar mērķi piesaistīt jaunos talantus zinātnes un pētniecības jomai un palielinātu P&A atdevi.

Zinātnes strukturālo reformu īstenošana un pāreja uz augstāku veiktspējas līmeni[[8]](#footnote-8) ietver šādus pasākumus:

* nodrošināt stabilu valsts finansējumu pētniecībai, t.sk. izmantojot struktūrfondu līdzekļus;
* integrēt un stiprināt pētniecības sistēmu, konsolidējot pētniecības institūcijas galvenokārt ap zināšanu centriem (ap zinātniskajām institūcijām, kas ir ieguvušas vērtējumu „4 punkti” vai „5 punkti”);
* radīt stimulus kvalitatīvai starptautiska līmeņa pētniecībai;
* nodrošināt augstāka līmeņa konkurējošu un projektos balstītu finansējumu, izmantojot dažādus instrumentus, lai:
  + sniegtu atbalstu zinātnieku karjeras attīstībai tās dažādos posmos;
  + sniegtu atbalstu lielāku pētniecisko centru un grupu veidošanai, izmantojot institūciju bāzes finansējumu, kā arī mazos pētniecības grantus;
  + veicinātu efektīvāku zinātnes un industrijas sadarbību, paaugstinot rūpniecības kapacitāti un raidot signālus pētnieku kopienai par pētniecības svarīgumu un problēmām, kuras ir īpaši svarīgas tautsaimniecības attīstībai;
* veicināt zināšanu pārnesi, kapacitātes un partnerību veidošanu, profesionālapskates (*peer reviews*) noteiktās jomās, iesaistoties Eiropas asociācijās un tīklos;
* ieviest iniciatīvas un atlīdzības pasākumus, lai veicinātu pētniecības rezultātu komercializāciju un ieviešanu tirgū;
* ieviest pasākumus, lai stiprinātu sadarbības un sinerģijas starp zinātniskajām institūcijām un privātuzņēmumiem.

Minētie īstenojamie pasākumi un sasniedzamās finansējuma struktūras izmaiņas ir jāņem vērā, plānojot 1.1.1.5.pasākuma atbalstāmās darbības un to īstenošanas nosacījumus.

## 1.1. Latvijas dalība starptautiskajos sadarbības projektos pētniecības, tehnoloģiju attīstības un inovāciju jomās

Viens no būtiskākajiem zinātnes kvalitātes un konkurētspējas rādītājiem ir Latvijas zinātnieku sekmes un sniegums starptautiskās pētniecības programmās. Kopš 1999. gada Latvijas zinātniskās institūcijas piedalās ES zinātnes un tehnoloģiju atbalsta programmās. Valsts nodrošina un IZM piešķir finansiālu atbalstu zinātnieku dalībai starptautiskajās sadarbības programmās, tostarp programmā *„Apvārsnis 2020”* un citās Eiropas sadarbības programmās zinātnes un tehnoloģiju attīstības jomās, tādās kā COST, BONUS, EUROSTARS, EURATOM, kā arī EUREKA programmā. NKP nodrošina informatīvus pasākumus, lai palielinātu Latvijas zinātnieku un uzņēmēju dalību un paaugstinātu sekmību ES zinātnes un tehnoloģiju attīstības programmās

Augsta līmeņa profesionāli atbalsta pakalpojumi, ko sniedz NKP, ir būtiska palīdzība programmas *„Apvārsnis 2020”* un Eiropas sadarbības programmās zinātnes un tehniskās pētniecības jomās īstenošanā. Informējot potenciālos projektu pieteicējus, veidojot viņu izpratni par minēto programmu aktivitātēm, sniedzot konsultācijas projektu izstrādes laikā, kā arī veicot projektu sākotnējo novērtējumu un sniedzot ieteikumus to uzlabošanai pirms projektu iesniegšanas, tiek gan nodrošināta programmas *„Apvārsnis 2020”* un citu ES pētniecība programmu atpazīstamība un pieejamība visiem potenciālajiem dalībniekiem, neatkarīgi no viņu darbības jomas vai zinātnes disciplīnas, gan arī sniegts atbalsts projektu pieteikumu sagatavošanā.

NKP galvenās funkcijas:

1. informēšana un izpratnes veidošana;
2. atbalsts projektu izstrādes procesā, konsultācijas un apmācība, projektu sākotnējais novērtējums un ieteikumi pieteikumu uzlabošanai;
3. Latvijas projektu popularizācija un sadarbības partneru piesaiste;

Iepriekšējā plānošanas periodā (2007.–2013.g.) Latvijas zinātnieki un zinātniskās institūcijas piedalījās dažādās starptautiskās sadarbības programmās – 7.IP[[9]](#footnote-9), t.sk., ERA-NET[[10]](#footnote-10) un ERA-NET Plus projektos, COST programmā[[11]](#footnote-11), ES Līguma 185.panta programmās[[12]](#footnote-12), t.sk., EUROSTARS[[13]](#footnote-13) un BONUS programmās[[14]](#footnote-14), un saskaņā ar ES Līguma 187.pantu izveidotajās kopīgajās tehnoloģiju ierosmēs, t.sk., ARTEMIS[[15]](#footnote-15) (iegultās datorsistēmas) un IMI (inovatīvi medikamenti) (Pielikums Nr.1).

Latvija ir izveidojusi bilaterālās sadarbības programmas ar Lietuvu, Taivānu, Baltkrieviju un Franciju. 2016.gadā darbu uzsākusi Latvijas – Ukrainas sadarbības programma zinātnes un tehnoloģiju jomās (Pielikums Nr.1).

Baltijas valstu sadarbības virzienus augstākās izglītības, pētniecības un inovāciju attīstībā nosaka 2012. gada 29. novembra Baltijas valstu Zinātnes un izglītības ministru parakstītais Saprašanās memorands. Memorands paredz sagatavot pārskatu par pētniecības infrastruktūru Baltijas valstīs, izveidot vienotu Baltijas valstu zinātnes infrastruktūras interneta datubāzi un saskaņot Viedās specializācijas stratēģijas.

Kopš 2004. gada Latvija piedalās EEZ finanšu instrumenta un Norvēģijas valdības divpusējā finanšu instrumenta ietvaros finansētajās programmās. To ietvaros tiek īstenoti akadēmiskie pētījumi un pētījumi pārrobežu sadarbības ietvaros.

Tabula Nr.3

**ES pētniecības un inovācijas programmas**

|  |  |
| --- | --- |
| **2007. - 2013.** | **2014. - 2020.** |
| 7.Ietvara programma | Apvārsnis 2020 |
| *Eurostars* | Eurostars 2 |
| BONUS | BONUS |
| COST | COST |
| EUREKA | EUREKA |
| ARTEMIS | ECSEL |
| ENIAC | ECSEL |
| IMI | IMI 2 |
| *Clean Sky* | *Clean Sky* 2 |
| *Hydrogen and Fuel Cells* | *Hydrogen and Fuel Cells 2* |
|  | *Bio-Based Industries* |

Tabula Nr.3 norādīta informācija par ES pētniecības un inovācijas programmām, kuru ietvaros Latvijas zinātniskās institūcijas ir pieteikušas un īstenojušas projektus 7.IP un programmas *„Apvārsnis 2020”* darbības laikā.

Sākotnējā novērtējuma Pielikumā Nr.1 analizēta informācija par Latvijas dalību un īstenotajiem projektiem 2007. – 2013. gadā augstāk minētajās programmās, t.sk. norādīts starptautiskās sadarbības programmu mērķis, atbalsta apmērs, finansējuma saņēmēji, pārstāvētās nozares. Pārskata informācija par Latvijas dalību pētniecības programmās iekļauta Pielikuma Nr.2 tabulās Nr.1, Nr.2, Nr.3.

Sākotnējā novērtējuma apakšnodaļā Nr. 1.2. “Līdzdalība Ietvara programmā analizēta Latvijas dalība Ietvara programmās, tai skaitā 2007. – 2013. gadā īstenotās 7.IP, savukārt apakšnodaļā 1.3. “ES Pētniecības un inovācijas atbalsta programma “*Apvārsnis 2020*”” analizēta Latvijas dalība ES pamatprogrammā pētniecībai un inovācijai programmā *“Apvārsnis 2020”,* kura tiek īstenota kopš 2014 .gada.

## 1.2. Līdzdalība Ietvara programmā

ES IP ir Eiropas Savienības pētniecības un inovācijas politikas īstenošanas galvenais instruments. Programmā piedalās visas ES dalībvalstis un kandidātvalstis, kā arī valstis, kas noslēgušas sadarbības līgumus ar EK par dalību IP, tādejādi kļūstot par IP asociētajām valstīm, kā piemēram, Norvēģija, Izraēla un Šveice. Latvija kā pilntiesīgs programmas dalībnieks – asociētā valsts, pievienojās tai 1999. gadā 5. IP darbības laikā. Kā starptautiskās sadarbības partneri Latvijas zinātniskās institūcijas iesaistījās atsevišķu projektu īstenošanā jau kopš 90. gadu sākuma (3. IP laikā). Dalības pieredze un sekmes 5.IP, 6.IP un 7.IP pētniecības un tehnoloģiju attīstībai uzrāda vairākas starptautiskās sadarbības pārvaldības problēmas: nepietiekoša valsts zinātnes administratīvā kapacitāte, zinātnes pārvaldības iemaņu trūkums zinātniskajās institūcijās, nepietiekošas konkurētspējīgu projektu pieteikumu izstrādes prasmes, iztrūkst mērķtiecīgas mācības projektu pieteikumu sagatavošanā.

5.IP projektu finansējums bija salīdzinoši neliels, projekti bija salīdzinoši daudz un iespējas tajos iesaistīties plašas, jo ES kandidātvalsts dalībnieku iekļaušana projekta pieteikumā deva papildus punktus projekta vērtējumā. Projektu formāts būtiski mainījās 6.IP līdz ar integrēto pētniecības projektu un liela apmēra izcilības tīklu projektu ar budžetu virs 10 miljoniem EURieviešanu, kā rezultātā būtiski palielinājās konkurence. 7.IP budžets bija par 70% lielāks nekā 6.IP, kā arī programmas darbības laiks tika pagarināts no pieciem līdz septiņiem gadiem.

Viens no indikatoriem Latvijas dalībnieku sekmju novērtēšanai, piedaloties IP projektu konkursos, ir “Latvijas finanšu atguvums”. Šis indikators norāda visu sekmīgo projektu īstenošanai saņemtā ES finansējuma attiecību, izteiktu procentos, pret Latvijas budžeta kopējo ieguldījumu apmēru IP budžetā.

5.IP laikā Latvija projektu finansējuma veidā atguva divas reizes vairāk līdzekļu, nekā iemaksāja programmas budžetā. Taču jāņem vērā, ka 1999. gadā, uzsākot dalību IP, Latvijas ikgadējai dalības maksai tika piemērota atlaide, kas 1999. gadā bija 80% apmērā no kopējās iemaksas IP budžetā. Iemaksas apmērs pakāpeniski pieauga, sasniedzot 100% pēdējā 5.IP gada laikā. 6.IP un 7.IP periodi ir grūtāk novērtējami, jo šo programmu darbības laikā netika veiktas tiešas iemaksas programmas budžetā, bet gan valsts kopējais maksājums ES budžetā.

Lai novērtētu Latvijas dalību pēc finanšu atguvuma indikatora, aprēķinu veikšanā izmanto šādus datus un pieņēmumus:

* Latvijas budžeta ikgadējās iemaksas apmērs ES budžetā IP darbības laikā;
* ES ikgadējā budžeta apmērs IP darbības gados;
* IP budžeta apmērs attiecībā pret visu ES budžetu programmas darbības gados.

Latvijas dalībnieki projektu īstenošanai piesaistījuši 0.1% 7.IP budžeta līdzekļu. Kopumā 7.IP ietvaros dažādos projektos Latvija kā sadarbības partneris piesaistīja 49,04 milj. EUR. Piesaistītā finansējuma sadalījumu pa 7.IP apakšprogrammām (“Sadarbība”, “Idejas”, “Cilvēki”, “Iespējas” un EURATOM) skatīt Attēls Nr.3.

*Attēls Nr.3*

**Latvijas piesaistītā finansējuma īpatsvars sekmīgajiem projektiem pa 7.IP apakšprogrammām, EUR**

Datu avots: VIAA

Latvijas iemaksas ES budžetā 7.IP darbības laikā 2007. – 2013. gadam sasniedza 1 483 miljonus EUR. Eiropas Savienības budžeta apmērs šajā laika periodā bija 838 302 miljoni EUR. 7.IP budžeta izdevumi veidoja 55 510 miljonus EUR, kas sastāda 6,62% no visiem Eiropas Savienības budžeta izdevumiem šajā laika periodā. Šie dati ļauj pieņemt, ka 6,62% no Latvijas iemaksām ES budžetā laika periodā no 2007.-2013. gadam veido Latvijas daļu 7.IP budžetā un tā ir 98,17 miljoni EUR.

Eiropas Savienības līdzfinansējums, kas tika piešķirts 7.IP laikā sekmīgo projektu īstenošanai Latvijā, sasniedza 49,04 miljonus EUR. Tas norāda, ka apmēram puse no Latvijas valsts iemaksām Eiropas Savienības 7.IP budžetā tika atgūtas Eiropas Komisijas līdzfinansējuma veidā sekmīgo projektu īstenošanai Latvijā.

Latvijas sekmības līmenis 7.IP ietvaros ir 21.3% (ko raksturo apstiprināto projektu īpatsvars no iesniegtajiem projektu pieteikumiem) (skatīt Tabula Nr.3) un tas ir vienāds ar vidējo rādītāju EU–27 valstu vidū un būtiski augstāks nekā EU–12 valstu vidējais – 18.48% (saskaņā ar MIRRIS EK uzdevumā veikto analīzi par valstu dalību 7.IP). Pēc iegūtā finansējuma veiksmes procents ir 11.60% iepretim 19.30% EU-27, taču ievērojamās algu līmeņa atšķirības salīdzinājumu apgrūtina. Lai objektīvāk vērtētu Latvijas dalību, būtu nepieciešams atguves aprēķins natūrā, piemēram, pēc iegūto personmēnešu skaita, tomēr Eiropas Komisija šādu statistiku neapkopo.

Iespējas aktīvi stimulēt lielāku Latvijas dalību IP ekonomiskās krīzes ietekmē, kura ļoti strauji sākās 2008. gadā, bija ierobežotas.

Tabula Nr.4

**Latvijas rezultāti IP ietvaros izsludinātajos konkursos**

|  |  |  |  |
| --- | --- | --- | --- |
| **Rādītājs** | **5.IP**  **(1999-2002)** | **6.IP**  **(2002-2006)** | **7.IP**  **(2007-2013)** |
| Projektu pieteikumu skaits | 667 | 1027 | 1127 |
| Atbalstītie projekti | 178 | 217 | 240 |
| **t.sk.** EURATOM | 13 | 17 | 35 |
| Projektu koordinatoru skaits | 2 | 11 | 30 |
| Sekmības līmenis % (bez EURATOM) | 26,7 | 21,1 | 21,3 |
| EK finansiālais ieguldījums (milj. EUR) | 14,6 | 21,6 | 49,04 |


Datu avots: VIAA

Vērtējot Latvijas situāciju 7.IP, secināms, ka sekmības līmenis pieteikumiem ar Latvijas dalību ir salīdzinoši augsts (Tabula Nr.4) (pieteikumu skaits pret apstiprināto projektu skaitu). Latvija 7.IP laikā piedalījās apmēram tikpat daudz projektu īstenošanā, cik 6.IP laikā, lai arī 6.IP darbības laiks bija pieci gadi, bet 7.IP – septiņi gadi (2007. – 2013. gads). Tātad 7.IP kritās Latvijas zinātnisko institūciju aktivitāte, piesakot projektus IP konkursos.

5.IP un 6.IP lielākā interese par projektiem un sekmes bijušas augstskolām un zinātniskajām institūcijām. Tomēr 7.IP vērojams, ka situācija mainās un pieaug MVU interese par 7.IP projektu pieteikšanas iespējām[[16]](#footnote-16) ([nozare.lv](http://www.een.lv/system/files/attachments/7IP_Kapitals_maijs.pdf)). Vēl lielāka MVU interese un līdzdalība projektos vērojama programmas *„Apvārsnis 2020”* pirmajos divos darbības gados (programma tiek īstenota kopš 2014. gada). (Salīdzinošo informāciju skatīt Attēls Nr.4)

*Attēls Nr.4*

**Latvijas dalībnieki 7. IP un programmas *„Apvārsnis 2020”* projektos**



Datu avots: VIAA

Iesniegto projektu pieteikumu skaita un pieteiktā projektu finansējuma apjoma ziņā Latvija ierindojas 25. pozīcijā ES – 28 valstu vidū.

Analizējot statistikas informāciju (Attēls Nr.5), secināms, ka koordinators lielākajam projektu skaitam ir Latvijas Universitātes Cietvielu fizikas institūts (turpmāk – LU CFI) (35 projekti), tad seko Latvijas Universitāte (turpmāk – LU) – 11, Latvijas Zinātņu akadēmija (turmāk – LZA) un Rīgas Tehniskā Universitāte (turpmāk – RTU) – katrai pa 5 projektiem. Jānorāda gan, ka visi LU CFI koordinētie projekti tika īstenoti EURATOM programmas ietvaros, kura tika ieviesta izveidojot Latvijā EURATOM–Latvijas Universitātes asociāciju.

Attēls Nr.5

**Projektu skaits, kuru koordinators ir Latvijas zinātniskā institūcija**

Datu avots: VIAA

Analizējot projektus pēc Latvijas sadarbības partnera nodarbošanās veida, secināms, ka lielāko daļu no sekmīgajiem projektiem ir pieteikušas augstskolas (134 projekti), no kuriem lielākā daļa bija valsts augstskolu īstenotie projekti (124 projekti). Kā otri aktīvākie projektu realizētāji bija zinātniskie institūti (80 projekti), bet kā trešie – uzņēmumi (46 projekti, no kuriem 11 bija uzņēmumi, kas reģistrēti zinātnisko institūciju reģistrā, bet 35 bija komercuzņēmumi) (Attēls Nr.6).

*Attēls Nr.6*

**Latvijas dalībnieki pēc institūcijas veida 7.IP īstenotajos projektos**

Datu avots: VIAA

Apkopojot informāciju par zinātnisko institūciju reģistrā iekļautajām institūcijām, secināms, ka pēc īstenoto projektu skaita visvairāk projektos ir līdzdarbojusies LU un tās zinātniskie institūti - aģentūras (39 projektos), RTU (37 projektos) un LZA (28 rojektos) (Attēls Nr.7).

Attēls Nr.7

**Latvijas zinātnisko institūciju reģistrā iekļauto institūciju līdzdalība 7. IP projektos**

Datu avots: VIAA

Attēls Nr.8 parāda, ka lielāko finanšu apjomu ir piesaistījis Latvijas Organiskās sintēzes institūts (turpmāk – OSI) (~11,9 milj. EUR). Otrs lielākais 7.IP projektu finanšu apgrozījums ir bijis LU – ~8,6 milj. EUR, trešais lielākais RTU – ~4,3 milj. EUR. Atsevišķi tika izdalīti komersanti, lai uzrādītu to, ka iepriekšējā plānošanas periodā arī komersanti aktīvi iesaistījās projektu izstrādē un īstenošanā, kur kopumā finansējuma apgrozījums bija ~ 4,9 milj. EUR.

*Attēls Nr.8*

**Latvijas zinātnisko institūciju reģistrā iekļauto institūciju līdzdalība 7. IP projektos, finansiālā apgrozījuma apjoms milj. EUR**

Datu avots: VIAA

Vērtējot Latvijas līdzdalību 7.IP programmās, secināms, ka kopumā Latvija aktīvāk iesniedz projektu pieteikumus, īsteno atbalstītus projektus un līdz ar to arī piesaista lielāku EK finansējumu tādās nozarēs kā informācijas un komunikācijas tehnoloģijas; veselība, demogrāfiskās pārmaiņas un labklājība; pārtikas nodrošinājums, ilgtspējīga lauksaimniecība un mežsaimniecība, jūras, jūrlietu un iekšzemes ūdeņu pētniecība un bioekonomika; nanotehnoloģijas un droša, tīra un efektīva enerģija (skatīt Attēls Nr.9).

Attēls Nr.9

**Latvijas līdzdalība 7.IP ietvaros īstenotajos konkuros**

Datu avots: VIAA

Kopumā vērtējot Latvijas sniegumu 7.IP no NKP rīcībā esošās informācijas secināms, ka:

1. projekti koncentrēti nedaudzās pētniecības jomās, piemēram;
   * informācijas un komunikācijas tehnoloģiju (turpmāk – IKT) jomā (valodu tehnoloģijas (kurās piesaistīts ~43% no kopējā IKT programmas finansējuma Latvijai) un kvantu tehnoloģijas;
   * veselības zinātņu sektorā pētniecība projektu ietvaros ir koncentrējusies vienā jomā - infekcijas slimības (~80% no kopējā piesaistītā finansējuma 7.IP); dalība lielā IMI projektā saistībā ar baktēriju rezistences pret antibiotikām risinājumu meklējumiem, bet sirds un asinsvadu slimību jomā – tikai daži atsevišķi projekti (12% no kopējā finansējuma);
2. Latvija nav iesaistīta aktivitātēs, kas vērstas uz vairāku aktuālu ES stratēģisko mērķu sasniegšanu:
   * nepiedalās klīnisko pētījumu aktivitātēs, nesekmīgi ir bijuši centieni iesaistīties zināšanu pārneses klīnikā projektos,
   * onkoloģijas, diabēta un novecošanās problēmu risināšanas jomā - tikai dažas sekmīgas aktivitātes;
3. Latvijā ir neliels zinātnieku skaits un zems valsts budžeta finansējums zinātnei un attīstībai, līdz ar to ievērojami mazākas izredzes ir kļūt redzamiem un ievērojamiem starptautisku konsorciju dalībniekiem;
4. MVU sekmes ir viduvējas, un tas skaidrojams ar to, ka Latvijā ir neliels skaits inovatīvo uzņēmumu;
5. lielie uzņēmumi 7.IP praktiski nepiedalījās;
6. Latvijas zinātniskā sabiedrība ir neliela, trūkst jauno zinātnieku un vidēja vecuma zinātnieku, kas varētu uzņemties projektu izstrādes iniciatīvu;
7. lielākā daļa 7.IP finansējuma ir piesaistīta Rīgā (vairāk nekā 60%);
8. valsts budžeta finansējums zinātnei un attīstībai ir nepietiekams, lai segtu institucionālās vajadzības, nodrošinātu pētniecības infrastruktūru darbību, uzturēšanas un attīstības vajadzības, piesaistītu zinātniskajai darbībai jaunos zinātniekus u.c.;
9. vērojama pētnieciskās kapacitātes fragmentācija, trūkst administratīvās kapacitātes projektu sagatavošanā un virzībā;
10. nepietiekama pārstāvība un Latvijas interešu lobijs IP programmkomitejās un starptautiskajās institūcijās;
11. trūkst finansējuma lielu pētniecības infrastruktūru finansēšanai;
12. projekta sagatavošanai ir nepieciešamas lielas investīcijas zināšanu kvalitātes un personāla resursu ziņā, konkurence uz līdzfinansējumu ir liela;
13. Eiropas dalībvalstu industriālais un tehnoloģiskais līmenis ir augstāks, nekā tas ir daudzās Latvijas pētniecības iestādēs un uzņēmumos;
14. lai piedāvātu Eiropas konsorcijam aktuālu pētniecības tēmu, jābūt informētam par Eiropas tehnoloģisko līmeni un par pašreizējiem aktuālajiem problēmjautājumiem, kā arī jābūt noteiktam zinātniskās ekselences līmenim;
15. nepietiekamas projektu plānošanas un vadības spējas – projekta darbi jāplāno 3 - 4 gadus uz priekšu;
16. nepietiekama ārvalstu pētniecības diasporas iesaiste.

Latvijai ir daudz izaicinājumu, kuri jāņem vērā, lai Latvijas zinātnieku un uzņēmēju dalība programmā *„Apvārsnis 2020”* kļūtu efektīvāka un sekmīgāka, gan veicinot starptautisko atpazīstamību, gan palielinot piesaistīto finanšu resursu apjomu un sekmējot jauno zinātnieku iesaisti Latvijas zinātnē. Struktūrfondu līdzfinansējuma piesaiste starptautiskās sadarbības un tīklošanās pasākumiem sniedz būtisku atbalstu Latvijas zinātniskajām institūcijām, komersantiem un zinātniskajam personālam kopumā. Jāintensificē NKP ekspertu sadarbība ar potenciālajiem projektu pieteicējiem, kā arī jānodrošina Latvijas projektu popularizācija.

2014. - 2020.gada plānošanas periodam Ietvara programma turpina darbu ar jaunu nosaukumu ES pamatprogramma Pētniecībai un inovācijai *„Apvārsnis 2020”* (skatīt sadaļu 1.3. “ES Pētniecības un inovācijas atbalsta programma *“Apvārsnis 2020”*).

## 1.3. ES Pētniecības un inovācijas atbalsta programma „*Apvārsnis 2020*”

ES pamatprogramma pētniecībai un inovācijai *„Apvārsnis 2020”* ir visu laiku lielākā ES pētniecības un inovāciju programma. Plānots, ka ar tās palīdzību, būs iespējams realizēt vairāk izrāvienu, atklājumu un unikālas pieredzes gūšanas, iedzīvinot praksē lieliskas idejas, kas radītas zinātniskajās laboratorijās.

Programmas finansējums ir gandrīz 80 miljardi EUR un tas pieejams 7 gadu laika posmā (no 2014. gada līdz 2020. gadam). Papildu šiem līdzekļiem tiks piesaistīti arī privātie un valstu nacionālie ieguldījumi. Programmas mērķis ir nodrošināt, ka Eiropā ir pasaules līmeņa zinātne un tehnoloģijas, kas veicina ekonomisko izaugsmi un sekmē ES kā pasaules līdera zinātnē pozīciju nostiprināšanu

*Attēls Nr.10*

**Programmas *„Apvārsnis 2020”* struktūra**[[17]](#footnote-17)

|  |  |  |  |  |  |
| --- | --- | --- | --- | --- | --- |
| **Publiskā – privātā**  **partnerība**  **ECSEL**  **IMI 2**  **HFC 2**  **Clean Sky 2**  **BBI** | **I Zinātnes**  **izcilība (24,4 miljardi EUR)**  1.[Eiropas Zinātnes padome](http://viaa.gov.lv/lat/zinatnes_inovacijas_progr/apvarsnis_2020_red/zinatn_izciliba_i/eiropas_zin_padome/)  2. [Nākotnes un jaunās tehnoloģijas (FET)](http://viaa.gov.lv/lat/zinatnes_inovacijas_progr/apvarsnis_2020_red/zinatn_izciliba_i/jaunas_tehnol_apraksts/)  3. [Marijas Sklodovskas - Kirī vārdā nosauktās darbības](http://viaa.gov.lv/lat/zinatnes_inovacijas_progr/apvarsnis_2020_red/zinatn_izciliba_i/sklod_kiri_aktivitates/)  4. [Pētniecības infrastruktūras](http://viaa.gov.lv/lat/zinatnes_inovacijas_progr/apvarsnis_2020_red/zinatn_izciliba_i/petn_infrastrukt/) | **II Vadošā loma rūpniecībā (17 miljardi EUR)**  1. [Informācijas un komunikācijas tehnoloģijas](http://viaa.gov.lv/lat/zinatnes_inovacijas_progr/apvarsnis_2020_red/vad_loma_rupn/h2020_ikt/)  2.[Nanotehnoloģijas,](http://viaa.gov.lv/lat/zinatnes_inovacijas_progr/apvarsnis_2020_red/vad_loma_rupn/nanotehn_modern_mater/)  [moderni materiāli, progresīva ražošana un pārstrāde](http://viaa.gov.lv/lat/zinatnes_inovacijas_progr/apvarsnis_2020_red/vad_loma_rupn/nanotehn_modern_mater/)  3. [Kosmoss](http://viaa.gov.lv/lat/zinatnes_inovacijas_progr/apvarsnis_2020_red/vad_loma_rupn/h2020_kosmoss/)  4. [Piekļuve riska finansējumam](http://viaa.gov.lv/lat/zinatnes_inovacijas_progr/apvarsnis_2020_red/vad_loma_rupn/riska_finans/)  5. [Inovācija MVU](http://viaa.gov.lv/lat/zinatnes_inovacijas_progr/apvarsnis_2020_red/vad_loma_rupn/inov_mvu/) | **III Sabiedrības problēmu risināšana (29,7 miljardi EUR)**  1. [Veselība, demogrāfiskās pārmaiņas un labklājība](http://viaa.gov.lv/lat/zinatnes_inovacijas_progr/apvarsnis_2020_red/sab_probl_risinasana/veseliba_demogr_parm/)  2. [Pārtikas nodrošinājums, ilgtspējīga lauksaimniecība un mežsaimniecība, jūras, jūrlietu un iekšzemes ūdeņu pētniecība un bioekonomika](http://viaa.gov.lv/lat/zinatnes_inovacijas_progr/apvarsnis_2020_red/sab_probl_risinasana/partikas_nodr/)  3. [Droša, tīra un efektīva enerģija](http://viaa.gov.lv/lat/zinatnes_inovacijas_progr/apvarsnis_2020_red/sab_probl_risinasana/efektiva_energija/)  4. [Vieds, videi nekaitīgs un integrēts transports](http://viaa.gov.lv/lat/zinatnes_inovacijas_progr/apvarsnis_2020_red/sab_probl_risinasana/vieds_transports/)  5. [Klimata politika, vide, resursu efektivitāte un izejvielas](http://viaa.gov.lv/lat/zinatnes_inovacijas_progr/apvarsnis_2020_red/sab_probl_risinasana/klimata_politika/)  6. [Eiropa mainīgā pasaulē - iekļaujoša, novatoriska un domājoša sabiedrība](http://viaa.gov.lv/lat/zinatnes_inovacijas_progr/apvarsnis_2020_red/sab_probl_risinasana/integrejosa_sabiedriba/)  7. [Droša sabiedrība – Eiropas un tās iedzīvotāju brīvības un drošības aizsargāšana](http://viaa.gov.lv/lat/zinatnes_inovacijas_progr/apvarsnis_2020_red/sab_probl_risinasana/sabiedribas_drosiba/) | | **Publiskā – publiskā partnerība**  [**ERA-NET**](http://viaa.gov.lv/lat/zinatnes_inovacijas_progr/era_net_proj/par_era_net/)  [**BONUS**](http://viaa.gov.lv/lat/zinatnes_inovacijas_progr/es_starpt_progr_petnieciba/bonus_progr_apraksts/)  [**EUROSTARS-2**](http://viaa.gov.lv/lat/zinatnes_inovacijas_progr/es_starpt_progr_petnieciba/progr_eurostars/)  [**EUREKA**](http://viaa.gov.lv/lat/zinatnes_inovacijas_progr/es_starpt_progr_petnieciba/eureka_apraksts/)  [**COST**](http://viaa.gov.lv/lat/zinatnes_inovacijas_progr/es_starpt_progr_petnieciba/cost_progr/) |
|  | **IV**[**Izcilības izplatīšana un dalības paplašināšana**](http://viaa.gov.lv/lat/zinatnes_inovacijas_progr/apvarsnis_2020_red/izcilibas_papl/) **(0,8 miljardi EUR)** | **V**[**Zinātne sabiedrībā un sadarbībā ar to**](http://viaa.gov.lv/lat/zinatnes_inovacijas_progr/apvarsnis_2020_red/zinatne_sabiedr/) **(0,5 miljardi EUR)** | [**Vienotais pētījumu centrs**](http://viaa.gov.lv/lat/zinatnes_inovacijas_progr/apvarsnis_2020_red/kop_petn_centrs/) **(1,9 miljardi EUR)** | **Eiropas Inovāciju un tehnoloģiju institūts (EIT) (2,7 miljardi EUR)** | [**EURATOM**](http://viaa.gov.lv/lat/zinatnes_inovacijas_progr/apvarsnis_2020_red/h2020_euratom/) |

Datu avots: VIAA

Ieguldījumi pētniecībā un inovācijās ir nozīmīgi Eiropas nākotnei, un tie ir izvirzīti stratēģijas “Eiropa 2020” centrā, lai panāktu pārdomātu, noturīgu un visaptverošu izaugsmi. Programma *„Apvārsnis 2020”* palīdz sasniegt šo mērķi, saistot pētniecību ar inovācijām un galveno uzmanību pievēršot trīs prioritātēm (pīlāriem) (Attēls Nr.10):


**Zinātnes izcilība**: pieejamais finansējums – 24,4 miljardi *euro*, tostarp 13,1 miljards *euro* [Eiropas Pētniecības](http://erc.europa.eu/sites/default/files/press_release/files/ERC_Highlight_WP_2014.pdf) padomes subsīdijām.

**Industriālā līderība:** pieejamais finansējums – 17 miljardi *euro*, kas paredzēti tam, lai atbalstītu Eiropas rūpniecības vadošās pozīcijas tādās jomās kā IKT, nanotehnoloģijas, progresīvā ražošana, robotika, biotehnoloģijas un kosmoss.

**Sabiedrības izaicinājumi**: pieejamais finansējums – 29,7 miljardi *euro*, kas atvēlēti inovatīviem projektiem, kas saistīti ar septiņiem programmā *„Apvārsnis 2020”* definētiem sabiedrības uzdevumiem, īsumā tie ir šādi: veselība, demogrāfiskās pārmaiņas un labklājība; lauksaimniecība, jūrlietas un bioekonomika; enerģētika; transports; klimata aizsardzība, vide, resursu racionāls izmantojums un izejvielas; iekļaujoša, novatoriska un domājoša sabiedrība;sabiedrības drošība.

Attēls Nr.11

**Projektu finansējums sadalījumā pa apakšprogrammām**

****

Datu avots: eCORDA (31.05.2016.)

Statistikas dati liecina, ka divu gadu laikā visvairāk projektu iesniegumu, kas iesniegti ar Latvijas zinātnieku un uzņēmēju līdzdalību, ir apstiprināti un tiek finansēti tādās jomās kā enerģētika, pārtikas kvalitāte, informācijas un komunikācijas tehnoloģijas, veselība, Marijas Sklodovskas-Kirī vārdā nosauktā programma (turpmāk – MSCA). Savukārt, piemēram, biotehnoloģiju, nākotnes un jauno tehnoloģiju (turpmāk – FET) jomā vēl neviens projekta pieteikums netiek finansēts (Attēls Nr.11).

ES pētniecības finansējumu piešķir projektu konkursu kārtībā, bet programmas *„Apvārsnis 2020”* paredzētajā budžetā ietilpst arī finansējums [Kopīgajam pētniecības centram](http://ec.europa.eu/dgs/jrc/index.cfm), Komisijas iekšējam zinātniskajam dienestam, [Eiropas Inovācijas un tehnoloģiju institūtam](http://eit.europa.eu/), kā arī pētījumiem, kurus veic [EURATOM](http://www.euratom.org/) programmas ietvaros. Atsevišķus konkursa paziņojumus publicē atbilstoši publiskām-privātām partnerībām ar rūpniecības nozarēm un dalībvalstīm.

Programma *„Apvārsnis 2020”* tiek īstenota jau vairāk nekā divus gadus, un, vērtējot Latvijas līdzdalību, ir patīkama tendence, ka jau pirmajos programmas gados ir ne tikai salīdzinoši augsts iesniegto projektu pieteikumu skaits – 490 projekti (salīdzinājumam 7.IP 2013.gadā – 178 projekti), bet arī kvalitatīvi novērtēto un finansēto projektu skaits, kas parāda augstu projektu sekmības līmeni – 14% (programmā *„Apvārsnis 2020”* vidēji 11,7%). Tabulā Nr.5 ir norādīta informācija par Latvijas sekmēm programmas *„Apvārsnis 2020”* īstenošanā.

*Tabula Nr.5*

**Latvijas un ārvalstu kopējā dalība programmā *„Apvārsnis 2020”***

|  |  |  |
| --- | --- | --- |
| Rādītājs | Latvija | Programma *„Apvārsnis 2020”* |
| Iesniegto projektu pieteikumu skaits | 490 | 45 236 |
| Dalību skaits pieteikumos | 598 | 200 051 |
| Pieprasītais finansējums (milj. EUR) | 55, 333 | 87 514, 615 |
| Sekmīgo projektu skaits | 69 | 5 306 |
| Institūciju skaits sekmīgajos projektos | 46 | 8 604 |
| Finansējums sekmīgajiem projektiem (milj. EUR) | 15, 913 | 10 898, 533 |
| Sekmības līmenis (pēc projektu skaita) | 14 % | 11,7% |


Datu avots: VIAA (e-CORDA 29.10.2015.)

Pārskats par Latvijas sekmēm (pieteikto un apstiprināto projektu pieteikumu skaits) sadalījumā pa programmas *„Apvārsnis 2020”* pīlāriem pieejams Pielikumā Nr.2.

Atbilstoši Eiropas Komisijas Pētniecības un inovācijas ģenerāldirektorāta 2015. gadā apkopotajai informācijai par pirmajiem programmas*„Apvārsnis 2020”* rezultātiem[[18]](#footnote-18), Latvija ierindojas pirmspēdējā vietā ES-28 valstu vidū programmā pieteikto pieteikumu skaita vērtējumā (Attēls Nr. 12). Kopumā programmas ietvaros pirmajos projektu pieteikumu konkursos saņemti 111 579 pieteikumi, salīdzinājumam 7.IP (septiņu gadu laikā) ietvaros kopā tika saņemti 598 080 pieteikumi.

Attēls Nr.12

***Programmā „Apvārsnis 2020”* saņemto pieteikumu skaits**




Datu avots: EK Pētniecības un inovācijas ģenerāldirektorāta dati

Jāsecina, ka proporcionāli iesniegto pieteikumu skaitam Latvijas sekmes (programmas ietvaros iesniegto projektu pieteikumu sekmības līmenis), izteiktas procentos ir nedaudz zem ES vidējā rādītāja – 12% (skatīt Attēls Nr.13). Tomēr vienlaikus jānorāda, ka 2015. gadā Eiropas Komisijas veiktajā pārskatā par programmas “Apvārsnis 2020” pirmajiem rezultātiem, Latvijas sekmes bija piektās augstākās ES-28 valstu vidū[[19]](#footnote-19). ES-28 valstu vidējais sekmības procents bija ap 16% un pēc sava snieguma Latvija ierindojās veco ES dalībvalstu vidū.

Dati liecina, ka nepieciešams kāpināt programmas ietvaros iesniegto pieteikumu un dalību skaitu, jo tās korelē ar apstiprināto projektu rādītāju.

*Attēls Nr.13*

**Programmas *„Apvārsnis 2020”* ietvaros iesniegto pieteikumu sekmības līmenis (%)**



Datu avots: eCORDA (31.05.2016.)

Attēlā Nr.14 redzams pārskats par valstu dalību programmā *„Apvārsnis 2020”* uz 1 miljonu valsts iedzīvotāju. Secināms, ka Latvijai ir vidēji dalības rādītāji attiecībā pret iedzīvotāju skaitu, savukārt salīdzinoši augsti dalības rādītāji no Baltijas valstīm ir Igaunijai. Kā gadu gaitā ir parādījusi Igaunijas pieredze, tad būtiski ir palielināt iesniegto projektu pieteikumu skaitu visās nozarēs, tādējādi arī apstiprināto un finansēto projektu skaits un rezultāti neizpaliks. Dalība dažādu jomu programmās un atpazīstamības veicināšana ir arī būtisks aspekts nākotnes kontaktu nodibināšanai, tā ir arī iespēja pierādīt sevi, un kā koordinatoram vai dalībniekam sekmīgi īstenojot projektu, izveidot par sevi pozitīvu priekšstatu, kas sekmē iekļaušanos starptautiskajā zinātniskajā un komercvidē arī turpmākajos sadarbības projektos.

*Attēls Nr.14*

**Valstu sekmes dalībai programmā *„Apvārsnis 2020”* pret iedzīvotāju skaitu**

**

Datu avots: J.Čejkova, D. Frank, Technology Centre ASCR, Čehija

Ja 2014. gadā Latvijas un Igaunijas dalības rezultāti finanšu piesaistē daudz neatšķīrās, tad 2015. gada vidū jau konstatējams, ka Igaunija salīdzinājumā ar Latviju, no programmas *„Apvārsnis 2020”* ir atguvusi vismaz 2 reizes vairāk līdzekļu. Lietuva, savukārt, ir atguvusi mazāk programmas *„Apvārsnis 2020”* līdzekļu nekā Latvija, un Igaunijas izraušanās ir acīmredzama.

Lai arī sekmība pēc veiksmīgo pieteikumu skaita Latvijai ir pat augstāka nekā Igaunijai 14% pret 12%, tomēr, līdzīgi kā 7.IP laikā, Igaunija gan kā koordinators, gan dalībnieks ir spējīga ģenerēt krietni vairāk pieteikumu nekā Latvija (Tabula Nr.6):

*Tabula Nr.6*

**Baltijas valstu sekmju salīdzinājums 7.IP un programmā “*Apvārsnis 2020*”**

|  |  |  |  |
| --- | --- | --- | --- |
| **Rādītājs** | **Igaunija** | **Latvija** | **Lietuva** |
| 7. IP pieteikumi (2007.-2013.) | 2408 | 1424 | 2058 |
| Programmā “*Apvārsnis 2020*”:  - iesniegto projektu pieteikumu skaits (oktobris 2015) | 890 | 490 | 673 |
| * dalību skaits projektu pieteikumos | 1061 | 598 | 802 |
| * sekmīgo projektu skaits | 111 | 69 | 64 |
| * institūcijas – dalībnieki sekmīgajos projektos | 72 | 46 | 41 |
| * projektu koordinatoru skaits | 44 | 14 | 10 |
| * finansējums sekmīgajiem projektiem | 44 557 095 € | 15 913 156 € | 10 834 991 € |
| * sekmības līmenis (pēc projektu skaita) | 14% | 12% | 9,5% |

Vērtējot Eiropas valstu dalības rādītājus programmā *„Apvārsnis 2020*” (Tabula Nr.7), ir redzams, ka visvairāk apstiprināto projektu iesniegumu un vislielāko finansējumu saņem ES-15 valstis (Lielbritānija, Vācija, Spānija, Francija, Itālija) (dati uz 10.2015.). Šie rādītāji vēl vairāk apliecina, ka Latvijai nepieciešami motivējoši pasākumi un kvalitatīvi sagatavoti projektu iesniegumi, lai veicinātu un stiprinātu zinātnisko institūciju un komersantu interesi un līdzdalību programmas *„Apvārsnis 2020”* apakšprogrammās.

*Tabula Nr.7*

**ES dalībvalstu sekmes programmas *„Apvārsnis 2020”* projektu konkursos**

|  |  |  |  |
| --- | --- | --- | --- |
| **Valsts** | **Projektu skaits** | **Dalības** | **Finansējums,**  **mljrd. EUR** |
| Lielbritānija | 1 968 | 3 557 | 1,688 |
| Vācija | 1 630 | 3 658 | 2,311 |
| Spānija | 1 341 | 2 712 | 0,979 |
| Francija | 1 241 | 2 550 | 1,220 |
| Itālija | 1 167 | 2 453 | 0,868 |
| Nīderlande | 949 | 1 769 | 0,914 |
| Beļģija | 666 | 1 197 | 0,532 |
| Zviedrija | 516 | 816 | 0,380 |
| Austrija | 487 | 794 | 0,319 |
| Grieķija | 439 | 799 | 0,244 |
| Dānija | 400 | 621 | 0,300 |
| Portugāle | 362 | 602 | 0,200 |
| Somija | 341 | 533 | 0,219 |
| Īrija | 300 | 445 | 0,180 |
| Polija | 278 | 459 | 0,103 |
| Čehija | 213 | 291 | 0,066 |
| Ungārija | 194 | 254 | 0,066 |
| Slovēnija | 165 | 237 | 0,065 |
| Rumānija | 146 | 250 | 0,044 |
| Igaunija | 111 | 158 | 0,045 |
| Kipra | 99 | 133 | 0,038 |
| Slovākija | 89 | 115 | 0,018 |
| Horvātija | 77 | 118 | 0,022 |
| Luksemburga | 74 | 101 | 0,030 |
| Latvija | 69 | 88 | 0,015 |
| Bulgārija | 91 | 130 | 0,015 |
| Lietuva | 64 | 78 | 0,011 |
| Malta | 30 | 41 | 0,004 |


Kā secināms arī no ziņojumā *„Horizon 2020 champions”*[[20]](#footnote-20) norādītās informācijas, tad Vācija ir līdere starp programmas *„Apvārsnis 2020”* dalībvalstīm saņemtā EK atbalsta (ieguldījumu) ziņā. Projektu dalībnieku skaita ziņā Vācija un Lielbritānija dala pirmo un otro vietu. Savukārt Lielbritānija ir līdere programmā apstiprināto projektu skaita ziņā, apsteidzot Eiropas lielākās valstis.

Starp projektu iesniedzēju organizācijām visvairāk projektus piesaka universitātes un zinātniskās institūcijas. Valstu starpā viennozīmīgs līderis ir Vācijas pētniecības centrs MAX PLANCK GESELLSCHAFT[[21]](#footnote-21), kopš šī organizācija piedalās programmā *„Apvārsnis 2020”*, tā ir saņēmusi 333 milj. EUR.

2014. gada rezultāti par Latvijas atgūto finansējumu procentos no kopējā programmas *„Apvārsnis 2020”* pieejamā finansējuma rāda, ka Baltijas valstu sekmes finansējuma atguvē ir līdzīgas un kopumā salīdzināmas ar citām ES-13 dalībvalstīm (Attēls Nr.15).

Attēls Nr. 15

**ES dalībvalstīm piešķirtais finansējums no kopējā programmā *„Apvārsnis 2020”*****pieejamā (uz 01.12.2014.) (%)**



Datu avots: VIAA

# Apraksts un analīze par līdzvērtīgiem prakses piemēriem un to ieviešanas mehānismiem mobilitātes pasākumu atbalsta pasākumiem

Zinātniskā personāla mobilitātes programmas ir viens no zinātniskās izcilības attīstības rīkiem visā pasaulē. Šajā nodaļā aplūkoti piemēri (skat. Tabula Nr. 8) no ES dalībvalstīm, to prasības un sniegtās iespējas.

Kopumā ir aplūkoti šādu mobilitātes pasākumus veicinošu programmu piemēri:

* Igaunijas pētnieciskās mobilitātes shēma (*ERMOS –* *Estonian Research Mobility Scheme*);
* Francijas programma *Prestige*;
* Marijas Sklodovskas-Kirī pētnieciskā un inovācijas personāla apmaiņas programma;
* Šveices mobilitātes granti projektos (Mobility grants in projects);
* Latvijas–Šveices sadarbības programma “Šveices pētnieku aktivitātes Latvijā”.

Kopumā programmas ir vērstas uz trīs veida mobilitātes pasākumiem:

1. zinātniskā personāla došanos uz citām ES vai pasaules valstīm;
2. citu valstu pētnieku došanos uz programmas realizācijas valsti;
3. zinātniskā personāla reemigrēšana uz programmas realizācijas valsti.

Programmu mērķauditorija visos projektos ir līdzīga – tās ir augstākās izglītības iestādes, zinātniskās institūcijas un atsevišķos gadījumos arī komersanti. Arī projektu iesniedzējiem prasības ir līdzīgas. Visās programmās, izņemot MSCA personāla apmaiņas programmu, projekta pieteicējam ir jābūt doktorantūrā studējošajam vai jau doktora grādu ieguvušajam pētniekam. MSCA apmaiņas programmai var pieteikties arī jaunie pētnieki, kuriem nav doktora grāda un kuriem pētnieciskā pieredze ir mazāka par četriem gadiem, bez vecuma ierobežojuma.

Finansējuma apjomu programmām rēķina dažādi:

* pa mēnešiem (MSCA – 4500 EUR/mēn);
* pa gadiem (Igaunijas pētniecības granti – 27 000 EUR/gadā; Igaunijas pētnieciskās mobilitātes shēma – 25 600 EUR/gadā; *Prestige* – ienākošiem pētniekiem 41 000 EUR/gadā, izejošiem pētniekiem 22 000 EUR/gadā, reintegrācijai 47 520 EUR/gadā);
* uz projektu kopā (Šveices mobilitātes granti projektos – līdz ~18 265 EUR; Latvijas–Šveices sadarbības programma – līdz 9450 EUR).

Šveices mobilitātes grantu projekti paredz iespēju, ka zinātniskajam darbiniekam, kurš projekta ietvaros pārceļas uz dzīvi citā valstī - pievienojas ģimene, un par katru papildus cilvēku tiek izmaksāta summa ~5000 EUR apmērā.

Trīs no aplūkotajām programmām atsevišķi paredz arī izdevumus, kas būs saistīti ar pētniecību, t.sk. maksājumi uzņemošajai augstākās izglītības institūcijai vai pētnieciskajai organizācijai – Igaunijas pētniecības granti (6000 EUR/gadā (eksperimentālā zinātne)); ERMOS (5 760 EUR/gadā vai 3 200 EUR (sociālās/humanitārās zinātnes jomas)); *Prestige* (līdz 4720 EUR/gadā); MSCA apmaiņas programma (2500 EUR/mēn).

*Tabula Nr. 8*

***Ārzemju mobilitātes programmu piemēru salīdzinājums***

|  |  |  |  |  |  |
| --- | --- | --- | --- | --- | --- |
| **Programma** | **Valsts/**  **orgnaizācija** | **Viena projekta iespējamais ilgums** | **Viena projekta minimālais un maksimālais finansējuma apjoms, specifiskie finansēšanas nosacījumi (ja attiecas)** | **Mērķa grupa** | **Vērtēšanas komisija** |
| *Igaunijas pētnieciskās mobilitātes shēma (ERMOS – Estonian Research Mobility Scheme)* | Igaunija | 12-24 mēn | 1. Atlīdzība un nodokļi: pētniecības granti – 27 000 EUR/gadā, ERMOS – 25 600 EUR/gadā. 2. Ar pētniecību saistītie izdevumi: pētniecības granti – 6000 EUR/gadā (eksperimentālā zinātne), ERMOS – 5 760 EUR/gadā vai 3 200 EUR (sociālās/humanitārās zinātnes jomas). 3. Ārvalstu zinātnieks var pieprasīt vienreizēju pārcelšanās pabalstu 6 500 EUR apmērā.   ERMOS programmu līdzfinansē ES grants *Marie Curie Actions-COFUND* (FP7) | * Projektu var pieteikt zinātnieks, kas ieguvis pirmo PhD grādu ne ātrāk kā 5 gadus pirms konkursa atvēršanas. * Pieteicējiem nav vecuma ierobežojuma. * Igauņu zinātnieku atgriešanās grantu var saņemt zinātnieks, kas pēdējos trīs gados Igaunijā nav strādājis ilgāk kā 12 mēnešus bez pārtraukuma. | Igaunijas Zinātnes padomes Zinātniskā komisija.  Koordinē: Igaunijas Zinātnes padome. |
| *Prestige* | Francija | * Ienākošie: 12–24 mēn * Izejošie: 6–12 mēn * Reintegrācija: 12–24 mēn | 1. Ienākošie: 41 000 EUR/gadā (dzīvošanas pabalsts – 37 000 EUR/gadā; pētnieciskās izmaksas – 2000 EUR/gadā; mobilitātes izmaksas – 2000 EUR/gadā); 2. Izejošie: 22 000 EUR/gadā (dzīvošanas pabalsts – 12 000 EUR/gadā; mobilitātes izmaksas – 10 000 EUR/gadā); 3. Reintegrācija: 47 520 EUR/gadā (dzīvošanas pabalsts – 40 000 EUR/gadā; pētnieciskās izmaksas – 4720 EUR/gadā; mobilitātes izmaksas – 2800 EUR/gadā). | Jebkurš pēcdoktorantūras līmeņa pētnieks, kurš uzņemošajā valstī nav strādājis vismaz 12 mēnešus pēdējo trīs gadu laikā pirms pieteikuma iesniegšanas.  Atbalsts jaunajiem zinātniekiem, lai:   * Piesaistītu ārzemju pētniekus zinātniskajam darbam Francijā; * Aizsūtītu uz ārzemēm jaunos franču pētniekus starptautiskās sadarbības veicināšanai augstā līmenī; * Reintegrēt ārzemēs strādājošos pētniekus, kas vēlās atgriezties Francijā. | Programmas koordinācijas programma |
| *Marijas Sklodovskas-Kirī pētniesikā un inovācijas personāla apmaiņa (Marie Skłodowska-Curie Research and Innovation Staff Exchange (RISE))* | Eiropas Komisija | * Mobilitāte vienam cilvēkam: 1–12 mēn; * Projekta realizēšanas institūcijai: līdz 4 gadiem | ES finansējuma apmērs – 4500 EUR/mēn, kas iekļauj:   1. pētnieka ikmēneša pabalsts 2000 EUR/mēn; 2. institucionālās vienības pašizmaksa 2500 EUR/mēn, kas tiek sadalīts:    1. pētniecības, apmācības un tīklošanās izmaksas – 1800 EUR/mēn;    2. vadības un tā netiešās izmaksas – 700 EUR /mēn. | 1. Jaunie pētnieki – bez PhD grāda un mazāk kā 4 gadiem pētnieciskās pieredzes; 2. Pieredzējis pētnieks – PhD vai vairāk kā 4 gadi pētnieciskās pieredzes; 3. Pārvaldes, administratīvais vai tehniskais personāls. | Eiropas Komisijas izveidota ekspertu komisija |
| *Mobilitātes granti projektos (Mobility grants in projects)* | Šveice | 6–12 mēn | Maksimālais viena projekta finansējuma apjoms – 20 000 CHF (~18 265 EUR).  Lielāka summa var tikt izmaksāta, ja granta ieguvējam līdzi dodas ģimene (laulātais partneris, bērni) – 5000 CHF (~ 4470 EUR). | Doktorantūras studenti, kuri tiek nodarbināti Šveices nacionālā zinātnes fonda (*SNSF* – *Swiss National Science Foundation*) finansētajā pētījumā. | SNSF veidota komisija |
| *Latvijas*–*Šveices sadarbības programma “Šveices pētnieku aktivitātes Latvijā”* | Latvija–Šveice | Šveices pētnieka uzturēšanās Latvijā: 5 dienas līdz 2 mēneši.  Uzturēšanās periods ir nepārtraukts. | Minimālais stipendijas apmērs par mobilitātes 5 dienām ir 1505 CHF (~ 1215 EUR). Maksimālais stipendijas apmērs par mobilitātes 60 kalendārajām dienām ir 11 680 CHF (~ 9450 EUR). Tajās iekļauts:   1. Dienas nauda 65 CHF (~52 EUR); 2. Viesnīcas izdevumi par nakti 120 CHF (~97 EUR); 3. Ceļa izdevumi 700 CHF (~566 EUR). | Projektu var iesniegt:   1. visas akreditētās Latvijas augstākās izglītības iestādes; 2. Zinātnisko institūciju reģistrā reģistrētas zinātniskās institūcijas.   Šveicē sadarbību var veidot ar kādu no Šveices augstākās izglītības iestādēm un zinātniskajām institūcijām.  Uz Latviju var aicināt Šveices pētnieku, kas ir Šveices augstāko izglītības iestāžu un zinātnisko institūciju personāls, kam ir profesora, asociēta profesora, docenta vai vadošā pētnieka akadēmiskais amats. | VIAA izveidotā vērtēšanas komisija |

# 2007. – 2013. gada plānošanas periodā īstenotais Eiropas Savienības struktūrfondu atbalsts starptautiskās sadarbības pasākumu ietvaros

2007. – 2013. gada plānošanas perioda struktūrfondu apguves periodā no Eiropas Sociālā fonda (turpmāk – ESF) zinātnes attīstībai tika paredzēti 64,2 milj. EUR[[22]](#footnote-22). Zinātnes attīstībai ESF (1.1.1.2. aktivitātes “Cilvēkresursu piesaiste zinātnei”) ietvaros kopumā ir noslēgti līgumi/ vienošanās par ESF finansējumu 67,6 milj. EUR apmērā.

Ar ESF finansējumu zinātnes jomā tika veicināta jaunu zinātnieku iesaistīšanās projektos un to vadībā, veidotas jaunas zinātniskās grupas un zinātniskajam darbam piesaistīti ārvalstu zinātnieki un zinātnieki, kuri atgriezās darbā Latvijā.

ERAF ieguldījumi ir vērsti uz infrastruktūras un inovāciju attīstību, ar mērķi veidot uz zināšanām balstītu sabiedrību. Latvija finansējumu izglītības un zinātnes attīstībai no šā fonda saņem kopš 2004. gada. 2007. – 2013. gada plānošanas periodā darbības programmas „Uzņēmējdarbība un inovācijas” ietvaros zinātnes konkurētspējas un infrastruktūras attīstībai zinātnei no ERAF līdzekļiem tika plānots ieguldīt 198,9 milj. EUR. Zinātnes attīstībai ERAF (darbības programmas „Uzņēmējdarbība un inovācijas”) ietvaros kopumā tika noslēgti līgumi/ vienošanās par ERAF finansējumu 197,1 milj. EUR apmērā.

Ar ERAF finansējumu zinātnes jomā tika atbalstīti praktiskas ievirzes pētniecības projekti, zinātnes un ražošanas integrācijai, veicināta un attīstīta starptautiskā sadarbība zinātnē, sniegts atbalsts vadošiem valsts nozīmes pētniecības centriem pasaules klases zinātniskās aparatūras un aprīkojuma iegādei, ēku rekonstrukcijai un renovācijai, infrastruktūras modernizācijai, izveidots nākamās paaudzes datu pārraides tīkls zinātniskās darbības nodrošināšanai (Latvijas akadēmisko pamattīkls).

Šajā nodaļā analizēta 2007. – 2013. gada plānošanas perioda ES fondu darbības programmas „Uzņēmējdarbība un inovācijas” papildinājuma 2.1.1.2. aktivitātes “Atbalsts starptautiskās sadarbības projektiem zinātnē un tehnoloģijās” (turpmāk - 2.1.1.2.aktivitāte) 1. kārtas un 2. kārtas ieviešana.

Lai veicinātu zinātnisko institūciju līdzdalību Eiropas Savienības pētniecības un inovācijas pamatprogrammās, tādējādi sekmējot starptautisko sadarbību pētniecības un tehnoloģiju jomā, Izglītības un zinātnes ministrija 2007. – 2013. gada ES fondu plānošanas periodā īstenoja 2.1.1.2. aktivitāti divās kārtās, projektus atlasot atklātas projektu iesniegumu atlases veidā (Attēls Nr.16 atspoguļots 1. un 2. kārtas projektu sadalījums pa zinātniskajām institūcijām).

2.1.1.2. aktivitātē zinātniskās institūcijas īstenoja šādas aktivitātes – konferenču apmeklējumi, sadarbību starp zinātniskajām institūcijām veicinoši pasākumi, tajā skaitā vizītes pie potenciālajiem sadarbības partneriem, kā arī starptautiskās sadarbības projektu iesniegumu sagatavošana dalībai 7. Ietvara programmā, EUREKA un citās ES un starptautiskajās pētniecības un tehnoloģiju attīstības programmās.

## 3.1. 2.1.1.2 aktivitāte „Atbalsts starptautiskās sadarbības projektiem zinātnē un tehnoloģijās”

*Tabula Nr.9*

**2.1.1.2. aktivitātes vispārīgā informācija**

|  |  |
| --- | --- |
| **Aktivitātes mērķis** | **I kārta:** – nodrošināt zinātnisko institūciju kapacitātes attīstību, sekmēt projektu īstenošanu, jaunu sadarbības projektu izstrādi un dalību tehnoloģiskajās platformās. Nodrošināt zinātniskajām institūcijām iespēju piedalīties zinātniskos kongresos, kā arī valsts zinātniskajām institūcijām – starptautiskās izstādēs, gadatirgos, tādējādi veicinot Latvijas zinātnes atpazīstamību ES un pasaulē.  **II kārta:** – zinātnisko institūciju zinātniskās kapacitātes attīstība un Latvijas zinātnes atpazīstamības veicināšana Eiropas Savienībā un pasaulē, ko nodrošina dalība starptautiskos pētniecības un sadarbības projektu konsorcijos, tai skaitā sadarbības projektos ar Eiropas Komisijas kopīgo pētījumu centru (Joint Research Centre) un dalība programmas *„Apvārsnis 2020”* projektos. |
| Aktivitātes mērķi sasniedz, veicinot šādu rādītāju sasniegšanu:   1. Iznākuma rādītājs (darbības programmas “Uzņēmējdarbība un inovācijas” papildinājumā (turpmāk – DPP)) – līdz 2015. gada 30. novembrim sniegts atbalsts 30 starptautiskās sadarbības projektiem zinātnē un tehnoloģijās. 2. Rezultāta rādītājs – aktivitātes ietvaros sagatavoto un ES pētniecības un inovācijas programmu ietvaros iesniegto projektu iesniegumu skaits. |
| **Pieejamais finansējums** | 2.1.1.2. aktivitātei abās atlases kārtās pieejamais finansējums atbilstoši DPP noteiktajam – 6 250 097 *euro* (100% ERAF). |
| **Atbalsta veids** | **I kārta:** atbalsts sniegts starptautiskās sadarbības projektu iesniegumu sagatavošanai Latvijas dalībai 7.IP, EUREKA un citās Eiropas Savienības un starptautiskajās pētniecības un tehnoloģiju attīstības programmās, pētniecības rezultātu popularizēšanai un sadarbības kontaktu veicināšanai, zinātnisko institūciju dalībai starptautiskos zinātnes, tehnoloģiju un inovāciju kongresos, konferencēs, kā arī valsts zinātniskajām institūcijām – dalībai starptautiskās izstādēs un gadatirgos.  **II kārta:** atbalsts sniegts programmas *„Apvārsnis 2020”* projektu iesniegumu izstrādei un dalībai programmas *„Apvārsnis 2020”* izsludinātajos konkursos, zinātnisko institūciju dalībai starptautiskos pētniecības un sadarbības projektu konsorcijos, tai skaitā sadarbības projektos ar EK Kopējo pētījumu centru (*Joint Research Centre*), dalībai zinātniskās konferencēs ar ziņojumu vai stenda referātu saistībā ar programmas *„Apvārsnis 2020”* projektu īstenošanu, ja otrās projektu iesniegumu atlases kārtas ietvaros plānota dalība starptautiskos pētniecības un sadarbības projektu konsorcijos, starptautisko zinātnisko kongresu un forumu organizēšanai Latvijā, kā arī dalībai konsorciju sanāksmēs un EK organizētajās programmas *„Apvārsnis 2020”* informācijas dienās un Partnerības biržās. |
| **Programmas mērķa grupa** | **I kārta:** – zinātniskās institūcijas (zinātniskie institūti, augstskolas, kā arī citas institūcijas, kuru statūtos un nolikumos ir paredzēta zinātniskā darbība), kuras ir reģistrētas zinātnisko institūciju reģistrā, valsts pārvaldes iestādes, kas piedalās ES pētniecības un tehnoloģiju attīstības programmu konkursos, zinātnē un pētniecībā nodarbinātais personāls.  **II kārta:**  – zinātniskā institūcija, kas atbilst pētniecības organizācijas definīcijai un ir reģistrēta zinātnisko institūciju reģistrā – zinātniskais institūts (atvasināta publiska persona, publiska aģentūra vai privāto tiesību juridiskā persona) vai augstskola, zinātniskais personāls – atbilstoši zinātnisko darbību reglamentējošiem normatīvajiem aktiem ievēlētie un Latvijas Zinātņu akadēmijas zinātniskā personāla datubāzē iekļautie vadošie pētnieki, pētnieki un zinātniskie asistenti. |
| **Finansējuma saņēmēji** | **I kārta:** – zinātniskās institūcijas (zinātniskie institūti, augstskolas, augstskolu zinātniskie institūti), kuras ir reģistrētas zinātnisko institūciju reģistrā, un valsts pārvaldes iestādes, kas piedalās ES pētniecības un tehnoloģiju attīstības programmu konkursos.  **II kārta:** – zinātniskā institūcija, kas atbilst pētniecības organizācijas definīcijai un ir reģistrēta zinātnisko institūciju reģistrā – zinātniskais institūts (atvasināta publiska persona, publiska aģentūra vai privāto tiesību juridiskā persona) vai augstskola. |
| **Projekta minimālās un maksimālās attiecināmās izmaksas** | **I kārta:** projekta minimālās un maksimālās attiecināmās izmaksas 100 000 – 700 000 EUR.  **II kārta:** projekta ietvaros minimālais atbalsta apjoms netika noteikts, maksimālais atbalsta apjoms –100 000 EUR. |
| **Nosacījumi** | **I kārta:**   * aktivitātes ietvaros atļauts iesniegt vienu projekta iesniegumu; * aktivitātes ietvaros atbalstāmi tikai ar saimniecisku darbību nesaistīti projekti |
| **II kārta:**   * projektu iesniegumu atlases kārtā atļauts iesniegt vienu projekta iesniegumu; * uz vienu ES pētniecības programmas projekta iesniegumu attiecināmais ERAF finansējums nepārsniedz 10 000 euro. |
| **Projektu vērtēšana** | Aktivitāti īsteno atklātas projektu iesniegumu atlases veidā.  Projektu vērtēšanu nodrošināja IZM.  Sadarbības iestāde – VIAA. |

2.1.1.2. aktivitātes pirmās projektu iesniegumu atlases kārtas ietvaros tika apstiprināti 20, savukārt otrās projektu iesniegumu atlases kārtas ietvaros tika apstiprināti 16 zinātnisko institūciju projekti starptautiskās sadarbības zinātnē un inovācijās atbalstam, līdz ar to iznākuma rādītāja vērtība – 30 starptautiskās sadarbības projekti – bija sasniegta. Ar 2.1.1.2. aktivitātes atbalstu tika izstrādāti 467 ES pētniecības un inovācijas programmas projektu iesniegumi, no kuriem tālākai īstenošanai ES starptautiskajās pētniecības un tehnoloģiju attīstības programmās apstiprināti 73.

Aktivitātes 1. un 2. kārtā finansējuma saņēmēji bija zinātniskās institūcijas (zinātniskie institūti, augstskolas, augstskolu zinātniskie institūti), kuras reģistrētas zinātnisko institūciju reģistrā. Visvairāk starptautiskās sadarbības projektus aktivitātes 1. un 2. kārtas ietvaros izstrādāja un ES pētniecības un inovācijas programmu ietvaros pieteica RTU (99), LU (82), LU CFI (50) (Attēls Nr.16).

*Attēls Nr.16*

**Starptautiskās sadarbības projektu skaits sadalījumā pa zinātniskajām institūcijām**

Datu avots: VIS

Analizējot pieejamos datus par aktivitātes 1. kārtas ietvaros pieteikto/apstiprināto starptautiskās sadarbības projektu skaitu (informācija Pielikumā Nr.4), secināms, ka visvairāk apstiprināto ES pētniecības un inovācijas programmu projektu iesniegumi, kas izstrādāti ar 2.1.1.2. aktivitātes atbalstu, ir Latvijas Valsts augļkopības institūtam (6 no 8), LU CFI (12 no 27) un LLU (3 no 6).

## 3.2. Vienota nacionālas nozīmes Latvijas akadēmiskā pamattīkla zinātniskās darbības nodrošināšanai izveide

IZM kā finansējuma saņēmējs ES fondu 2007. – 2013. gada plānošanas periodā darbības programmas „Uzņēmējdarbība un inovācijas” papildinājuma 2.1.1.3.2. apakšaktivitātes „Informācijas tehnoloģiju infrastruktūras un informācijas sistēmu uzlabošana zinātniskajai darbībai” ietvaros īstenoja projektu „Vienota nacionālas nozīmes Latvijas akadēmiskā pamattīkla zinātniskās darbības nodrošināšanai izveide”.

Projekta ieviešana par kopējo pieejamo finansējumu 15 102 878 *euro* (t.sk. struktūrfondu līdzfinansējumu – 14 960 591 *euro*) norisinājās līdz 2015. gada nogalei un tā pamata mērķis bija izveidot nākamās paaudzes datu pārraides tīklu zinātniskās darbības nodrošināšanai, lai iesaistītos vienotajā Eiropas akadēmiskajā tīklā, kā arī uzlabot informācijas sistēmas valsts zinātniskajās institūcijās un augstskolās.

Akadēmiskais pētniecības un izglītības datu pārraides tīkla projekts ir Latvijas zinātnes un augstākās izglītības sabiedrībai nozīmīgs projekts, ar mērķi pavērt plašākas iespējas sadarbībai ar citiem pasaules zinātniskajiem centriem un industriju, iekļauties Eiropas pētniecības telpā, attālināti izmantot virtuālo laboratoriju iespējas, unikālu un dārgu aprīkojumu, digitālās bibliotēkas un zinātniskās literatūras datu bāzes, apstrādāt, uzglabāt un pārraidīt liela apjoma datus un pētniekiem visā Latvijā ļaus piekļūt starptautiskajiem akadēmiskajiem datu pārraides tīkliem.

## 3.3. 2.1.1.2. aktivitātē „Atbalsts starptautiskās sadarbības projektiem zinātnē un tehnoloģijās” sasniegtie rezultāti.

Kopumā 2.1.1.2. aktivitātes 1. un 2. kārtas ietvaros pieteikti 467 starptautiskās sadarbības projekti (uz 08.06.2016.), no tiem aktivitātes 1. kārtas ietvaros apstiprināti 66 projekti, 2. kārtas ietvaros saskaņā ar projektu iesniedzēju datiem, apstiprināti 8 projekti (aktivitātes 2. kārtas projektu īstenošana noslēdzās 30.11.2015.). Pamatojoties uz projektu iesniedzēju sniegto informāciju, ar 2.1.1.2. aktivitātes atbalstu visvairāk starptautiskās sadarbības projektu pieteikumi izstrādāti iesniegšanai 7.IP (57%). No 2.1.1.2. aktivitātes 1. kārtas ietvaros apstiprinātajiem starptautiskās sadarbības projektu iesniegumiem 74% gadījumu Latvijas ZI ir kā sadarbības partneris un 26% gadījumā kā projekta koordinators. Savukārt 2.1.1.2. aktivitātes 2. kārtas ietvaros iesniegto starptautiskās sadarbības projektu gadījumā 56% Latvijas ZI ir kā sadarbības partneris, 40% gadījumā kā projekta koordinators un 4% gadījumu tās ir individuālās stipendijas/grants. Pārskats par 2.1.1.2. aktivitātes 1. un 2. kārtas ietvaros izstrādāto projektu sadalījumu pa zinātniskajām institūcijām pieejams Pielikumā Nr.4.

Attēls Nr.17

**ERAF projekta ietvaros pieteikto/apstiprināto starptautiskās sadarbības projektu skaits**

Datu avots: VIS

Aktivitātes 1. un 2. kārtā iznākuma rādītājs (DPP) – līdz 2015. gada 30. novembrim sniegts atbalsts 30 starptautiskās sadarbības projektiem zinātnē un tehnoloģijās tika sasniegts, aktivitātes 1. un 2.kārtas ietvaros tika īstenoti 36 projekti. Vienlaikus jāņem vērā, ka minētais rādītājs ir nedaudz pārsniegts, palielinot programmas kopējo finansējuma apjomu. Aktivitātes uzraudzības rādītāju izpilde atspoguļota Tabulā Nr.10.

*Tabula Nr.10*

**2.1.1.2. aktivitātes plānotie un sasniegtie rādītāji**

|  |  |  |
| --- | --- | --- |
| **Rādītāja nosaukums** | **PLĀNOTĀ vērtība** | **SASNIEGTĀ vērtība** |
| Aktivitātes **iznākuma rādītājs** (DPP) – līdz 2015. gada 30. novembrim sniegts atbalsts 30 starptautiskās sadarbības projektiem zinātnē un inovācijās | 30 | 36 |
| **Rezultāta rādītājs:** ERAF projekta ietvaros aktivitātē pieteikto starptautiskās sadarbības projektu skaits (uz 06.04.2016.) | - | 467 |
| **Rezultāta rādītājs:** ERAF projekta ietvaros aktivitātē apstiprināto starptautiskās sadarbības projektu skaits (uz 06.04.2016.) | - | 73 |

## 3.4. Gūtās mācības no 2.1.1.2. aktivitātes „Atbalsts starptautiskās sadarbības projektiem zinātnē un tehnoloģijās” ieviešanas.

Līdzšinējais atbalsts zinātniskajām institūcijām starptautiskās sadarbības snieguma uzlabošanai galvenokārt tika sniegts starptautiskās sadarbības projektu iesniegumu sagatavošanai, institūciju pārstāvju dalībai zinātniskās konferencēs un programmas *„Apvārsnis 2020”* ietvaros organizētās informācijas dienās un Partnerības biržās. Kā projekta sasniedzamais rezultāts tika noteikts ERAF atbalstīto un iesniegto starptautiskās sadarbības programmu projektu iesniegumu skaitu, vienlaikus nenosakot kvalitātes prasības iesniedzamajiem projektiem.

Aktivitātes ietvaros sniegts būtisks ieguldījums zinātnisko institūciju starptautiskās atpazīstamības un kontaktu dibināšanas jomā, tomēr 2.1.1.2. aktivitātes ietvaros sasniegtie rezultāti parāda, ka Latvijas zinātniskajām institūcijām trūkst kapacitātes un iespēju konkurētspējīgu projektu iesniegumu ES pētniecības un inovācijas programmu ietvaros sagatavošanai, kuru īstenošana tiktu apstiprināta. No ERAF atbalstītajiem un iesniegtajiem 467 projektu iesniegumiem tikai nepilni 16% jeb 73 projektu iesniegumi ir apstiprināti; pārsvarā zinātniskās institūcijas ES pētniecības un inovācijas atbalsta programmās iesniegušas projektu iesniegumus kā projekta sadarbības partneris, retāk kā projekta koordinators (vadošais izpildītājs). Latvijas zinātniskajām institūcijām ir sarežģīti iekļauties vadošajos starptautiskajos zinātniskajos konsorcijos to starptautiskās zinātniskās atpazīstamības, ierobežoto sadarbības kontaktu, pieredzes un kapacitātes (finansiālās, administratīvās un cilvēkresursu) dēļ. Viens no faktoriem, kas ietekmēja sasniegtos rezultātus, bija tas, ka programmas ieviešanas nosacījumi nenoteica kvalitātes prasības sagatavojamajiem un iesniedzamiem projektiem, kā rezultātā zinātniskajām institūcijām nebija noteikts motivācijas ietvars virs kvalitātes sliekšņa novērtētu projektu pieteikumu sagatavošanai.

Stratēģiskas un mērķtiecīgas starptautiskās sadarbības īstenošanai jābūt zinātnisko institūciju attīstības stratēģiju vienam no pamata rīcības virzieniem, kam jāparedz atbilstoši resursi un jāfokusē pētniecības plāns. Starptautiskās sadarbības padziļināšana ar stratēģiskajām ārvalstu partnerinstitūcijām ir būtiska sekmīgākai dalībai kopīgos starptautiskos projektos. Būtiska loma partnerības padziļināšanai ir kopīgu interešu pētniecības projektu īstenošanai un personāla pētnieciskās mobilitātes pasākumu īstenošanai, kas sniedz iespēju ne vien piekļūt zināšanām citās pasaules institūcijās, bet arī veicina tīklošanos un nostiprina/ paplašina sadarbības tīklus, stiprina uzticību un palīdz veidot droša partnera reputāciju.

Latvijas zinātnisko institūciju starptautiskā snieguma uzlabošanai svarīga loma ir arī profesionālam un kompetentam Nacionālā kontaktpunkta darbam, kas darbojas kā informācijas un konsultāciju sniedzējs nacionālā līmenī par P&A starptautisko programmu iespējām. Esošā NKP kapacitāte šī uzdevuma veikšanai vērtējama kā nepietiekama, kā arī būtiski uzlabojams NKP sniegtais atbalsts Latvijas komersantiem par to iespējām dalībai programmā *“Apvārsnis 2020”*. Programmas ieviešanas nosacījumos jānosaka kvalitātes slieksnis sagatavojamajiem projektiem un jāpastriprina Latvijas pārstāvniecība visu programmas programkomiteju darbā. Tāpat ir nepieciešams nodrošināt atbalsta instrumentu savstarpējo papildinātību.

# 4. 1.1.1. SAM. 1.1.1.5. pasākuma „Atbalsts starptautiskās sadarbības projektiem pētniecībā un inovācijās” ieviešanas risinājuma apraksts

1.1.1.5. pasākuma mērķis ir stiprināt Latvijas starptautisko sadarbību pētniecības un tehnoloģiju jomā un Latvijas zinātnisko institūciju konkurētspēju, zinātnisko izcilību un cilvēkkapitālu, tādējādi sekmējot Latvijas dalību Eiropas pētniecības telpas projektu īstenošanā. Investīcijas plānotas pētniecības un inovāciju starptautiskās sadarbības tīklu paplašināšanai, Latvijas zinātnisko institūciju Eiropas Pētniecības telpas bilaterālās un multilaterālās sadarbības projektu izstrādei un dalībai starptautiskos pētniecības, tīklošanās un sadraudzības pasākumos un Eiropas pētniecības telpas infrastruktūras stratēģiskā foruma (ESFRI) infrastruktūras objektos; “Apvārsnis 2020” Nacionālā kontaktpunkta darbības paplašināšanai.

Pasākuma ietvaros plānota valsts līmeņa un institūciju līmeņa savstarpēji papildinošu pasākumu īstenošana starptautiskās sadarbības attīstībai:

*Tabula Nr.11*

**1.1.1.5. pasākuma ieguldījumi valsts un institūciju līmeņa pasākumos**

|  |  |
| --- | --- |
| Valsts līmenis | 1. Pasākumi Latvijas P&A interešu pārstāvniecības *“Apvārsnis 2020”* un citās starptautiskās programmās paplašināšanai/ stiprināšanai, projektu un līdzdalības aizstāvībai. 2. Nacionāla līmeņa pasākumi starptautiskās sadarbības tīklu paplašināšanai:    1. Mērķtiecīgai sadarbībai un produktīvu P&A attiecību veidošanai ar Latvijas diasporu ārvalstīs un Latvijas un ārvalstu ekonomiskajām un diplomātiskajām pārstāvniecībām;    2. Latvijas dalības nodrošināšana starptautiskās P&A sadarbības iniciatīvās – primāri Kopējās programmēšanas iniciatīvās (*Joint Programming Initiatives*). 3. “*Apvārsnis 2020*” Nacionālā kontakpunkta darbības paplašināšanas pasākumi. 4. Sekmīgo, bet EK nefinansēto “*Apvārsnis 2020*” projektu finansēšana atbilstoši nacionālajiem nosacījumiem[[23]](#footnote-23). |
| Institūciju līmenis | 1. Institūcijas līmeņa pasākumi “Apvārsnis 2020” starptautiskās sadarbības projektu P&A jomā snieguma palielināšanai:   1.1. Tīklošanās, mācību un pētniecības mobilitātes pasākumi, t.sk. dalība partnerības biržās, informācijas dienās, starptautiskās zinātniskās konferencēs.  1.2. Projektu iesniegumu sagatavošanas atbalsts, t.sk. braucieni uz projekta plānošanas sanāksmēm, ārējo ekspertu piesaistes atbalsts;  1.3. Starptautisku zinātnisko konferenču organizēšana Latvijā. |

Pasākuma ieviešana plānota trīs kārtās. Projekta iesniedzēji ir zinātniskās institūcijas, Izglītības un zinātnes ministrija un Valsts izglītības attīstības aģentūra, ievērojot to funkcijas un kompetences.

Pasākuma īstenošanai kopā plānoti 32.5 milj. EUR[[24]](#footnote-24), taču, ievērojot snieguma ietvara ierobežojumus[[25]](#footnote-25), līgumu slēgšanai pieejams finansējums līdz 2018. gada 31. decembrim ir 23.5 milj. EUR[[26]](#footnote-26). ~83,4% finansējuma plānoti tiešam zinātnisko institūciju atbalstam:

* ~48,9% paredzēti zinātnisko institūciju īstenotiem projektiem (2. un 3. kārta);
* ~23,12% dalībai Kopējās programmēšanas iniciatīvās (*Joint programming initiatives*), kuru ietvaros tiek īstenoti zinātnisko institūciju pētniecības projekti, ko nodrošina IZM (1. kārta);
* ~11,38% ERA-NET COFUND aktivitātes nacionālo pētniecības projektu finansēšanai un programmas “Apvārsnis 2020” apakšprogrammu konkursos iesniegtu un virs kvalitātes sliekšņa novērtētu projektu sagatavošanas finansēšana periodā no 2014. – 2020. gadam pēc *ex-post* principa, ko nodrošina VIAA (1. kārta).

Pasākuma īstenošanas rezultātā ir sasniedzami šādi uzraudzības rādītāji:

Tabula Nr.12

**1.1.1.5. pasākuma ietvaros sasniedzamie rādītāji**


|  |  |
| --- | --- |
| Iznākuma rādītājs | Virs kvalitātes sliekšņa novērtēto un ERAF atbalstīto programmas “*Apvārsnis 2020*” un ES 9. Ietvara programmas projektu pieteikumu skaits, tai skaitā *Baltic Bonus* programmas ietvaros:   1. līdz 2023. gada 31.decembrim – 1029 2. līdz 2018. gada 31.decembrim – 154 |
| Finanšu rādītājs | Līdz 2018. gada 31. decembrim sertificēti izdevumi 4 809 228 EUR apmērā |
| Uzraudzības rādītāji | 1.kārtas ietvaros:  - ERAF atbalstīti un virs kvalitātes sliekšņa novērtēti programmas “Apvārsnis 2020” un ES 9. Ietvara programmas ietvaros iesniegti projekti, tajā skaitā:  a) ne mazāk kā 10 ERAF atbalstīti un finansēti projekti Kopējās programmēšanas iniciatīvās;  b) ne mazā kā 10 ERAF atbalstīti un finansēti projekti *ERA-NET* *COFUND* projektu ietvaros;  c) atbalstīta ne mazā kā 65 programmas “Apvārsnis 2020” un ES 9. Ietvara programmas apakšprogrammu konkursos iesniegtu un virs kvalitātes sliekšņa novērtētu projektu sagatavošanas finansēšana periodā no 2014. – 2023. gadam;  2.kārtas ietvaros:  - ERAF atbalstīti un virs kvalitātes sliekšņa novērtēti ne mazā kā 458 programmas “Apvārsnis 2020” un ES 9. Ietvara programmas ietvaros iesniegti projekti;  3.kārtas ietvaros:  - ERAF atbalstīti un virs kvalitātes sliekšņa novērtēti ne mazāk kā 15 programmas “Apvārsnis 2020” un ES 9. Ietvara programmas ietvaros iesniegti projekti. |
| Specifiskie iznākuma rādītāji | 1. kārtas ietvaros:  * nodrošināta dalība piecās Kopējās programmēšanas iniciatīvās (*Joint Programming Initiatives*); * nodrošināta Pasaules Latviešu zinātnieku kongresa norise Latvijā 2018.gadā; * īstenots NKP darbības paplašināšanas un efektivitātes paaugstināšanas īstenošanas plāns atbalstam dalībai programmā “Apvārsnis 2020” un ES 9. Ietvara programmā;   2.kārtas ietvaros:  - īstenots Latvijas Nacionālās partnerības plāns dalībai astoņos *ERIC* konsorcijos;  - īstenots Eiropas Kodolpētniecības organizācijas (CERN) Latvijas Nacionālā kontaktpunkta rīcības plāns;  - īstenots rīcības plāns sadarbības nodrošināšanai kvantu skaitļošanas jomā starp LU, Kvantu programmatūras pētniecības centru (Nīderlande) un Parīzes Kvantu skaitļošanas centru (Francija);  1. un 3. kārtā īstenoto projektu ietvaros var būt šādi specifiskie iznākuma rādītāji:   1. oriģināli zinātniskie raksti, kas publicēti:   1.1. žurnālos vai konferenču rakstu krājumos, kuru citēšanas indekss sasniedz vismaz 50 procentus no nozares vidējā citēšanas indeksa:  1.2. Web of Science vai SCOPUS (A vai B) datubāzēs iekļautos žurnālos vai konferenču rakstu krājumos;  2. tehnoloģiju tiesības;  2.1. patenti;  2.2. citi nemateriālie aktīvi;  3. intelektuālā īpašuma licences līgumi;  4. jauna produkta vai jaunas tehnoloģijas prototips;  5. jaunas ārstniecības un diagnostikas metodes (tai skaitā nekomercializējama metode);  6. citi pētījuma vai projekta specifikai atbilstoši rādītāji (tai skaitā dati).  CFLA 1. un 3. kārtas projektu ietvaros radušos specifiskos iznākuma rādītājus uzkrāj un informāciju apkopo KP VIS sistēmā, tai skaitā norādot:   1. tehnoloģiju tiesību skaitu – kas ir zinātība un turpmāk minētās tiesības vai to kombinācija, tostarp minēto tiesību pieteikumi vai reģistrācijas pieteikumi: patenti; funkcionālie modeļi; dizainparauga tiesības; pusvadītāju izstrādājumu topogrāfijas; papildu aizsardzības sertifikāti medicīnas produktiem vai citiem produktiem, attiecībā uz kuriem iespējams saņemt šādus papildu aizsardzības sertifikātus; augu selekcionāru sertifikāti; un programmatūras autortiesības, atsevišķi izdalot:;   1.1. ) patentu skaitu;  1.2.) citu nemateriālo aktīvu skaitu – pārējie 1. punktā minētie aktīvi, kas nav konkretizēti fiziskā vai finanšu formā;   1. intelektuālā īpašuma liecences līgumu skaitu, kas ietver rūpnieciskā īpašuma tiesības, jo īpaši patentus un preču zīmes, autortiesības un blakustiesības, kas tiek nodotas citai personai (licenciātam); 2. jauna produkta vai jaunas tehnoloģijas prototipu skaitu, kas ietver tādu jaunu produktu vai tehnoloģiju prototipus, kas ir gatavi komercializēšanai; (“prototips” ir oriģināls modelis, kas atbilstoši Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 2. panta 85. vai 86. punktam izveidots, iekļaujot visas jaunā produkta vai tehnoloģijas tehniskās īpašības un funkcijas; “jauna tehnoloģija” ir jauna un sevi vēl nepierādījusi tehnoloģija salīdzinājumā ar nozarē sasniegto tehnisko līmeni, kura ir saistīta ar tehnoloģiskas vai rūpnieciskas neizdošanās risku un nav esošas tehnoloģijas optimizācija vai uzlabošana; “jauns produkts” ir preces vai pakalpojumi, kuri ir pilnīgi jauni vai kuriem ir uzlabotas funkcionālās īpašības vai mainīts paredzamais lietošanas veids (tai skaitā mainīti vai uzlaboti tehniskie parametri, sastāvdaļas, materiāli, pievienotā programmatūra, lietotājam draudzīgas īpašības)). 3. jaunu ārstniecības un diagnostikas metožu skaitu, tas ir metodes, kas apstiprinātas saskaņā ar nacionālajiem normatīvajiem aktiem; 4. citi pētījuma vai projekta specifikai atbilstoši rādītāji, kas ietver tādus rādītājus vai datus, kas projektā norādīti kā projekta rezultāti vai radušies projekta īstenošanas gaitā, bet neatbilst nevienam no iepriekš minētajiem rādītājiem. |
| Rezultāta rādītājs | Sniegts ieguldījums šādu 1.1.1.SAM kopējo rezultātu rādītāju sasniegšanā:   * Vidējais zinātnisko publikāciju uz viena zinātniskā personāla PLE skaits gadā – 0,48; * Valsts un augstākās izglītības sektora piesaistītais ārējais finansējums zinātniski pētnieciskajam darbam – 160 600 000 EUR |

Balstoties uz iepriekšējā periodā gūtajām mācībām, viens no nozīmīgākajiem sasniedzamajiem rezultātiem nosaka, ka ERAF atbalstītajiem projektu iesniegumiem ir jāpārvar programmas *“Apvārsnis 2020”* attiecīgā konkursa minimālais kvalitātes slieksnis.

Attēlā Nr.18 apkopoti plānotie pasākumi trīs atlases kārtu ietvaros, tiem plānotais finansējums un sasniedzamie rezultāti.

*Attēls Nr.18*

**1.1.1.5. pasākuma ietvaros plānotie atbalsta virzieni**



1.1.1.5. pasākuma atbalsta virzieni tiešā veidā sekmē RIS3 noteikto mērķu un izaugsmes prioritāšu sasniegšanu. RIS3 mērķis[[27]](#footnote-27) ir palielināt inovāciju kapacitāti, kā arī veidot inovāciju sistēmu, kas veicina un atbalsta tehnoloģiju progresu tautsaimniecībā. Kā būtisku tehnoloģiju progresā balstītas tautsaimniecības sistēmas elementu RIS3 stratēģija izvirza zinātnes, pētniecības, tehnoloģiju attīstības un inovācijas kapacitātes paaugstināšanu un nosaka attīstītu zināšanu bāzi un cilvēkkapitālu zināšanu jomās, kurās Latvijai ir salīdzinošas priekšrocības un kas ir nozīmīgas tautsaimniecības transformācijas procesā kā 6. RIS3 izaugsmes prioritāti. Lai sekmētu Latvijas vadošo zinātnisko institūciju izcilību, būtisks elements ir stiprināt to starptautiskās sadarbības iespējas un sadarbības tīklu veidošanos. 1.1.1.5. pasākuma atbalsta virzieni ir vērsti uz starptautiskās sadarbības iespēju un sadarbības tīklu stiprināšanas pasākumiem un zinātnisko institūciju kapacitātes celšanu, palīdzot iekļauties vadošajos starptautiskajos konsorcijos, sniedzot atbalstu projektu izstrādei programmā “Apvārsnis 2020”, īstenojot augstas kvalitātes projektu finansēšanu (īstenošanu) un līdzfinansēšanu un nodrošinot zinātinisko institūciju starptautisko atpazīstamību. Pasākuma projektu īstenošana sekmēs tāda RIS3 virsmērķa rādītāja kā “Pozīcijas Eiropas inovāciju rādītāju grupā” paaugstināšana un mikro līmeņa rādītāja – “Programmas “Apvārsnis 2020” apstiprināto projektu iesniegumu piesaistītā finansējuma (Latvijas daļa, EUR) pieaugums” sasniegšanu.

1.1.1.5. pasākuma pirmās, otrās un trešās atlases kārtas projekti ir komplekss pasākumu kopums ar vienotu mērķi - stiprināt un sekmēt zinātnisko institūciju starptautisko sadarbību, atpazīstamību un konkurētspēju.

## 4.1. 1.1.1.5. pasākuma pirmā atlases kārta

Pirmo kārtu īsteno ierobežotas projektu iesniegumu atlases veidā. Pirmās kārtas ietvaros projekta iesniedzējs (finansējuma saņēmējs) ir Izglītības un zinātnes ministrija un Valsts izglītības attīstības aģentūra.

Pirmās kārtas ietvaros atbalsts plānots valsts līmeņa integrētu pasākumu īstenošanai, kas nodrošina atbalstu plašam zinātnisko institūciju un komersantu lokam un paredz sistēmisku starptautiskās sadarbības atbalsta pasākumu īstenošanu, ievērojot ārējās rekomendācijas, nozares plānošanas dokumentos noteiktos rīcības virzienus un papildinātību ar valsts budžeta iniciatīvām:

1. Nacionālo interešu pārstāvniecības stiprināšana “*Apvārsnis 2020*”, t.sk.:
   1. mērķtiecīga Latvijas interešu definēšana un pārstāvniecība programmas “*Apvārsnis 2020*” programkomitejās, t.sk. atbilstoša analītiskā darba veikšana un sadarbība ar zinātniskajām institūcijām un komersantiem un nacionālā zinātniskās darbības informācijas sistēmas pilnveide;.
2. Starptautiskās sadarbības tīklu paplašināšana, t.sk.:
   1. mērķtiecīga attiecību veidošana un sadarbība ar diasporu ārvalstīs kopīgu P&A pasākumu īstenošanai un sadarbības iespēju paplašināšanai;
   2. mērķtiecīga sadarbība ar Latvijas un ārvalstu ekonomiskajām un diplomātiskajām pārstāvniecībām sadarbības kontaktu paplašināšanai un padziļināšanai, tostarp atbilstošu informācijas un komunikācijas materiālu gatavošana;
3. Latvijas dalības Kopējās programmēšanas iniciativās nodrošināšana;
4. “Apvārsnis 2020” NKP darbības paplašināšana, t.sk. atbalsta pasākumu īstenošana komersantiem un efektīvākas informācijas apmaiņas nodrošināšana un uzkrāšana par “*Apvārsnis 2020*” projektu potenciālajiem iesniedzējiem un sadarbības partneriem;
5. Programmas “Apvārsnis 2020” un Eiropas Savienības 9. Ietvara programmas apakšprogrammu konkursos iesniegtu un virs kvalitātes sliekšņa novērtētu projektu sagatavošanas finansēšana (nodrošinot nepārklāšanos ar 2. kārtas ietvaros sniegto atbalstu);
6. Latvijas dalības nodrošināšana ERA-NET COFUND projektu konsorcijos un to ietvaros atvērtajos projektu konkursos iesniegto un atbalstīto ar saimniecisku darbību nesaistītu pētniecības projektu Latvijas partneru projektu daļu finansēšana un uzraudzība.

Minētās darbības būs papildinošas zinātnisko institūciju projektu ietvaros īstenotajiem pasākumiem otrajā un trešajā atlases kārtā.

## 4.1.1. Programmas „Apvārsnis 2020” Nacionālā kontaktpunkta darbības paplašināšana

Finansējums NKP darbības paplašināšanai plānots indikatīvi 5,8 milj. EUR apmērā periodam no 2017.-2023.gadam. Projekta vadības izmaksas plānotas ne vairāk kā 5 procentu apmērā no kopējā pieejamā finansējuma.

Projekta iesniedzējs – Valsts izglītības attīstības aģentūra (VIAA), kas nodrošina programmas “*Apvārsnis 2020*” NKP darbību Latvijā. Mērķa grupa – zinātniskās institūcijas, augstākās izglītības institūcijas, komersanti, “*Apvārsnis 2020*” kontaktpunkta personāls.

VIAA ir jāizstrādā atbilstošs NKP darbības paplašināšanas un efektivitātes uzlabošanas plāns, tostarp skaidri definējot darbības, kas tiek finansētas no valsts budžeta, no darbībām, kuru īstenošanai plānots piesaistīt 1.1.1.5. pasākuma finansējumu. Minētais plāns ir saskaņots ar zinātnisko institūciju koleģiālajām institūcijām un Izglītības un zinātnes ministriju, lai nodrošinātu tā atbilstību mērķa grupas vajadzībām.

Atbalsta virziena ietvaros plānots īstenot aktivitātes, kas vērstas uz NKP darbības paplašināšanu un kvalitatīvu un konkurētspējīgu programmas “*Apvārsnis 2020*” projektu pieteikumu izstrādes sekmēšanu:

1) Paplašināt NKP informatīvo un konsultatīvo ekspertīzi “Apvārsnis 2020” programmās.

Šīs aktivitātes ietvaros plānots segt atlīdzības izmaksas atbilstošas kvalifikācijas papildus ekspertu piesaistei, izmaksas dalībai programmas “*Apvārsnis 2020*” tematiskajos pasākumos, tostarp specializētajās mācībās, kā arī nepieciešamo pakalpojumu izmaksas un projektu pieteicēju mācību izmaksas. Plānots īstenot šādus mācību pasākumus:

- kvalitatīvas mācības projektu pieteicējiem par pieteikumu sagatavošanu projektu konkursiem, konsorciju veidošanu, projektu koordinēšanu, projektu komunikāciju, budžetu, projektu īstenošanas laikā iesniedzamajām atskaitēm u.c.;

- mācības kontaktpunkta ekspertiem, pilnveidojot viņu specifiskās zināšanas par programmu un personīgās prasmes, kas nepieciešamas darbā ar klientiem, tādā veidā sekmējot darba rezultātus un ceļot NKP kapacitāti. NKP darbības paplašināšanas ietvaros jānodrošina kvalitatīvs atbalsts zinātniskajām institūcijām un komersantiem par programmas iespējām un nosacījumiem, jāīsteno proaktīvākas darbības Latvijas institūciju savlaicīgai iesaistei programmas konkursos; jāveic Latvijas dalības programmā “*Apvārsnis 2020*” vidusposma (2017.gadā) un noslēguma (2022.gadā) izvērtējums[[28]](#footnote-28), kā arī jāpaplašina sadarbība ar citu valstu NKP ekspertiem, kas sniedz iespēju labās prakses darbā ar projektu pieteicējiem pārņemšanai no sekmīgajām programmas *“Apvārsnis 2020”* dalībvalstīm.

NKP darba efektivitātes celšanai plānots izveidot strukturētu potenciālo klientu datu bāzi, par pamatu ņemot jau šobrīd izveidotās atsevišķās ar konkrētu pētniecības virzienu saistītās datu bāzes un tās tālāk attīstīt. Šāda datu bāze nodrošinātu funkcionalitāti, kura līdzšinējo informācijas sistēmu ietvaros nav tikusi īstenota – tā aptvertu informāciju par zinātniekiem, uzņēmējiem un citiem interesentiem, kuru interešu lokā ir programmas *„Apvārsnis 2020”* aktivitātes un projektu konkursi, viņu kontaktinformācija un intereses par konkrētām programmas *„Apvārsnis 2020”* aktivitātēm. Moduļa, kas izveidots Nacionālās zinātniskās darbības informācijas sistēmas portālā starptautiskās sadarbības sadaļas ietvaros un pieejams vienoti visiem NKP ekspertiem, izveide ļaus efektīvāk un mērķtiecīgāk izplatīt informāciju par programmas *„Apvārsnis 2020”* aktualitātēm, projektu idejām un partneru meklēšanas pieteikumiem.

2) **EURAXESS portāla**[[29]](#footnote-29) **darbības nodrošināšana Latvijā,** veicinot **zinātnieku starptautisko un starpsektoru mobilitāti** un sadarbības projektu īstenošanu Eiropas Pētniecības telpā. Portāls ir pamata platforma informācijas nodrošināšanai par zinātniskās karjeras iespējām Latvijā.

Šīs aktivitātes izmaksas veido portāla **EURAXESS** **Latvia** administratora atalgojums, publicitātes izdevumi, ekspertu atalgojuma izmaksas un saistīto pakalpojumu izmaksas.

Galvenie portāla attīstītāju pienākumi:

* Euraxess portāla struktūras izveide un, satura ievietošana, tā uzturēšana un atjaunošana (satura regulāra atjaunošana, reaģējot uz izmaiņām Eiropas un Latvijas normatīvajos aktos, kas ietekmē pētnieku mobilitāti, izmaiņām pētniecības vidē Latvijā un citām aktualitātēm; portāla regulāra pilnveide vieglākai uztveramībai un izmantojamībai);
* Darbs ar informāciju: nepieciešamās informācijas vākšana, atjaunošana un sagatavošana – tiesiskais regulējums, administratīvās procedūras, sadzīves jautājumu risināšanu un iekļaušanās vietējā vidē (kultūra, sports, atpūta), kas attiecas uz zinātnisko darbinieku un viņu ģimenes locekļu mobilitāti (starptautisko, starpsektoru, starpnozaru; ienākošo, izejošo, atgriešanos; dažādas karjeras līmeņa iespējas zinātniskajiem darbiniekiem (ieskaitot doktorantūras studentus); dažādu zinātņu nozaru zinātniskajiem darbiniekiem), t.sk. uzturēšanās atļaujas un vīzas, darba atļaujas, diplomu atzīšana, nodokļi, veselības apdrošināšana, pensiju uzkrājumi, sociālās drošības un naktsmītņu nodrošināšanas jautājumi, bērnu aprūpe. Informācija aptver visu, kas nepieciešama Latvijas, ES pilsoņu un trešo valstu pilsoņu mobilitātes nodrošināšanai;
* Pētnieku konsultēšana: EURAXESS Latvija Servisu centra kā mobilo pētnieku konsultāciju centra darbības īstenošana un organizācija – konsultēt zinātniskos darbiniekus un viņu ģimenes locekļus par visiem ar mobilitāti saistītiem jautājumiem (izmantojamie līdzekļi - e-pasts, telefons, sociālie tīkli, personīgas tikšanās), iesaiste šo jautājumu risināšanā;
* Karjeras veicināšanas centrs: gatavoties pārejai uz EURAXESS Latvija Servisu centra nākamā līmeņa kā zinātnisko darbinieku karjeras veicināšana centra funkciju īstenošanu (iesaistoties kopējās EURAXESS pan-Eiropas tīkla aktivitātēs šajā jomā). Būtisks servisa pienākums - popularizēt un konsultēt par darba un stipendiju ievietošanu EURAXESS tīklā;
* Zinātnisko institūciju konsultēšana: EURAXESS Latvija Servisu centra kā zinātnisko institūciju (augstskolas, zinātniskie institūti, pētniecības un attīstības nodaļas uzņēmumos (ieskaitot MVU)) konsultāciju centra darbības īstenošana un organizācija, EURAXESS centru un portālu tīkla sniegto pakalpojumu (Eiropas un nacionālā līmenī) popularizācija šajā vidē un zinātniskajā sabiedrībā kopumā;
* Atbalsta un sadarbības tīkla tālāka veidošana un uzturēšana: iesaistīt zinātniskās institūcijas un citas šīm mērķim nozīmīgas institūcijās sadarbības tīklā; daļu EURAXESS funkciju nodošana partneriem (lokālie kontaktpunkti);
* Popularizācija: EURAXESS tīkla un Latvijas centra un portāla piedāvāto pakalpojumu popularizēšana starp Latvijas zinātniskajām institūcijām, Latvijas zinātniskajā sabiedrībā un sabiedrībā kopumā masu informācijas līdzekļos (ieskaitot sociālos tīklus); Eiropas pētnieku mobilitātes un karjeras atbalsta politikas un tās aktivitāšu popularizācija, izpratnes par vienotu Eiropas pētnieku darba tirgus popularizācija;
* Sadarbība Viseiropas EURAXESS tīklā: Iesaiste sadarbībā ar citu valstu EURAXESS centru un portālu tīklu, kā arī ar Eiropas Komisijas institūcijām, kas nodrošina šī tīkla darbību un attīstību, iesaistoties savstarpējā pieredzes apmaiņā, apmācībās, kopēju projektu realizācijā; sadarbība ar EC DGR Steering Group on Human Resources and Mobility (SGHRM).

4) **RIS3 specializācijas jomu ekspertu nodrošināšana 1.1.1.2. pasākumam**[[30]](#footnote-30).

1.1.1.5. pasākuma ietvaros laika posmā no 2017. gada plānotas ekspertu izmaksas 1.1.1.2. pasākuma projektu pieteikumu vērtēšanas procesa norisei. 1.1.1.2. pasākuma budžetā ieplānots šo ekspertu darbs 2016. gadā, lai nodrošinātu 1.1.1.2. pasākuma īstenošanas un pētniecības projektu vērtēšanas nepārtrauktību, attiecīgi 1.1.1.5. pasākuma ietvaros ieplānota tālākā ekspertu darbība. Ievērojot pienākumu periodiskumu, eksperti tiks nodarbināti nepilnu darba laiku – indikatīvi – 0,4 slodzē. Ekspertu pamata pienākumi:

* vākt un apkopot informāciju par tām zinātniskajām institūcijām un augstākās izglītības iestādēm, ar kurām Latvijas zinātniskajām institūcijām ir līdzšinēja sadarbība pētniecībā vai radniecīgi pētījumu virzieni un ārvalstu zinātniskajām institūcijām un augstākās izglītības institūcijām, ar ko Latvijai ir Starpvaldību līgumi un to izpildprogrammas zinātnes jomā;
* nodrošināt metodoloģisko atbalstu un padziļinātas konsultācijas pētniecības pieteikumu iesniedzējiem par pētniecības pieteikumu iesniegumu saskaņā ar RIS3 jomām gan sagatavošanas posmā, gan īstenošanas laikā, kā arī dalība pētniecības pieteikumu vērtēšanas procesā;
* veikt EK ekspertu datu bāzē iekļauto ekspertu atlasi pētniecības pieteikumu zinātniskai vērtēšanai, nodrošināt regulāru komunikāciju ar ekspertiem, apkopot un sagatavot informāciju vērtēšanas komisijai,
* dalība pētniecības pieteikumu iesniedzēju saturisko atskaišu izvērtēšanā, grozījumu izvērtēšanā, sagatavot nepieciešamos pārskatus, veikt datu apstrādi, analīzi, salīdzināšanu un apkopošanu.

5) **ERA-NET COFUND aktivitātes** nacionālo pētniecības projektu finansēšana. Atbalstu plānots sniegt tiem ERA-NET Cofund aktivitātes konkursos atbalstītajiem projektiem, kuru īstenošanai piešķir tikai nacionālo finansējumu un tiem nav paredzēts EK līdzfinansējums. Šādi ir visi ERA-NET Cofund projektu ietvaros atvērtie otrie, trešie un ceturtie konkursi. ERA-NET Cofund aktivitātes gadījumā nacionālo pētniecības projektu finansēšanas shēma 1. kārtas ietvaros paredz tiešu dalību[[31]](#footnote-31) ERA-NET Cofund aktivitātes ietvaros atvērtajos otrajos, trešos un ceturtajos konkursos ar Eiropas struktūrfondu finansējumu un finansējuma piešķiršanu sekmīgo projektu Latvijas dalībniekiem. Šāda ERA-NET Cofund aktivitātes projektu īstenošanas shēma 1. kārtas VIAA projekta ietvaros nodrošina, ka arī pārējiem konsorcijā iesaistītajiem dalībniekiem ir nodrošināts finansējums projekta īstenošanai no konkrēto konsorciju dalībnieku pārstāvošo valstu puses.

Lai nodrošinātu efektīvāku programmas *ERA-NET COFUND* administrēšanu un pilnveidotu ieviešanu, minētās programmas nodrošināšanu (nacionālo pētniecības projektu finansēšanu ERA-NET Cofund konsorcijos) 1.1.1.5. pasākuma 1. kārtas ietvaros veic VIAA, kas vienlaikus ir arī attiecīgā *ERA-NET COFUND* aktivitātes projekta konsorcija dalībnieks un finansējošā iestāde Latvijā. VIAA ir līdzšinēja pieredze un deleģētā funkcija[[32]](#footnote-32) finansēt un administrēt nacionālās pētījumu programmas, iesaistoties projektu konkursu īstenošanā - projektu konkursa nosacījumu izstrādē, projektu konkursa organizēšanā, projektu pieteikumu izvērtēšanā, projektu ieviešanas uzraudzībā. *ERA-NET COFUND* aktivitātes projektu īstenošana izvēlēta pamatojoties uz to, ka *ERA-NET COFUND* aktivitātes ieviešanas mehānisms sniedz iespēju VIAA ņemt tiešu dalību konkrētos *ERA-NET COFUND* konsorcijos kā finansējošajai iestādei, paplašinot nacionālo dalību *ERA-NET COFUND* konsorcijos.

Attiecināmās izmaksas – ar nesaimniecisku darbību saistīta sekmīga pētniecības projekta īstenošana Latvijā, kas ietver pētniecības projekta īstenošanā iesaistītā zinātniskā personāla atalgojuma izmaksas, normatīvajos aktos noteiktos darba ņēmēja labā obligāti veicamos maksājumus, komandējumu un darba braucienu izmaksas, pētniecības aprīkojuma un iekārtu lietošanas, materiālu un reaģentu, konsultāciju un līgumpētījumu izmaksas, kā arī citas ar pētniecības projekta īstenošanu tieši saistītās izmaksas, kā arī netiešās izmaksas.

6 ) programmas “Apvārsnis 2020” un 9. Ietvara programmas apakšprogrammu konkursos iesniegtu un virs kvalitātes sliekšņa novērtētu **projektu sagatavošanas finansēšana** pēc *ex-post* principa. Ievērojot, ka darbības programmā “Izaugsme un nodarbinātība” 1.1.1.5. pasākuma ietvaros plānotais iznākuma rādītājs ietver arī atbalstu programmā *Baltic Bonus* iesniegtiem projektiem un to, ka valsts budžeta finansējums nav pietiekams, lai atbalstītu visu programmas “Apvārsnis 2020” un 9. Ietvara programmas apakšprogrammu ietvaros iesniegto un virs kvalitātes sliekšņa novērtēto projektu izstrādes izmaksas, kā arī programmas *Baltic Bonus* mērķi, kas akcentē īpašu atbalstu tiem projektiem, kur projektā piedalās dalībnieks no Lietuvas vai Igaunijas, vai Lietuvas un Igaunijas, - 1.1.1.5. pasākuma pirmās kārtas ietvaros VIAA projektā paredzēts iekļaut *Baltic Bonus* programmas principus, *ex-post* finansējot programmas “Apvārsnis 2020” ietvaros iesniegtu un virs kvalitātes sliekšņa novērtētu projektu sagatavošanu, tostarp nodrošinot nepārklāšanos ar otrās kārtas ietvaros īstenoto projektu atbalstāmajām darbībām un attiecināmajām izmaksām, vienlaikus nodrošinot, ka par attiecīgā projekta sagatavošanu nav iepriekš ticis saņemts valsts budžeta finansējums programmas *Baltic Bonus* ietvaros, ERAF finansējums konkrētā projekta izstrādei otrās kārtas ietvaros un 2.1.1.2. aktivitātes ietvaros. Tādējādi tiks sniegs atbalsts arī tām institūcijām, kas nav otrās kārtas finansējuma saņēmēji. Viena programmas “Apvārsnis 2020” un 9. Ietvara programmas projekta iesnieguma sagatavošanas izmaksas nepārsniedz 9 000 *euro*. Programmas “Apvārsnis 2020” un 9. Ietvara programmas projekta iesnieguma sagatavošanas izmaksu apmēra noteikšanai plānots izstrādāt vienas vienības izmaksu metodiku. Atbalstu ar saimniecisku darbību saistīta programmas “Apvārsnis 2020” un Eiropas Savienības 9. Ietvara programmas apakšprogrammu konkursos iesniegta un virs kvalitātes sliekšņa novērtēta projekta sagatavošanas finansēšanai, VIAA sniegs piemērojot *de minimis* atbalstu.

Pirmajā kārtā plānots atbalstīt vismaz 65 programmas “Apvārsnis 2020” un 9. Ietvara programmas apakšprogrammu konkursos iesniegtu un virs kvalitātes sliekšņa novērtētu projektu sagatavošanas finansēšana periodā no 2014. – 2023. gadam.

Augstāk minēto pasākumu īstenošanai jāpaaugstina Latvijas zinātnisko institūciju un komersantu dalības sekmes programmā *“Apvārsnis 2020”*.

## 4.1.2. Nacionālo interešu pārstāvniecība, dalība Kopējās programmēšanas iniciatīvās, starptautiskās sadarbības tīklu paplašināšana

Finansējums pasākumiem nacionālo interešu pārstāvniecības stiprināšanai programmā “*Apvārsnis 2020*”, dalībai Kopējās programmēšanas iniciatīvās (*Joint Programming Initiatives)* (turpmāk – JPI) un nacionāla līmeņa starptautiskās sadarbības tīklu paplašināšanai plānots indikatīvi 10,8 milj. EUR apmērā periodam no 2017.-2022.gadam Lielākā daļa finansējuma ~ 7,5 milj. EUR apmērā paredzēta Latvijas dalībai JPI.

Projekta vadības izmaksas plānotas ne vairāk kā 5 procentu apmērā no kopējā pieejamā finansējuma.

Projekta iesniedzējs – Izglītības un zinātnes ministrija. Mērķa grupa – zinātniskās institūcijas, augstākās izglītības institūcijas, komersanti, zinātniskais personāls, diaspora un sabiedrība kopumā.

Pasākumu īstenošanas rezultātā plānots sasniegt šādus rādītājus:

1. Nodrošināta Latvijas dalība vismaz 5 JPI platformām, tostarp ERAF atbalsta ietvaros finansējot indikatīvi 10 Latvijas zinātnisko institūciju projektus;
2. Nodrošināta Pasaules Latviešu zinātnieku kongresa norise Latvijā 2018. gadā.

Latvijas zinātnes starptautiskajā izvērtējumā norādīts, ka Latvijas zinātniskās institūcijas ir vairāk orientētas uz nacionāla līmeņa problēmjautājumu risināšanu, dalību vietējas nozīmes konferencēs un vietējo zinātniskās sabiedrības komunikācijas kanālu izmantošanu, kas neveicina Latvijas zinātnieku starptautisko sadarbību un konkurētspēju (plašāku situācijas analīzi skatīt 1. sadaļā).

Latvijas zinātnieku starptautiskās partnerības iespēju sekmēšanai un paplašināšanai programmā *“Apvārsnis 2020”* un citās starptautiskās programmās un projektos, t.sk. veicinot Latvijas atpazīstamību, plānoti sadarbības un Latvijas pārstāvniecības stiprināšanas un zinātnisko interešu lobēšanas pasākumi.

Šo pasākumu mērķis ir Latvijas zinātnes atpazīstamības paaugstināšana, sasniegumu popularizēšana, Latvijas zinātnieku un zinātnisko institūciju kā uzticamu sadarbības partneru reputācijas veidošana, darbs ar Latvijas diasporu un produktīvu attiecību veidošana, iespēju jaunu profesionālo kontaktu dibināšanai, jaunus pasūtījumu pētījumiem un kopējiem projektiem Eiropas Savienības un citās starptautiskajās programmās iegūšanai, kas sekmēs noteikto pasākuma rezultatīvo rādītāju sasniegšanu (virs kvalitātes sliekšņa novērtēto un ERAF atbalstīto programmas *„Apvārsnis 2020”* projektu pieteikumu skaits), kā arī veidos padziļinātu izpratni par zinātnes lomu Latvijas valsts un sabiedrības ilgtspējā un attīstībā, zinātnes ieguldījuma nozīmi inovāciju radīšanā un ieviešanā, un to ietekmi uz Latvijas ekonomikas izaugsmi un katra indivīda dzīvi, popularizējot zinātnes starptautisko konkurētspēju, sasniegumus un atklājumus, kā arī demonstrējot tās ieguldījumu Latvijas sabiedrībai svarīgu jautājumu izvirzīšanā un risināšanā.

Pasākuma ietvaros plānots atbalsts šādām aktivitātēm:

1. **Latvijas pētniecības un attīstības pārstāvniecības stiprināšana**, mērķtiecīga Latvijas interešu definēšana un pārstāvniecība programmas “*Apvārsnis 2020*” programkomitejās, t.sk. atbilstoša analītiskā darba veikšana un sadarbība ar zinātniskajām institūcijām un komersantiem un nacionālā zinātniskās darbības informācijas sistēmas pilnveide,.

Lai nodrošinātu Latvijas interesēm atbilstošu programmas “*Apvārsnis 2020”* jomu darba programmu satura veidošanu, ir nepieciešams nodrošināt pastāvīgu **pārstāvību un darbu programmkomitejās** un sadarbību ar citu dalībvalstu delegātiem. Šīs aktivitātes ietvaros plānots piesaistīt 6 nozares ekspertus (segt to atlīdzības un komandējumu izmaksas), kuru uzdevums būs sadarbībā ar nozares pārstāvjiem formulēt attiecīgās jomas intereses un Latvijas pozīciju programmu izstrādē un komentēšanā, nodrošināt delegātu darbu programkomitejās, kā arī tematisko programmu izstrādi citos zinātnes atbalsta instrumentos, tajā skaitā koordinēt Latvijas dalību Kopējās programmēšanas iniciatīvās (JPI). No pašreizējiem valsts budžeta līdzekļiem tiek piešķirts finansējums programmkomiteju pārstāvju (nominēto personu) braucieniem uz programmkomiteju sēdēm[[33]](#footnote-33) (komandējumu izdevumi). Aktivitātes īstenošana sniegs tiešu atbalstu 1.1.1.5. pasākuma mērķa sasniegšanā, jo mērķtiecīgs darbs programmas “*Apvārsnis 2020*” programmkomitejās uz Latvijas interesēm vērsta programmu satura un nosacījumu definēšanā, rada Latvijas zinātniskajām institūcijām labvēlīgus apstākļus dalībai programmas “*Apvārsnis 2020*” apakšprogrammās, tādējādi sekmējot zinātnisko institūciju piesaistītā starptautiskā finansējuma apmēra kāpināšanu. Vienlaikus programmkomiteju eksperti sniegs analītisku atbalstu RIS3 progresa ziņojumu[[34]](#footnote-34) izstrādē, veicot RIS3 specializācijas jomu ekosistēmu izmaiņu analīzi, attīstības virzienu apzināšanu un sekmīgai attīstībai kavējošo apstākļu identificēšanu, t.sk. savas kompetences ietvaros izstrādājot priekšlikumus rīcībpolitikas izmaiņu veikšanai. Pilnu programmkomiteju ekspertu indikatīvo plānoto darba pienākumu aprakstu skat. pielikumā Nr. 7. Pamatojoties uz iepriekš minēto, 1.1.1.5. pasākuma 1. atlases kārtas IZM kā projekta iesniedzēja ietvaros īstenotā aktivitāte sniegs ieguldījumu RIS3 monitoringa sistēmas īstenošanā, vienlaikus nodrošinot, ka sākotnēji plānotais papildu finansējums analītiskā atbalsta nodrošināšanai nozares jautājumos monitoringa kvalitātes vadībai IZM kompetences jomā[[35]](#footnote-35), ietverts 1.1.1.5. pasākumā paredzētajās darbībās un nav nepieciešama atsevišķa RIS3 pārvaldības pasākuma izveide.

Papildus tam plānota **nacionālās zinātniskās darbības informācijas sistēmas (NZDIS) portāla funkcionalitātes paplašināšana**, tai skaitā datu bāzes izveide NZDIS starptautiskās sadarbības sadaļā un datu integrācijas risinājumu ieviešana. Plānota NZDIS portāla sasaiste ar ārējām informācijas sistēmām vai datu bāzēm (indikatīvi šādām):

1. Kohēzijas politikas fondu vadības informācijas sistēma;
2. Latvijas Zinātnes padomes un VIAA informācijas sistēmas;
3. Patentu valde;
4. Valsts augu aizsardzības dienests;
5. *Scopus* un *Web of Science* datubāzes;
6. darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2.pasākuma “Atbalsts tehnoloģiju pārneses sistēmas pilnveidošanai” (turpmāk - 1.2.1.2.pasākums) ietvaros veidoto datu uzkrāšanas sistēma,

atsevišķos gadījumos vēl ir nepieciešama datu apmaiņas risinājuma tehniskā izstrāde.

NZDIS izveides pirmajos posmos[[36]](#footnote-36) 2015. un 2016. gadā ir izveidotas datubāzes zinātnisko institūciju reģistra, zinātniskajās institūcijās nodarbinātā personāla, zinātnes projektu un zinātniskās darbības rezultātu uzkrāšanai, apstrādei un statistiku pārskatu sagatavošanai. 2016. gadā izveidots vienotais autentifikācijas risinājums, kas dos iespēju NZDIS lietotājiem pieslēgties projektu iesniegšanas sistēmām IZM un tās pārraudzības iestādēs. Tomēr NZDIS ir nepieciešama vismaz statiska zinātnisko iekārtu datubāze, lai varētu nodrošinātu zinātnisko institūciju gada pārskatu sagatavošanu, kā arī, izmantojot paredzētos NZDIS savienojumus ar citu valstu informācijas sistēmām, ārvalstu zinātnieki varētu meklēt iekārtas, kas ir Latvijas zinātnisko institūciju rīcībā un potenciāli piesaistīt Latvijas zinātniskās institūcijas kā sadarbības partnerus. NZDIS tiks papildināts 1. posmā izstrādātais integrācijas risinājums, ievācot informāciju no starptautiskajām datubāzēm un zinātnisko institūciju, tai skaitā Latvijas Nacionālās bibliotēkas depozitārijiem. Plānota šīs informācijas apmaiņa ar ārvalstu informācijas sistēmām, lai nodrošinātu Latvijas zinātnieku rezultātu starptautisku atpazīstamību, kā arī ieviestu *Open Science* principos balstītu zinātniskās darbības rezultātu pārvaldības moduli. Aktivitātes izmaksas veido pakalpojuma izmaksas un informācijas sistēmas uzturēšanas izmaksas.

1. **Latvijas dalība Kopējās programmēšanas iniciatīvās**.

Sekmīgas dalības ERA pasākumos nodrošināšanai 1.1.1.5.pasākuma ietvaros finansējums paredzēts dalībai Kopējās programmēšanas iniciatīvu (*Joint Programming Initiatives)* (turpmāk – JPI) platformās. IZM, izstrādājot informatīvo ziņojumu „Par Eiropas Pētniecības telpas ceļveža 2016.-2020. gadam īstenošanu Latvijā” (izskatīts Ministru Kabinetā 13.09.2016.[[37]](#footnote-37); turpmāk – informatīvais ziņojums par ERA ceļveža īstenošanu Latvijā), ir veikusi analīzi par Latvijas zinātnisko institūciju kompetenci JPI, to atbilstību prioritārajiem virzieniem zinātnē 2014.-2017. gadā, kā arī Latvijas viedās specializācijas jomām un nozares politikas plānošanas dokumentiem. Analīzē tika secināts, ka Latvijas zinātniskajām institūcijām ir kompetence visās ES noteiktajās lielo sociālo izaicinājumu jomās un tās ir gatavas pieņemt izvirzītos izaicinājumos un iesaistīties ar tiem saistīto jautājumu risināšanā. Saskaņā ar zinātnisko institūciju attīstības stratēģijās noteiktajiem pētniecības virzieniem skaitliski visvairāk kapacitātes Latvijas zinātniskajām institūcijām ir šādās JPI:

* „Lauksaimniecība, pārtikas nodrošinājums un klimata pārmaiņas – FACCE”,
* “Kultūras mantojums un globālās pārmaiņas: Jauns izaicinājums Eiropai – CH”,
* „Veselīgs uzturs veselīgam dzīvesveidam – HDHL”,
* „Ūdens izaicinājumi mainīgā pasaulē – Water” un
* „Urbānā Eiropa – Eiropas pilsētvides problēmu vienoti risinājumi - UE”.

Arī pārējās JPI vismaz deviņām zinātniskajām institūcijām ir noteikta kompetence, līdz ar to kādu no desmit Eiropas lielo sociālo izaicinājumu aspektiem ir spējīgas risināt vairākas Latvijas zinātniskās institūcijas.

Šobrīd Latvija novērotāja statusā ir pārstāvēta šādās JPI: „Urbānā Eiropa – Eiropas pilsētvides problēmu vienoti risinājumi – UE” un „Veselīgs uzturs veselīgam dzīvesveidam – HDHL”. Nākotnē šī pasīvā situācija ir maināma, iesaistoties Latvijas sabiedrības problēmu risināšanai un ekonomiskās attīstības nodrošināšanai aktuālās JPI platformās.

Ievērojot, ka informatīvajā ziņojumā par ERA ceļveža īstenošanu Latvijā noteikta apņemšanās iesaistīties JPI platformās[[38]](#footnote-38), no 1.1.1.5. pasākuma finansējuma plānots nodrošināt Latvijas dalību JPI pētniecības projektos. Lai arī sākotnēji finansējums pētniecības projektu īstenošanai plānots valsts budžeta finansējuma ietvaros, pašreizējais valsts budžeta piešķīrums nav pietiekams, lai īstenotu JPI platformu pētniecības projektus.

Dalība vairākās JPI ietver pētniecības programmu stratēģisku saskaņošanu un īstenošanu noteiktās jomās, JPI procesā jāiesaistās gan nozaru ministrijām, gan zinātniskajiem institūtiem un universitātēm. JPI procesā ir jānodrošina plaša un spēcīga koordinācija starp visām iesaistītajām pusēm.

Dalība JPI platformās tieši sekmēs 1.1.1.5. pasākuma noteiktā mērķa sasniegšanu, proti JPI pētniecības platformu mērķis ir, apvienojot dalībvalstu resursus un saskaņojot nacionālās pētniecības programmas, kopīgi risināt lielos sociālos izaicinājumus noteiktās jomās, kā arī stiprināt un uzlabot pārrobežu sadarbību un ES dalībvalstu pētniecības programmu saskaņošanu un šo programmu integrāciju ierobežotā stratēģisko jomu skaitā, tādējādi veicinot pētniecībai paredzētā publiskā finansējuma efektivitāti un mazinot ERA fragmentāciju. Dalība JPI veicinās Latvijas zinātniskās sabiedrības atpazīstamību starptautiskajā vidē un sekmēs dziļāku integrāciju ERA, tādējādi arī uzlabos dalības rādītājus programmas “Apvārsnis 2020” projektos un citās ES pētniecības programmās. Vienlaikus, ievērojot, ka dalība JPI platformās ir publiskā – publiskā sektora partnerības īstenošana programmas “*Apvārsnis 2020*” ietvaros, dalība sniedz tiešu ieguldījumu 1.1.1.5. pasākuma iznākuma rādītāja sasniegšanā – virs kvalitātes sliekšņa novērtēti un ERAF atbalstīti programmas “*Apvārsnis 2020*” projektu pieteikumi, indikatīvi 10 īstenoti pētniecības projekti.

Projektu administrēšanu un uzraudzīšanu JPI ietvaros veiks programmas “Apvārsnis 2020” programmkomiteju eksperti. Tiks izstrādāta īpaša kārtība, kā tiks nodrošināta finansējuma piešķiršana, projektu administrēšana un uzraudzība. Tāpat tiks izveidota komisija, kurā tiks lemts par finansējuma piešķiršanu projektiem. Projektu pieteikumu vērtēšanu un vispārējo uzraudzību veiks EK vai attiecīgais JPI konsorcijs, kamēr IZM veiks piešķirtā finansējumu uzraudzību Latvijas daļas projekta īstenotājiem.

Aktivitātes izmaksas veido JPI ietvaros apstiprināto nesaimniecisku pētniecības projektu finansēšana, kur atbalstu plānots sniegt tādām pētniecības organizāciju darbībām, kuras atbilst Eiropas komisijas Paziņojuma “Nostādnes par valsts atbalstu pētniecībai, izstrādei un inovācijai” (2014/C 198/01) 19. punktā minētajam.

1. **Starptautiskās sadarbības tīklu paplašināšanas pasākumi** mērķtiecīgai sadarbībai ar Latvijas diasporu ārvalstīs un Latvijas un ārvalstu ekonomiskajām un diplomātiskajām pārstāvniecībām, t.sk. Pasaules Latviešu zinātnieku kongresa organizēšanai 2018. gadā Latvijā.

ZTIA pamatnostādņu 4.virziens paredz **ikgadējas integrētas Latvijas zinātnes komunikācijas kampaņas** īstenošanas nepieciešamību. Tas ir instruments nozaru uzņēmumu un sabiedrības kopumā izpratnes par zinātnes lomu tautsaimniecībā veidošanai un informētības par pieejamajām zinātnes kapacitātēm nodrošināšanai (veidojot padziļinātu izpratni par zinātnes lomu Latvijas valsts un sabiedrības ilgtspējā un attīstībā, zinātnes ieguldījuma nozīmi inovāciju radīšanā un ieviešanā un to ietekmi uz Latvijas ekonomikas izaugsmi un katra indivīda dzīvi, popularizējot zinātnes starptautisko konkurētspēju, sasniegumus un atklājumus, kā arī demonstrējot tās ieguldījumu Latvijas sabiedrībai svarīgu jautājumu izvirzīšanā un risināšanā), kā arī uzņēmējdarbības atklājuma principa uzturēšanai. Sabiedrības izpratne par zinātnes nozīmi un Latvijas zinātnieku starptautiskā atpazīstamība un reputācija ir nepieciešams priekšnosacījums starptautiskajai sadarbībai un produktīvām attiecībām, kas paplašina Latvijas zinātnieku iespējas un secīgi paaugstina tās kapacitāti un konkurētspēju.

Plānots īstenot vienu kampaņu katru gadu, nodrošinot, ka zinātnes tematika izskan mērķtiecīgas komunikācijas integrētos komunikācijas pasākumos – mediju attiecībās (proaktīvo, reaktīvo, maksas publikāciju, raidlaiku u.tml. nodrošināšana medijos), reklāmās (audio, video, vides, interneta reklāmas u.tml.), sociālajā un digitālajā komunikācijā (mājaslapās, internetā, sociālajos medijos, piemēram, Facebook, Twitter, Flickr u.c, specifisku aplikāciju izstrāde informācijas ērtai lietošanai mobilajos tālruņos u.c.digitālu instrumentu izstrāde), speciālajos pasākumos (kampaņas atklāšanas pasākumi, zinātnes kafejnīcas, mediju vai citu mērķauditoriju vizītes zinātniskajos institūtos, zinātnisko sasniegumu demonstrācijas pasākumi, viedokļu līderu diskusijas u.tml. pasākumi), informatīvajos un reprezentatīvajos materiālos, zinātnieku sasniegumu un pieredzes stāstos, videomateriālos, audiomateriālos, infografikās u.c. informatīvos un vizuālos komunikācijas instrumentos un materiālos u.c. Atpazīstamības veicināšanai kampaņai tiks izstrādāta vizuālā identitāte, sauklis, galvenie vēstījumi u.tml. kampaņas stratēģiskie elementi. Kampaņa nodrošinātu arī pašas zinātnes mērķgrupas aktīvu iesaisti un līdzdalību un tādējādi zinātnieku un zinātnisko institūciju komunikācijas un publicitātes kapacitātes celšanos, sekmējot zinātnes komunikācijas ilgspēju un kvalitāti gan projekta īstenošanas laikā, gan ilgtermiņā.

Plānota satura izstrāde informatīvajiem materiāliem par Latvijas zinātnes politikas mērķiem, sistēmu, struktūru, dalībniekiem, pētniecības specializāciju, zinātniskajiem sasniegumiem, dalību starptautiskajās programmās pētniecībā un attīstībā. Šādas aktuālas informācijas pieejamība veicinās zinātnisko institūciju atpazīstamību un starptautisko sadarbību.

Aktivitātes izmaksas veido pasākumu organizēšanas un īstenošanas nodrošināšanas izmaksas, satura izstrādes un publicēšanas izmaksas.

Mērķgrupu pētījums 2017. un 2022. gadā par zinātnes nozīmes tautsaimniecības un sabiedrības attīstībā izpratni sabiedrībā (ja nepieciešams), attieksmi pret sabiedrībai nozīmīgu jautājumu izpēti un zinātnes aktualitātēm ir nepieciešams, lai iegūtu socioloģiski reprezentatīvus datus par zinātnes jautājumu izpratni sabiedrībā un veidotu efektīvus komunikācijas pasākumus un nodrošinātu sabiedrības iesaisti zinātnes pārvaldībā. Pētījuma ietvaros tiks izmantotas gan kvalitatīvās pētījuma metodes – fokusgrupu aptaujas, ekspertu padziļinātās intervijas, kā arī kvantitatīvās sabiedriskās domas aptaujas. Iegūtie dati sniegs objektīvu pamatu projekta un tās komunikācijas aktivitāšu mērķtiecīgākai īstenošanai, tādējādi sekmējot tās efektivitāti. Savukārt atkārtots pētījums projekta noslēgumā sniegs datos bāzētu pamatojumu projekta sasniegto rezultātu izvērtēšanā, kā arī objektīvu pārskatu par zinātnes diskursa attīstību sabiedrībā.

**Pasaules Latviešu zinātnieku kongress Latvijā** plānots indikatīvi 2018. gada jūnijā kā vairāku dienu pasākums, kurā pulcētos gan Latvijas diasporas zinātnieki, gan vietējie zinātnes pārstāvji. Pasākuma ietvaros plānotas plenārsesijas, izcilu zinātnieku plenārlekcijas, dažādu zinātnes nozaru paralēlās sesijas, kā arī Latvijas vēstures 2. kongress. Aktivitātes izmaksas veido pasākumu organizēšanas izdevumi un ar kongresu saistīto citu pasākumu izmaksas.

## 4.2. 1.1.1.5. pasākuma otrā atlases kārta

## 4.2.1. Zinātnisko institūciju starptautiskās sadarbības stiprināšanas pasākumi

Otro kārtu īsteno ierobežotas projektu iesniegumu atlases veidā.

Otrās kārtas ietvaros kā projekta iesniedzējs (finansējuma saņēmējs) plānotas attiecīgo nozaru Latvijas vadošās 18 zinātniskās institūcijas, kurās tostarp tiek plānoti Eiropas Savienības struktūrfondu 2014.–2020. gada plānošanas perioda ieguldījumi pētniecības un STEM augstākās izglītības studiju programmu infrastruktūrā.

Finansējums zinātnisko institūciju projektiem plānots indikatīvi 6,6 milj. EUR apmērā periodam no 2017. – 2022. gadam. Projekta vadības izmaksas plānots paredzēt ne vairāk kā 5 procentu apmērā no zinātnisko institūciju kopējā pieejamā finansējuma.

Pasākumu īstenošanas rezultātā plānots sasniegt šādu rādītāju: Virs kvalitātes sliekšņa novērtēto un ERAF atbalstīto programmas “*Apvārsnis 2020*” projektu pieteikumu skaits – 458.

1.1.1.5. pasākuma otrās kārtas ietvaros paredzēts sniegt atbalstu zinātniskajām institūcijām starptautiskās sadarbības stiprināšanai ar ārvalstu zinātniskajām un augstākās izglītības institūcijām kopīgu projektu pieteikumu izstrādei programmas *“Apvārsnis 2020”* apakšprogrammu projektu konkursos, ar mērķi sekmēt pētniecības tīklu veidošanu, vienlaikus nodrošinot iespēju gūt pieredzi, kā arī apgūt jaunas un/vai papildu prasmes kādā no ES dalībvalstu vai trešo valstu zinātniskajām institūcijām vai augstākās izglītības institūcijām. Zinātniskā personāla pētnieciskās mobilitātes programmas ir viens no zinātniskās izcilības attīstības rīkiem visā pasaulē. Pētnieciskā mobilitāte veicinās starptautisko sadarbību, cels Latvijas zinātnisko institūciju un zinātnieku kapacitāti un veicinās jaunu ideju un pētījumu izstrādi, sekmēs zinātnisko publikāciju sagatavošanu, kā arī nodrošinās noteikto atbalsta virziena rezultatīvo rādītāju sasniegšanai (virs kvalitātes sliekšņa novērtēto un ERAF atbalstīto programmas *„Apvārsnis 2020”* projektu pieteikumu skaits). Vienlaikus starptautiskās sadarbības stiprināšanai plānots sniegt atbalstu programmas *“Apvārsnis 2020”* apakšprogrammu projektu pieteikumu sagatavošanai, kā arī nodrošināt iespēju zinātniskajām institūcijām organizēt Latvijā zinātniskās konferences.

Atlases kārtas ietvaros atbalsts paredzēts šādiem zinātnisko institūciju pasākumiem *“Apvārsnis 2020”* starptautiskās sadarbības projektu P&A jomā snieguma palielināšanai:

**1) Tīklošanās, mācību un pētniecības mobilitātes pasākumi, t.sk. dalība partnerības biržās, informācijas dienās, starptautiskās zinātniskās konferencēs**.

Zinātnisko institūciju starptautiskās sadarbības stiprināšanas pasākumiem netiek noteikts ierobežojums mobilitātes vizīšu termiņam. Atbalstu primāri plānots īsām, produktīvām mobilitātes akcijām starp Latvijas zinātniskajiem institūtiem un ES zinātniskajām instititūcijām un augstskolām sadarbības tīklu veidošanai.

Mobilitātes vizītes pie esošajiem/potenciālajiem sadarbības partneriem ietvaros finansējums tiks piešķirts zinātniskajam personālam (vadošajiem pētniekiem, pētniekiem un zinātniskajiem asistentiem) uz ārvalstu zinātniskajām institūcijām vai augstskolām ar mērķi veidot starptautisku pētniecības tīklu, kas rezultētos ar kopēju starptautisku pētniecības projekta pieteikumu programmā *“Apvārsnis 2020”*. Paredzēts, ka mobilitātes atbalsta pretendentam jābūt darba attiecībās ar zinātnisko institūciju.

Tāpat finansējums paredzēts uzņemošajām mobilitātēm zinātniskajam personālam (vadošajiem pētniekiem, pētniekiem un zinātniskajiem asistentiem) no ārvalstu zinātniskajām institūcijām vai augstskolām ar mērķi veikt pētījumu Latvijā un veidot starptautisku pētniecības tīklu, kas rezultētos ar kopēju starptautisku pētniecības projekta pieteikumu programmā *“Apvārsnis 2020”*.

Plānots[[39]](#footnote-39), ka aktivitātes ietvaros attiecināmās izmaksas ietver komandējuma izdevumus, pētniecības materiālu iegādes izmaksas, pētniecības infrastruktūras izmantošanas izmaksas, ciktāl tas attiecas uz pētniecību mobilitātes ietvaros, dalības maksas dalībai starptautiskās zinātniskās konferencēs (t.sk. stenda referātu izdrukāšanas izmaksas) un partnerības biržās, informācijas dienās.

**2) Projektu iesniegumu sagatavošanas atbalsts, t.sk. braucieni uz projekta plānošanas sanāksmēm, ārējo ekspertu piesaistes atbalsts**;

Lai palielinātu zinātnisko institūciju piesaistītā starptautiskā finansējuma apmēru no programmas “*Apvārsnis 2020*” un veicinātu kvalitatīvāku un konkurētspējīgāku projektu pieteikumu sagatavošanu un kāpinātu virs kvalitātes sliekšņa novērtēto projektu pieteikumu skaitu, plānots atbalsts projektu pieteikumu izstrādes pasākumiem un to starptautiskās sadarbības projektu, kuru īstenošana netiek finansēta vai līdzfinansēta šī pasākuma ietvaros uzlabošanai un atkārtotai iesniegšanai programmā “*Apvārsnis 2020*” vai citās starptautiskās zinātnes finansēšanas programmās.

Aktivitātes ietvaros jāievēro šādi izmaksu ierobežojumi:

1) Braucieni uz projekta sagatavošanas plānošanas sanāksmi ir līdz 4 dienām un nepārsniedz 1500 EUR;

2) Brauciens dalībai partnerības biržās ir līdz 4 dienām un nepārsniedz 1500 EUR;

3) Atalgojums par projekta izstrādi tiek noteikts saskaņā ar zinātniskās institūcijas iekšējo atalgojuma politiku un:

* zinātniskajam personālam nepārsniedz 400 darba stundas, ja projektu piesaka kā koordinators;
* zinātniskajam personālam nepārsniedz 200 darba stundas, ja projektu piesaka kā partneris;
* administratīvajam vadītājam – nepārsniedz 35 darba stundas.

**3) Starptautisku zinātnisko konferenču organizēšana Latvijā.**

Aktivitātes ietvaros plānots piešķirt atbalstu tematisku zinātnisko konferenču organizēšanai. Konkrētās konferences ne tikai popularizētu Latvijas zinātni un zinātniekus, bet arī sekmētu zinātniskās domas apmaiņu un diskusiju ar starptautiskiem partneriem Latvijas zinātnisko institūciju pētniecības programmu tēmās. Aktivitātes izmaksas veido pasākumu (konferenču) organizēšanas un īstenošanas nodrošināšanas izdevumi.

**4) Dalības nodrošināšana Eiropas pētniecības infrastruktūru konsorcijos (*European Research Infrastructure Consortium, turpmāk – ERIC*) un citās starptautiskās sadarbības iniciatīvās.**

Saskaņā ar 2016. gada 15. aprīlī Ministru kabinetā izskatīto informatīvo ziņojumu “Par Latvijas dalību Eiropas pētniecības infrastruktūru stratēģiskā foruma Eiropas pētniecības infrastruktūru Ceļa kartes konsorcijos” (turpmāk – informatīvais ziņojums), Latvija ir uzņēmusies nodrošināt dalību šādos ERIC[[40]](#footnote-40) un pētniecības infrastruktūras platformās, kuras ir ERIC tapšanas procesā:

* **ERIC:**
* BBMRI ERIC (plānots, ka nacionālais koordinators konsorcija ietvaros – Latvijas Biomedicīnas pētījumu un studiju centrs (Latvija piedalās kā konsorcija loceklis ar 25.08.2016., ir uzsākta Latvijas nacionālā konsorcija izveide).
* CLARIN (plānots, ka nacionālais koordinators konsorcija ietvaros – Latvijas Universitātes Matemātikas un informātikas institūts (Latvija piedalās kā konsorcija loceklis ar 01.06.2016., ir uzsākta Latvijas nacionālā konsorcija izveide).
* ESS ERIC (plānots, ka nacionālais koordinators konsorcija ietvaros – Latvijas Universitātes Filozofijas un socioloģijas institūts (Latvija piedalās kā konsorcija loceklis, ir uzsākta Latvijas nacionālā konsorcija izveide).
* JIV ERIC (plānots, ka nacionālais koordinators konsorcija ietvaros – Ventspils Augstskolas Inženierzinātņu institūts „Ventspils Starptautiskais radioastronomijas centrs” (Latvija piedalās kā konsorcija loceklis, ir uzsākta Latvijas nacionālā konsorcija izveide).
* EATRIS ERIC (plānots, ka nacionālais koordinators konsorcija ietvaros – Rīgas Stradiņa universitāte (Latvija piedalās kā konsorcija loceklis ar 01.06.2016., ir uzsākta Latvijas nacionālā konsorcija izveide).
* **topošie ERIC**:
* MIRRI (*Microbial Resource Research Infrastructure*) – Mikrobioloģisko resursu pētniecības infrastruktūras platforma (plānots, ka nacionālais koordinators konsorcija ietvaros – Latvijas Universitāte);
* INSCTRUCT (*Europe’s research hub for structural biology*) – Eiropas strukturālās bioloģijas integrētā infrastruktūra (plānots, ka nacionālais koordinators konsorcija ietvaros – Latvijas Biomedicīnas pētījumu un studiju centrs),
* EU-OPENSCREEN (*European Infrastrukture of Open Screening Platforms for Chemical Biology*) – Eirpas infrastruktūras atvērtā skrīninga platforma ķīmiskajai bioloģijai (plānots, ka nacionālais koordinators konsorcija ietvaros – Latvijas Organiskās sintēzes institūts).

Informatīvajā zinojumā Latvijas dalība minētajos ERIC un topašajos ERIC izriet no Latvijas Zinātņu akadēmijas 2013. gada pētījuma “Latvijas zinātnisko institūciju kapacitāte un nepieciešamība dalībai ESFRI Eiropas Pētniecības infrastruktūrās. Situācijas novērtējums un rekomendācijas”[[41]](#footnote-41). Aktualizētu novērtējumu par Latvijas dalību ESFRI ceļa kartes infrastruktūrās konsorcijos un platformās (topošajos konsorcijos) IZM plāno veikt 2018. gada pirmajā pusgadā, organizējot aptauju un diskusiju ciklus. Vienlaikus plānots izvērtēt Latvijas dalības gaitu un rezultātus par ziņojumā atbalstāmajām ESFRI ceļa kartes infrastruktūrām (konsorcijiem), kurām Latvija būs pievienojusies. Lai nodrošinātu RIS3 attīstību, tiks izvērtēta Latvijas dalība konsorcijos, atsevišķos gadījumos dalība var tikt izskatīta ārpus minētā Latvijas Zinātņu akadēmijas izvērtējuma.

Katrā ERIC, kurā Latvija iestājas, ir veidojama  attiecīga Latvijas nacionālā partnerība – nacionālais konsorcijs (izveidota uz partnerības līguma pamata) ar noteiktiem mērķiem, uzdevumiem, plānu un finansējuma sadalījumu, ievērojot RIS3 jomas, attiecīgā ERIC darba plānu un  Latvijas Nacionālās partnerības plānu, lai nodrošinātu šādu pamatuzdevumu izpildi:

a) ES un starptautisko pētījumu programmu un projektu īstenošana;

b) dalībvalstu un to  pētniekiem ir nodrošināta efektīva piekļuve attiecīgā ERIC infrastruktūrai;

c) veicināt pētnieku zināšanu mobilitāti Eiropas pētniecības telpā un/vai palielināt intelektuālā potenciāla izmantošanu Eiropā;

d) radīt pievienoto vērtību Eiropas pētniecības telpas stiprināšanā un strukturēšanā un būtisku starptautiska mēroga uzlabojumu attiecīgajās zinātnes un tehnoloģijas jomās.

Pamatojoties uz 26.05.2015. MK noteikumiem Nr.259 “Atbalsta piešķiršanas kārtība dalībai starptautiskās sadarbības programmās pētniecības un tehnoloģiju jomā” no valsts budžeta apakšprogrammas 70.06.00 “Dalība Eiropas Savienības pētniecības un tehnoloģiju attīstības programmās” tiek segti izdevumi Latvijas valsts dalības maksai konsorcijā, bet netiek segtas nacionālo konsorciju administrēšanas izmaksas, kuras ir nepieciešamas, lai pilnvērtīgi iesaistītos starptautiskajos konsorcijos – šim mērķim plānots paredzēt līdzfinansējumu 1.1.1.5. pasākuma ietvaros. Finansējums indikatīvi 20 000 EUR gadā paredzēts Latvijas nacionālo konsorciju nacionālajiem koordinatoriem, t.sk. paredzot finansējumu arī topošo ERIC konsorciju nacionālajiem koordinatoriem pēc ERIC konsorcija nodibināšanas un Latvijas dalības apstiprināšanas (BMC, LU (t.sk. LU MII, LU FSI), OSI, VeA, RSU) Latvijas Nacionālās partnerības plāna īstenošanai (skat. attēlu Nr. 19). Plānots, ka aktivitātes izmaksas sastādīs nacionālā konsorcija administratīvā nodrošinājuma izmaksas - algas, kancelejas preces, komandējumi, mājaslapu izveide, vietējo semināru rīkošana, materiāltehniskais nodrošinājums.

**Eiropas Kodolpētījumu organizācijas (CERN) Nacionālā kontaktpunkta** rīcības plāna īstenošana un **sadarbības pasākumu īstenošana kvantu skaitļošanas jomā** paredzotfinansējumu 20 000 EUR gadā saskaņā ar rīcības plānā noteiktajām aktivitātēm.

2016. gada 31. oktobrī tika noslēgts sadarbības līgums starp Eiropas Kodolpētniecības organizācijas (CERN) un Latvijas Republikas valdību par zinātnisko un tehnisko sadarbību elementārdaļiņu fizikā. Saskaņā ar līguma 4.1. apakšpunktu, līguma izpilde ir atkarīga no protokolu parakstīšanas starp CERN un LVR un/vai Latvijas Republikas zinātniskajiem institūtiem un augstākās izglītības iestādēm, katram pētniecības projektam sīki norādot sadarbību starp pusēm, kuras paraksta protokolu, nosaucot mērķus, programmu, resursus, personālu, kā arī intelektuālā īpašuma, atbildības un citus jautājumus. Paredzēts, ka CERN Nacionālais kontaktpunkts (funkcijas deleģējot RTU) indikatīvi īstenos šādas funkcijas: koordinēs Latvijas pārstāvju dalību CERN rīkotajos pasākumos, kā arī CERN pārstāvju vizītes Latvijā, veicinās Latvijas pētnieku sadarbību ar CERN, nodrošinās komunikācijas kampaņu par Latvijas sadarbību ar CERN, nodrošinās kontaktu dibināšanu un informācijas apmaiņu starp CERN un Latvijas zinātniskajām institūcijām u.c.


Atbalsts LU kā finansējuma saņēmējam, lai īstenotu sadarbības pasākumus kvantu skaitļošanas jomā starp LU Kvantu datorzinātņu centru un Kvantu programmatūras pētniecības centru (Nīderlande) un Parīzes Kvantu skaitļošanas centru (Francija).

***Finansējuma saņemšanas kārtība un atbalsta apmērs.*** Finansējuma saņemšanai tiek virzītas attiecīgo nozaru Latvijas vadošās zinātniskās institūcijas, kurās tostarp tiek plānoti ES struktūrfondu 2014.–2020. gada plānošanas perioda ieguldījumi pētniecības un STEM augstākās izglītības studiju programmu infrastruktūrā:

* Daugavpils Universitāte (kā sadarbības partneri projekta īstenošanā iesaistot Latvijas Hidroekoloģijas institūtu);
* Elektronikas un datorzinātņu institūts;
* Jāzepa Vītola Latvijas mūzikas akadēmija;
* Latvijas Biomedicīnas pētījumu un studiju centrs;
* Latvijas Valsts koksnes ķīmijas institūts;
* Latvijas Kultūras akadēmija
* Latvijas Lauksaimniecības universitāte (kā sadarbības partneri projekta īstenošanā iesaistot Agroresursu un ekonomikas institūtu un Dārzkopības institūtu)
* Latvijas Mākslas akadēmija;
* Latvijas valsts Mežzinātnes institūts “Silava”;
* Latvijas Organiskās sintēzes institūts;
* Latvijas Universitāte (kā sadarbības partneri projekta īstenošanā iesaistot Latvijas Universitātes Cietvielu fizikas institūtu; Latvijas Universitātes Matemātikas un informātikas institūtu; Latvijas Universitātes Literatūras, folkloras un mākslas institūtu);
* Liepājas Universitāte;
* Pārtikas drošības, dzīvnieku veselības un vides zinātniskais institūts “BIOR”;
* Rēzeknes Tehnoloģiju akadēmija;
* Rīgas Stradiņa universitāte;
* Rīgas Tehniskā universitāte;
* Ventspils augstskola;
* Vidzemes augstskola.

*Attēls Nr.19*

**ZI līguma slēgšanai pieejamā finansējuma sadalījums 2. atlases kārtas ietvaros pa finansējuma saņēmējiem (MEUR)**



Saskaņā ar līguma slēgšanai pieejamā finansējuma apmēru, noteikts arī katras ZI sasniedzamais individuālais iznākuma rādītājs 2. kārtas ietvaros (skat. tabulu Nr. 13.), kas kopsummā sastāda 458 virs kvalitātes sliekšņa novērtētus un ERAF atbalstītus programmas “Apvārsnis 2020” un ES 9. Ietvara programmas ietvaros iesniegtus projektus.

Tabula Nr. 13

1.1.1.5. pasākuma 2. kārtas sākotnējai līguma slēgšanai pieejamā finansējuma ietvaros sasniedzamā iznākuma rādītāja sadalījums pa ZI.

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ZI | BIOR | BMC | DU | EDI | JVLMA | KĶI | LiepU | LKA | LLU | LMA | LU | OSI | RSU | RTA | RTU | Silava | VeA | ViA |
| Iznākuma rādītājs[[42]](#footnote-42) | 6 | 19 | 17 | 17 | 2 | 20 | 4 | 2 | 31 | 2 | 150 | 43 | 27 | 5 | 80 | 16 | 10 | 7 |

Zinātniskā institūcija, kas ir finansējuma saņēmējs otrās kārtas ietvaros, var saņemt atbalstu (vienas vienības izmaksu veidā vai līdz vienas vienības izmaksu metodikas izstrādei un saskaņošanai ar vadošo iestādi – pēc faktiskajām izmaksām, bet nepārsniedzot 9000 *euro*, ja projektu iesniedz kā koordinatrors vai nepārsniedzot 6000 *euro*, ja projektu iesniedz kā sadarbības partneris) par tādu projektu izstrādi, kas iesniegts programmas “Apvārsnis 2020” vai ES 9. Ietvara programmas apakšprogrammas konkursā un saņēmis virssliekšņa novērtējumu, bet par konkrētā projekta izstrādi nav saņēmis valsts budžeta finansējumu programmas *Baltic Bonus* ietvaros. Programmas “Apvārsnis 2020” vai ES 9. Ietvara programmas projekta iesnieguma sagatavošanas izmaksu apmēra noteikšanai plānots izstrādāt vienas vienības izmaksu metodiku.

Otrās kārtas ietvaros projektu iesniedzēji plāno projekta īstenošanu pa posmiem. Pirmā posma darbību īstenošanai (programmas “Apvārsnis 2020” un Eiropas Savienības 9. Ietvara programmas starptautiskās sadarbības projektu pētniecības un attīstības jomā snieguma palielināšanas un starptautisku zinātnisko konferenču organizēšanai Latvijā) pieejams finansējums 93,9 procentu apmērā no projekta iesniedzējam kopējā pieejamā finansējuma, atbilstoši MK noteikumu projekta par pasākuma ieviešanu[[43]](#footnote-43) 2. pielikumā noteiktajai publiskā finansējuma sadalījuma metodikai aprēķinātā attiecināmā publiskā finansējuma. Snieguma rezerves finansējumu 6,1 procentu apmērā no otrās kārtas ietvaros attiecināmā finansējuma, līdz 2018. gada 31. decembrim ietver otrās kārtas projektu snieguma fondā, kas projekta iesniedzējam ir pieejams papildus, ko pieņem Izglītības un zinātnes ministrija pēc Eiropas Komisijas lēmuma par snieguma ietvara izpildi un pēc 2020. gada 1. aprīļa. Šādā gadījumā plānots projekta iesniedzējam palielināt pieejamo kopējo attiecināmo finansējumu, atbilstoši grozot vienošanos par projekta īstenošanu.

Ja otrās kārtas projekta īstenošanas laikā finansējuma saņēmējam tiek izmaksāts avanss, to var izmaksāt pa daļām. Avansa maksājums nepārsniedz 30 procentus no projektam piešķirtā publiskā finansējuma kopsummas. Pēc vienošanās par projekta īstenošanu noslēgšanas sadarbības iestāde, pamatojoties uz finansējuma saņēmēja rakstisku avansa pieprasījumu, nodrošina finansējuma saņēmējam avansa maksājumu atbilstoši normatīvajiem aktiem par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014. – 2020. gada plānošanas periodā.

Projekta iesniedzējs (finansējuma saņēmējs) otrajā kārtā atbalstāmās darbības īsteno atbilstoši attiecīgās zinātniskās institūcijas izstrādātajai un apstiprinātajai iekšējai kārtībai starptautiskās sadarbības, tostarp pētniecības mobilitātes un dalības programmas “Apvārsnis 2020” konkursos un citās pētniecības un inovācijas atbalsta programmās un tehnoloģiju ierosmēs, atbalsta pasākumu finansēšanai.

Finansējuma sadales princips, kurā daļa finansējuma tiek novirzīta rezerves snieguma fondā, izvēlēts, pamatojoties uz šādiem apsvērumiem:

1. 4-5 gadu perioda starptautiskās sadarbības stiprināšanas projekta īstenošana sekmēs vidēja termiņa starpinstitucionālās starptautiskās sadarbības attīstību;
2. iespēja piekļūt rezerves snieguma finansējumam paaugstina finansējuma saņēmēja motivāciju starptautiskās sadarbības stiprināšanas projekta īstenošanas laikā sasniegt augstākus rezultātus;
3. tiks mazināts administratīvais slogs (vienreizējs projektu iesniegumu izstrādes, atlases un vērtēšanas process).

Finansējuma saņēmējam attiecināmie kritēriji starptautiskās sadarbības stiprināšanas finansējuma saņemšanai. Lai nodrošinātu ieguldījumu ilgtspēju un sekmētu atdevi no starptautiskās sadarbības stiprināšanas pasākumiem, finansējuma saņēmēja institūcijai jānodrošina šādu priekšnosacījumu īstenošana:

* plānotajiem starptautiskās sadarbības stiprināšanas ieguldījumiem jābūt papildinošiem institūcijas rīcībā esošajam finansējumam pētniecības un starptautiskās sadarbības stiprināšanas aktivitātēm;
* institūcijas ietvaros jābūt izveidotam starptautiskās sadarbības stiprināšanas pasākuma ieviešanas nolikumam/ kārtībai, kurā atrunāti atlases kritēriji, pieteikšanās kārtība uz finansējuma saņemšanu un kārtība, kādā projekta īstenotājs atskaitās par sasniegtajiem rezultātiem.

## 4.3. 1.1.1.5. pasākuma trešā atlases kārta

## 4.3.1. Atbalsts dalībai ERA pasākumos

Trešo kārtu īsteno atklātas projektu iesniegumu atlases veidā.

Projekta iesniedzējs ir zinātniskā institūcija, kas trešās kārtas ietvaros iesniedz vienu vai vairākus projektu iesniegumus un Marijas Sklodovskas-Kirī apakšprogrammas Eiropas Zinātnieku Nakts (*European Researchers’ Night*) projekta ietvaros – arī tiešā pārvaldes iestāde, ņemot vērā, ka programmas “Apvārsnis 2020” Eiropas Zinātnieku Nakts (*European Researchers’ Night*) projekta ieviešanas nosacījumi pieļauj projekta koordinatoram būt ne tikai zinātniskajai institūcijai, bet arī institūcijai, kura ir nacionāla līmeņa zinātni pārstāvoša institūcija vai zinātnes centrs. Saskaņā ar līdzšinējo praksi, projekta koordinatora funkcijas Latvijā ir uzņēmusies Valsts izglītības attīstības aģentūra, kā partnerus piesaistot lielākās Latvijas zinātniskās institūcijas.

Trešās kārtas ietvaros atbalsts paredzēts programmas “Apvārsnis 2020” virs kvalitātes sliekšņa novērtētu, bet finansējumu nesaņēmušu Latvijas zinātnisko institūciju projektu vai to daļu finansēšanai, kas, sākot ar 2015. gada 1. janvāri, ieniegti turpmāk tekstā minētās un MK noteikumu projektā par pasākuma ieviešanu noteiktās apakšprogrammās.

Trešās kārtas atlasi plānots organizēt atklātas projektu iesniegumu atlases veidā, organizējot, un atbalstu piešķirot konkrētajā programmas „Apvārsnis 2020” apakšprogrammā iesniegta projekta īstenošanai vai līdzfinansēšanai, nevērtējot projekta iesnieguma zinātnisko kvalitāti, bet finansējumu piešķirot projektiem to iesniegšanas secībā, kamēr pieejams finansējums.

Trešās kārtas īstenošanai plānots finansējums indikatīvi 9,3 milj. EUR apmērā periodam no 2017. līdz 2023. gadam.

Plānots, ka trešās kārtas ietvaros tiks ERAF atbalstīti indikatīvi 15 “Apvārsnis 2020” projektu iesniegumi, sniedzot tiešu ieguldījumu kopīgo programmas rezultātu sasniegšanā.

Lai nodrošinātu semīgu Latvijas dalību Eiropas Pētniecības telpā (turpmāk – ERA) un noteikto atbalsta virziena rezultatīvo rādītāju sasniegšanu (virs kvalitātes sliekšņa novērtēto un ERAF atbalstīto programmas „*Apvārsnis 2020*” projektu pieteikumu skaits), atlases kārtas ietvaros uzsvars ir uz tādām aktivitātēm, kā virs kvalitātes sliekšņa novērtēto, bet nefinansēto programmas “*Apvārsnis 2020*” projektu īstenošana (Marijas Sklodovskas Kirī stipendijas, Eiropas Zinātnes padomes Jauno zinātnes jomu pētniecības granti, izcilības izplatīšanas un darbības paplašināšanas aktivitātes) un kopējās tehnoloģiju ierosmes ECSEL kopuzņēmuma ietvaros apstiprināta projekta darba paketes finansēšana[[44]](#footnote-44).

Virs kvalitātes sliekšņa novērtētu, bet nefinansētu programmas “*Apvārsnis 2020*” projektu īstenošanai izvēlētas tās programmas “*Apvārsnis 2020*” apakšprogrammas, kuru ieviešanas nosacījumi nodrošina, ka Latvijas dalībnieks ir vienīgais projekta izpildītājs[[45]](#footnote-45), ievērojot, ka, ja virs kvalitātes sliekšņa novērtētais, bet EK nefinansētais projekts tiek īstenots konsorcija veidā, pie projekta īstenošanas 3. kārtas ietvaros būtu nepieciešams panākt vienošanos starp visām projekta finansēšanā un īstenošanā iesaistītajām valstīm par kopīgu rīcību sniedzot atbalstu projekta īstenošanai (finansējot to no alternatīviem finanšu avotiem kā Eiropas Komisijas finansējums), kas radītu būtiskus apgrūtinājumus projekta īstenošanas izredzēm.

Kopējās tehnoloģiju iersomes ECSEL kopuzņēmuma atbalstīta projekta eksperimentālās izstrādes īstenošana izvēlēta ievērojot, ka šādu sinerģiju paredz Kopējās tehnoloģiju ierosmes ECSEL ieviešanas nosacījumi, definējot projekta B daļas ietvaros atsevišķu no ES struktūrfondiem finansējamu darba paketi (*work package).*

Programmas “*Apvārsnis 2020*” virs kvalitātes sliekšņa novērtēto, bet nefinansēto projektu atbilstības vērtēšanas procesa organizētājs un projektu ieviešanas uzraudzības un izdevumu atbilstības kontroles nodrošinātājs ir ES fondu sadarbības iestāde – CFLA. 1.1.1.5 pasākuma ietvaros finansēšanai (ieviešanai) paredzētie projekti būs saņēmuši to kvalitātes vērtējumu programmas “*Apvārsnis 2020*” apakšprogrammu projektu konkursā, līdz ar to plānotās projektu atlases ietvaros netiek paredzēta projektu iesniegumu kvalitātes vērtēšana un savstarpēja salīdzināšana un ranžēšana. Savukārt iesniegto projektu pieteikumu saturiskās atbilstības attiecīgajiem programmā “Apvārsnis 2020” virssliekšņa vērtējumu saņēmušajiem projektiem vērtēšanu veiks vērtēšanas komisija. Lai novērstu riskus attiecībā uz nepieciešamību izvērtēt to, vai izmaiņas, kas veiktas, lai nodrošinātu sākotnēji programmā “Apvārsnis 2020” iesniegtā virssliekšņa projekta atbilstību ES struktūrfondu normatīvajam regulējumam, neietekmē projekta sākotnējo EK ekspertu datu bāzē ietverto ekspertu novērtējumu un noteikto novērtējuma kvalitātes slieksni, kā arī vai tās nav būtiskas un neietekmē projektā sākotnēji izvirzītā mērķa un rezultātu sasniegšanu, CFLA var piesaistīt atbilstošas kompetences pārstāvi no iestādes, kurai ir deleģētas attiecīgās funkcijas nodrošināt programmas “Apvārsnis 2020” Nacionālā kontaktpunkta funkciju īstenošanu, kurš kas sniegtu kompetentu viedokli vērtēšanas procesa ietvaros.

Vērtējot Eiropas valstu dalības rādītājus programmā *„Apvārsnis 2020*”, ir redzams, ka visvairāk apstiprināto projektu iesniegumu un vislielāko finansējumu saņem ES-15 valstis (piemēram, Lielbritānija, Vācija, Spānija, Francija, Itālija). Šie rādītāji pamato to, ka Latvijai nepieciešami motivējoši pasākumi, papildus iespējas celt savu izcilības līmeni, sagatavot augsta līmeņa publikācijas, lai varētu konkurēt un piedalīties tālāk programmas *„Apvārsnis 2020*” projektu konkursos, piesaistot papildu finansējumu pētniecībai un atgūstot Latvijas iemaksāto finansējumu. Īstenojot ar ES struktūrfondufinansējumu un līdzfinansējumu atbalstītus projektus, kas pēc būtības ir kvalitatīvi sagatavoti projekti, taču netiek finansēti naudas trūkuma dēļ, tiktu veicināta un stiprināta turpmākā zinātnisko institūciju un komersantu interese un līdzdalība programmas *„Apvārsnis 2020”* apakšprogrammās, kā arī audzēta zinātniskā kapacitāte un izcilība.Tabulā Nr. 14 attēloti statistikas dati par Latvijas dalību programmas*„Apvārsnis 2020”* 2014. – 2015. gada konkursos apakšprogrammās, kuru projektu pieteikumus plānots īstenot 1.1.1.5. pasākuma ietvaros. Tabulā redzams, ka kopumā apakšprogrammās iesniegti 64 projektu pieteikumi, no tiem 7 projekti ir ar virs kvalitātes sliekšņa novērtējumu, kas norāda, ka sinerģijas veidošanai starp 1.1.1.5. pasākumu un programmu *„Apvārsnis 2020”* ir kvalitatīvi novērtēto projektu finansēšanas (ieviešanas) potenciāls. Trešās kārtas ietvaros īstenošanai varēs pieteikt tos projektus, kas sākot ar 2015. gadu iesniegti programmā “Apvārsnis 2020”, novērtēti virs kvalitātes sliekšņa, bet nav virzīti īstenošanai ierobežotā finansējuma dēļ.

Vienlaikus 1.1.1.5. pasākuma ietvaros plānots piešķirt finansējumu kopējās tehnoloģiju ierosmes ECSEL kopuzņēmuma atbalstītiem projektiem, kuros ir paredzēta no struktūrfondiem finansējama darba pakete.

*Tabula Nr. 14*

**Latvijas dalības statistika programmas *„Apvārsnis 2020”* 2014.-2015. gada konkursos 1.1.1.5. pasākuma plānotajās finansēšanas (ieviešanas) apakšprogrammās**

|  |  |  |  |
| --- | --- | --- | --- |
| Apakšprogramma | Projektu pieteikumu skaits | Sekmīgo projektu skaits | Projektu skaits ar virs sliekšņa novērtējumu |
| **Finansējamās apakšprogramas** | | | |
| MSCA  (individuālās stipendijas un Zinātnieku nakts) | 15 | 1 | 3 |
| ERC | 6 | 0 | 0 |
| Izcilības izplatīšana un dalības paplašināšana:  *ERA Chair* | 6 | 0 | 1 |
| **Līdzfinansējamās apakšprogrammas** | | | |
| ERA-NET Cofund (1. kārtas ietvaros) | 32 | 1 | nav attiecināms |
| ECSEL | 5 | 1 | 3 |
| **Kopā** | 64 | 3 | 7 |

Datu avots: VIAA

Trešās kārtas ietvaros plānots finansēt programmas „*Apvārsnis 2020*” konkursos Latvijas zinātnisko institūciju iesniegtos projektu pieteikumus, kas saņēmuši virssliekšņa novērtējumu, bet kuru īstenošanai programmas *“Apvārsnis 2020”* līdzekļi netika piešķirti, šādās programmās[[46]](#footnote-46):

1. Marijas Sklodovskas – Kirī apakšprogrammas stipendijas: Eiropas stipendijas (*European Fellowship*), Pasaules stipendijas (*Global Fellowship*) un Eiropas Zinātnieku Nakts (*European Researchers’ Night)* projekti; (izņemot jauno zinātnieku stipendijas, kuru finansēšanas atbalsts plānots 1.1.1.2. pasākuma “Pēcdoktorantūras pētniecības atbalsts” ietvaros).

Attiecināmās izmaksas – atbalsts virssliekšņa vērtību saņēmuša projekta īstenošanai Latvijā pēc vienības izmaksu principa, kas ietver projekta īstenošanā iesaistītā zinātniskā personāla atlīdzību, komandējumu un darba braucienu izmaksas, pētniecības aprīkojuma un iekārtu lietošanas, materiālu un reaģentu iegādi, kā arī netiešās izmaksas.

1. **Eiropas Zinātnes padomes Jauno zinātnes jomu pētniecības granti** (*European Research Council Frontier Research):*

* *Starting grant;*
* *Consolidator grant;*
* *Advanced grants;*
* *Proof of Concept.*

Tiek atbalstīts Latvijas zinātnieka iesniegts un virs kvalitātes sliekšņa novērtēts, bet Eiropas Komisijas nefinansēts projekta pieteikums, kas jo īpaši sekmē jaunu, inovatīvu un starpdisciplināru pētījumu veikšanu kādā no Eiropas Savienības dalībvalstu zinātniskajām institūcijām. Attiecināmās izmaksas – atbalsts virssliekšņa vērtību saņēmuša projekta īstenošanai, kas ietver projekta īstenošanā iesaistītā zinātniskā personāla atalgojuma izmaksas, normatīvajos aktos noteiktos darba ņēmēja labā obligāti veicamos maksājumus, komandējumu un darba braucienu izmaksas, pētniecības aprīkojuma un iekārtu lietošanas, materiālu un reaģentu, konsultāciju un līgumpētījumu, kā arī citas ar projekta īstenošanu tieši saistītās izmaksas, kā arī netiešās izmaksas.

1. **Izcilības izplatīšanas un darbības paplašināšanas** (*Spreading Exellence and Widening Participation)* **aktivitātes**

* ***ERA Chairs.***

Attiecināmās izmaksas – atbalsts virssliekšņa vērtību saņēmuša projekta īstenošanai Latvijā, kas ietver projekta īstenošanā iesaistītā personāla atalgojuma izmaksas, normatīvajos aktos noteiktos darba ņēmēja labā obligāti veicamos maksājumus, komandējumu un darba braucienu izmaksas, konsultāciju un citas ar projekta īstenošanu tieši saistītās izmaksas, kā arī netiešās izmaksas.

**Kopuzņēmuma *ECSEL* ietvaros apstiprināta projekta no Eiropas strukturālajiem un investīciju fondiem finansējamas darba paketes atbalsts.** Atbalsta virziena ietvaros plānots sniegt atbalstu arī līdzfinansējot kopējās tehnoloģiju ierosmes ECSEL kopuzņēmuma projekta B daļā paredzēto eksperimentālo izstrādi[[47]](#footnote-47). ESCEL atbalstam SF līdzekļi tiek plānoti un piešķirti ar komercializāciju tuvām pētniecības aktivitātēm (TRL4 līdz TRL9), tādām kā pilotobjektu demonstrācijas pasākumiem vai *flagship* iekārtu izveidei. Piesakot projektu ECSEL konkursā projekta pieteikumā tiek norādītas konkrētas projekta darba paketes (WP), kuru ietvaros darbus plānots veikt piesaistot SF līdzekļus (projekta B daļa), kas tiek piešķirti, ievērojot valsts atbalsta nosacījumus. Plānotās darbības: projekta no struktūrfondiem finansētās darba paketes (WP) īstenošanu, līguma nosacījumu ievērošanas[[48]](#footnote-48).

Attiecināmās izmaksas – atbalsts sekmīga inovācijas projekta īstenošanai, kas ietver projekta īstenošanā iesaistītā personāla atalgojuma izmaksas, normatīvajos aktos noteiktās darba ņēmēja obligāti veicamos maksājumus, pētniecības aprīkojuma un iekārtu lietošanas, materiālu un reaģentu, konsultāciju un līgumpētījumu izmaksas, komandējumu izmaksas, kā arī netiešās izmaksas.

Lai pretendētu uz atbalstu trešās projektu iesniegumu atlases kārtas ietvaros projekta iesniedzējs CFLA iesniedz:

- programmas “Apvārsnis 2020” apakšprogrammas (noteiktas MK noteikumos par pasākuma ieviešanu) ietvaros iesniegta projekta pieteikuma apliecinātu kopiju;

- dokumentāciju, kas apliecina, ka projekta pieteikumam ir veikts projekta kvalitātes izvērtējums un tas ir pārvarējis noteikto kvalitātes slieksni programmas “Apvārsnis 2020” projektu pieteikumu vērtēšanā (Eiropas Komisijas izsniegtu Izcilības zīmoga sertifikātu (*Seal of Excellence*); izdruku no informācijas sistēmas “Research Participant Portal”, kas satur informāciju par projekta novērtējumu un noteikto novērtējuma kvalitātes slieksni (Evaluation Summary Report));

– Eiropas Komisijas atbildīgās iestādes informāciju par projekta noraidīšanu nepietiekama finansējuma dēļ vai projekta iekļaušanu rezerves sarakstā;

- izdruku no informācijas sistēmas “Research Participant Portal”, kas satur informāciju par projekta pieteikuma iesniegšanas datumu;

- apliecinājumu, ka iesniegtais projekts netiks īstenots programmā “Apvārsnis 2020”;

- kopuzņēmuma ECSEL valstu pārstāvju grupas lēmuma apliecinātu kopiju par projekta apstiprināšanu īstenošanai;

- zinātniskās institūcijas finanšu vadības un grāmatvedības politikas aprakstu un apgrozījuma pārskatu par pēdējiem trīs noslēgtajiem finanšu pārskata gadiem, kas sagatavots atbilstoši MK noteikumu par pasākuma ieviešanu 1. pielikumam;

- programmas “Apvārsnis 2020” ietvaros apakšprogrammās iesniegta projekta pieteikuma precizētu finansēšanas plānu, budžetu un citas saistītās projekta iesnieguma sadaļas atbilstoši projekta iesniegumu atlases kārtas nolikumā noteiktajam, ja saskaņā ar komercdarbības atbalstu regulējošiem normatīvajiem aktiem projekta iesniegums finansēšanai šī pasākuma ietvaros klasificējams kā ar saimniecisku darbību saistīts projekts.

**Atbalsta virziena īstenoto projektu uzraudzība** (vidusposma un noslēguma rezultātu izvērtējums). Vienlaikus visu augstākminēto projektu īstenošanai paredzēti projektu rezultātu sasniegšanas uzraudzības pasākumi – veicot vidusposma un noslēguma rezultātu izvērtējumus, Plānots, ka atbalsta virziena ietvaros īstenoto projektu uzraudzību, veicot projektu vidusposma un noslēguma rezultātu izvērtējumu tiks piesaistīti Eiropas Komisijas neatkarīgo pētniecības un inovācijas ekspertu datu bāzē iekļauti eksperti (turpmāk – EK eksperti).

Finansējumu uzraudzības procedūrām plānots nodrošināt no ES struktūrfondu tehniskās palīdzības līdzekļiem. Vidusposma un noslēguma kvalitātes vērtēšanai Izglītības un zinātnes ministrija aicina Finanšu ministriju rast risinājumu atbilstoša finansējuma plānošanai Centrālās finanšu un līgumu aģentūras tehniskās palīdzības projektā, kurā kā atbalstāmās darbības noteiktas Eiropas Savienības fondu projektu iesniegumu atlases (tai skaitā vērtēšanas) nodrošināšana un Eiropas Savienības fondu uzraudzība.

Veicināt sinerģiju starp programmu “Apvārsnis 2020” un ES struktūrfondiem rosina arī EK. Viena no sinerģijas veicināšanas pamata iniciatīvām ir Ekselences zīmoga jeb *Seal of Exellence* sertifikāta (turpmāk – *Seal of Exelence* sertifikāts) piešķiršana virs kvalitātes sliekšņa novērtētajiem, bet programmā “Apvārsnis 2020” nefinansētajiem projektu pieteikumiem. Ievērojot, ka programmas “Apvārsnis 2020” ietvaros iesniegtos projektu pieteikumus vērtē augstas kvalifikācijas neatkarīgi ārējie eksperti[[49]](#footnote-49) un projekts tiek vērtēts starptautiskā konkurencē, *Seal of Exellence* sertifikāts apliecina projekta pieteikuma augsto zinātnisko kvalitāti un sniedz rekomendāciju projektu īstenot, izmantojot alternatīvus finansējuma resursus. Lai sekmētu izpratni par *Seal of Exellence* sertifikāta izmantošanu finansējot sertifikātu ieguvušos projektus no nacionālā līmeņa P&A&I projektu īstenošanai paredzētā finansējuma, EK dienesti ir izstrādājuši dokumentu *Explanatory note on the application of State aid rules to national and regional funding schemes that offer alternative support to SME Instrument project proposals with a Horizon 2020 'Seal of Excellence'* (turpmāk – EK izstrādātais dokuments par *Seal of Exellence* sertifikāta piemērošanu)[[50]](#footnote-50). Lai arī EK izstrādātais dokuments par *Seal of Exellence* sertifikāta piemērošanu ir vērsts uz skaidrojumu par *Seal of Exellence* sertifikāta ieguvošo projekta pieteikumu īstenošanu no ES struktūrfondiem projektu veidam “MVU instruments” (*SME instrument*), virkne no EK izstrādātā dokumenta par *Seal of Exellence* sertifikāta piemērošanu iekļautajām rekomendācijām un norādēm tiešā mērā attiecināmas arī uz 3. kārtas ietvaros plānotajiem virs kvalitātes sliekšņa novērtētajiem, bet nefinansētajiem programmas “Apvārsnis 2020” īstenošanai paredzētajiem projektiem[[51]](#footnote-51). Tabulā Nr. 16 ietverts apskats par EK izstrādātā dokumenta par *Seal of Exellence* sertifikāta piemērošanu iekļauto rekomendāciju un norāžu[[52]](#footnote-52) piemērošanu 1.1.1.5. pasākuma 3. kārtas ietvaros īstenoto projektu vērtēšanas un īstenošanas procesā.

Tabula Nr. 16

**EK izstrādātajā dokumenta par *Seal of Exellence* sertifikāta piemērošanu ietverto rekomendāciju un norāžu piemērošana 1.1.1.5. pasākuma 3. kārtas ietvaros**

|  |  |
| --- | --- |
| **EK izstrādātajā dokumentā par *Seal of Exellence* sertifikāta piemērošanu ietvertā rekomendācija/norāde** | **1.1.1.5. pasākuma 3. kārtas ietvaros plānotie projekta vērtēšanas un īstenošanas principi** |
| * Ar mērķi ietaupīt administratīvās izmaksas un laika resursus, pārbaudīt un, pie nepieciešamības, piemērot šādus atlases kritērijus un metodes: | Lai mazinātu administratīvo slogu un izmaksas, 3. kārtas īstenošanas pamatprincipi paredz: |
| *-* ieviest pastāvīgi atvērtu projektu pieteikumu atlasi, kas paredzēta MVU, kuri ieguvuši *Seal of Exellence* sertifikātu*;* | * virs kvalitātes sliekšņa novērtētu, bet EK nefinansētu projektu īstenošanu projektu pieteikumu atlases nepārtrauktās kārtas veidā; |
| - projektu pieteikumiem, kuri ir ieguvuši *Seal of Exellence* sertifikātu, atkārtoti nevērtēt to kvalitatīvos aspektus (akceptējot pozitīvo novērtējumu programmā “Apvārsnis 2020”). | * atkārtoti nevērtēt iesniegto projektu zinātnisko kvalitāti, kā arī atsevišķām programmām atsevišķus specifiskās atbilstības kritērijus[[53]](#footnote-53), kuri jau tikuši izvērtēti veicot novērtējumu programmā “Apvārsnis 2020”. |
| * Nodrošināt, ka projektu pieteikumu atlases un vērtēšanas procesā tiek pieprasīta informācija un ir nodrošināti tie projektu ieviešanas pamatprincipi, kurus neparedz programmas “Apvārsnis 2020” nosacījumi, bet kuri ir būtiski ES struktūrfondu atbalsta īstenošanā, t.sk. konkrētajā SAM vai SAM pasākumā: | Plānots nodrošināt, ka projektu pieteikumu atlases un vērtēšanas procesā ir nodrošināti tie projektu ieviešanas pamatprincipi, kurus neparedz programmas “Apvārsnis 2020” nosacījumi, bet kuri ir būtiski ES struktūrfondu atbalsta īstenošanā: |
| - projektā īstenoto darbību norises vieta ir konkrēto ES struktūrfondu programmas norises vieta vai, ja tā tiek īstenota ārpus tās, ir nodrošināti visi nosacījumi, kuri definēti Regulas Nr. 1303/2013[[54]](#footnote-54) 70. pantā; | * MK noteikumos par pasākuma īstenošanu plānots noteikt, ka projektu īstenošanas vieta ir Latvijas teritorija; |
| - projekts sniedz ieguldījumu attiecīgā SAM mērķu sasniegšanā un attiecīgās dalībvalsts RIS3 prioritāšu īstenošanā; | * Projektu pieteikumu vērtēšanas kritēriji paredz vērtēt projekta atbilstību 1.1.1.5. pasākuma mērķim un RIS3 mērķiem un izaugsmes prioritātēm; |
| - novērsta dubultfinansējuma saņemšanas iespējamība[[55]](#footnote-55); | * Projektu pieteikumu vērtēšanas kritēriji nosaka projekta iesniedzējam sniegt apliecinājumu par dubultfinansējuma neesamību. Vienlaikus paredzēts, ka CFLA projekta vērtēšanas un uzraudzības ietvaros veiks pārbaudi par dubultfinansējuma nesaņemšanu; |
| - tiek ievēroti visi uz nacionālo finansēšanas mehānismu attiecināmie valsts atbalsta nosacījumi; | * Projektu pieteikumu vērtēšanas kritēriji ietver kritērijus, kas vērtējami, ja projekta īstenošanai tiek piemērots valsts atbalsta regulējums un MK noteikumos par pasākuma īstenošanu iestrādāti valsts atbalsta regulējuma nosacījumi saskaņā ar Regulu Nr. 651/2014. |
| * Līdzfinansējuma apjoms un citi finansēšanas nosacījumi ir saskaņā ar *de minimis* regulējumu vai Regulā Nr. 651/2014[[56]](#footnote-56) ietverto. | * Projektu pieteikumu vērtēšanas kritēriji ietver atsauci uz MK noteikumiem par pasākuma īstenošanu, kuros ietverti nosacījumi, ka projekta īstenošanas nosacījumi 3. kārtas ietvaros ir saskaņā ar Regulā Nr. 651/2014 ietverto regulējumu, ja tiek īstenots ar saimniecisku darbību saistīts projekts. |
| * Projektu īstenošanā ES struktūrfondu finansējuma ietvaros tiek piemērotas programmā “Apvārsnis 2020” izmantotās: | MK noteikumos par pasākuma īstenošanu 3. kārtas ietvaros noteikts: |
| - tiešo attiecināmo izmaksu kategorijas; | * kā tieši attiecināmas tās izmaksu kategorijas, kuras ietvertas 3. kārtas ietvaros īstenošanai plānotajos programmas “Apvārsnis 2020” projektos, bet kuras vienlaikus nav pretrunā ar Regulas Nr. 651/2014 25. panta 3.punktā noteikto, ja tiek īstenots ar saimniecisko darbību saistīts projekts; |
| - netiešo attiecināmo izmaksu likmes 25% apmērā no tiešajām attiecināmajām izmaksām. | * netiešo attiecināmo izmaksu likmi noteikt atbilstoši Eiropas Parlamenta un padomes 2013. gada 11. decembra Regulas Nr. 1290/201[3](http://eur-lex.europa.eu/eli/reg/2014/651/oj/?locale=LV) ar ko nosaka pētniecības un inovācijas pamatprogrammas “Apvārsnis 2020” (2014.–2020. gads) dalības un rezultātu izplatīšanas noteikumus un atceļ Regulu (EK) Nr. 1906/2006 29.pantā noteiktajam. |
| * Tiek akceptēts, ka sniedzot projektu īstenošanai no ES struktūrfondu finansējuma, angļu valodā tiek iesniegta programmā “Apvārsnis 2020” iesniegtā projekta pieteikuma kopija un ekspertu veiktā novērtējuma kopsavilkuma kopija (*Evaluation summary report)*[[57]](#footnote-57). | * Plānots, ka konkrētie dokumenti tiks iesniegti angļu valodā. |

# 5. Sinerģija un demarkācija ar citiem specifiskajiem atbalsta mērķiem pētniecības attīstības jomā

**5.1. Sinerģija.** 1.1.1.5. pasākuma ietvaros plānotās darbības papildinās līdz šim veiktos ieguldījumus 2007.–2013. gada plānošanas perioda 2.1.1.2. aktivitātes projektu ietvaros. Vienlaikus 1.1.1.5. pasākuma ietvaros plānotās ERAF investīcijas nodrošina papildinātību ar vairākiem 1.1.1. SAM pasākumiem, kuru primārā mērķa grupa ir zinātniskās institūcijas, gan arī vairākiem SAM, kuros plānoti ieguldījumi augstākās izglītības kvalitātes un efektivitātes celšanā un augstākās izglītības iestāžu konkurētspējas sekmēšanā, kā arī nodrošinās ES fondu ieguldījumu pētniecībā programmu veidošanas un īstenošanas principus, tai skaitā uzņēmējdarbības atklājuma principu. Tieša sinerģija identificējama ar šādiem ES fondu atbalsta instrumentiem:

- 1.1.1.4. pasākuma “P&A infrastruktūras attīstīšana Viedās specializācijas jomās un zinātnisko institūciju institucionālās kapacitātes stiprināšana” (turpmāk – 1.1.1.4. pasākums) ietvaros plānotajām investīcijām zinātnisko institūciju P&A infrastruktūras modernizēšanā. Ņemot vērā, ka P&A infrastruktūra ir būtisks elements, kas raksturo zinātniskās institūcijas konkurētspēju, investīcijas zinātnisko institūciju infrastruktūras iegādē un atjaunotnē sekmēs Latvijas zinātnisko institūciju konkurētspēju un pievilcību starptautiskā mērogā, veicinot ārvalstu zinātnisko institūciju un augstskolu motivāciju un interesi sadarboties un veidot kopējus starptautiskos pētniecības projektus, uz ko vērsts 1.1.1.5. pasākuma atbalsts;

- 1.1.1.1. pasākumu “Praktiskas ievirzes pētījumi” (turpmāk – 1.1.1.1. pasākums) un 1.1.1.2. pasākumu “Pēcdoktorantūras pētniecības atbalsts” (turpmāk – 1.1.1.2. pasākums). 1.1.1.5. pasākuma ietvaros plānotā atbalsta virziena “Zinātnes sadarbības tīklu paplašināšana” aktivitāšu rezultātā, kas vērstas uz Latvijas zinātnisko institūciju starptautiskā tēla popularizēšanu un informatīvā atbalsta par Latvijas zinātniskās telpas aktivitātēm nodrošināšanu, iespējama potenciālo 1.1.1.2. pasākuma projektu pieteikumu iesniedzēju piesaiste – gan informatīvi sasniedzot tos Latvijas jaunos zinātniekus, kas emigrējuši uz ārvalstīm, gan arī piesaistot ārvalstu jaunos zinātniekus dalībai 1.1.1.2. pasākumā. Vienlaikus komunikācijas aktivitātes sekmētu arī papildu potenciālo sadarbības partneru piesaisti 1.1.1.1. pasākuma pētniecības projektu izstrādei. Virs kvalitātes sliekšņa novērtēto un ERAF atbalstīto programmas „Apvārsnis 2020” projektu pieteikumu skaita palielināšanai, vidējā zinātnisko publikāciju uz viena zinātniskā personāla PLE skaitu gadā pieaugums un valsts un augstākās izglītības sektora piesaistītā ārējā finansējuma zinātniski pētnieciskajam darbam pieaugums papildinās 2014. –2020.gada plānošanas perioda 1.1.1.1. pasākuma un 1.1.1.2. pasākuma ietvaros plānotās ERAF investīcijas Latvijas zinātniskā personāla kapacitātes paaugstināšanā, ar mērķi gūt jaunas zināšanas un pieredzi, stiprināt izcilību Latvijas zinātniskajās institūcijās, pilnveidot pētniecības kompetences, veicināt zinātnes un tehnoloģiju cilvēkkapitāla attīstību un atjaunotni un jaunu zināšanu radīšanā tautsaimniecības konkurētspējas uzlabošanai;

- 8.2.3. SAM “Nodrošināt labāku pārvaldību augstākās izglītības institūcijās”, kura ietvaros plānotās investīcijas pamatā fokusējas uz augstākās izglītības iestāžu iekšējās pārvaldības procedūru un sistēmu kvalitātes sekmēšanu. Ievērojot, ka 1.1.1.5. pasākuma atbalsta virziena “Zinātnisko institūciju starptautiskās sadarbības stiprināšanas pasākumi” ietvaros atbalsts tiks sniegts starptautiskās sadarbības stiprināšanai un savstarpējo kontaktu sekmēšanai, izveidotais savstarpējās sadarbības tīkls un tā ietvaros pieejamie kontakti var sniegt papildu pienesumu arī augstākās izglītības iestāžu iekšējās pārvaldes konsultatīvo un pārvaldes institūciju (padomnieku konventi; studiju virzienu/ studiju programmu padomes) darbības pilnveidē. Ar līdzīgu ietekmes loģiku vērtējami arī 8.2.1. SAM “Samazināt studiju programmu fragmentāciju un stiprināt resursu koplietošanu” (turpmāk – 8.2.1. SAM) un 8.2.2. SAM “Stiprināt augstākās izglītības institūciju akadēmisko personālu stratēģiskās specializācijas jomās” (turpmāk – 8.2.2. SAM), kur 1.1.1.5. pasākuma ietvaros zinātnisko institūciju attīstītie starptautiskās sadarbības tīkli var sniegt pienesumu gan kopīgu doktorantūras studiju programmu, gan studiju programmu ES valodās izstrādē (8.2.1. SAM ietvaros plānotās investīcijas), gan ārvalstu pasniedzēju piesaistei darbam augstākās izglītības institūcijās (8.2.2. SAM).

5.2. Demarkācija. **Demarkācija** nodrošināta ar šādiem ES fondu atbalsta instrumentiem:

- 1.1.1.2. pasākuma ietvaros tiek atbalstīti pētniecības pieteikumi. Pētniecības pieteikuma iesniedzējs ir zinātniskā institūcija vai Latvijas Republikas Uzņēmumu reģistrā reģistrēts sīkais (mikro), mazais, vidējais vai lielais komersants, kas nodibina darba tiesiskās attiecības ar pēcdoktorantu un nodrošina pieeju infrastruktūrai un cilvēkresursiem pētniecības pieteikuma ietvaros nepieciešamo pētījumu īstenošanai. Pētniecības pieteikumu var īstenot individuāli vai partnerībā ar ārvalsts vai Latvijas zinātnisko institūciju, augstskolu vai komersantu, kas uzņem pēcdoktorantu un nodrošina pieeju infrastruktūrai vai cilvēkresursiem. 1.1.1.2. pasākuma ietvaros kā atbalsta sanēmējs plānots pēcdoktorants (Latvijas vai ārvalstu zinātnieks, kas doktora grādu ieguvis ne agrāk kā piecus gadus pirms pētniecības pieteikuma iesniegšanas termiņa), savukārt 1.1.1.5. pasākuma 2.kārtas ietvaros īstenoto projektu pieteikumu ieviešanai netiek plānots noteikt zinātniskā personāla vecuma ierobežojumus.

Pētniecības pieteikuma iesniedzējs 1.1.1.2. pasākuma ietvaros var iesniegt arī projektu ārvalsts pēcdoktoranta piesaistei, kas tika iesniegts Eiropas Savienības pētniecības un inovāciju pamatprogrammas „Apvārsnis 2020” Marijas Sklodovskas-Kirī programmā „Individuālās stipendijas” un minētajā projektu iesniegumu vērtēšanā novērtēts virs kvalitātes sliekšņa, bet nesaņēma finansējumu projekta īstenošanai. Savukārt 1.1.1.5. pasākuma ietvaros projekta iesniedzējs var iesniegt projektu, kas tika iesniegts Eiropas Savienības pētniecības un inovāciju pamatprogrammas „Apvārsnis 2020” Marijas Sklodovskas-Kirī programmā „Eiropas stipendijas” (European Fellowship) un „Pasaules stipendijas” (Global Fellowship) un minētajā projektu iesniegumu vērtēšanā novērtēts virs kvalitātes sliekšņa un nesaņēma finansējumu projekta īstenošanai, bet vienlaikus pievieno apliecinājumu, ka nesaņem atbalstu 1.1.1.2. pasākuma ietvaros. Līdz ar to ir iespējama papildinātība starp pasākumiem Marijas Sklodovskas-Kirī programmas ietvaros, bet nepastāv dubultfinansējuma risks.

Vienlaikus, lai nodrošinātu demarkāciju, VIAA kā 1.1.1.2. pasākuma finansējuma saņēmējs un CFLA kā sadarbības iestāde nodrošinās informācijas apmaiņu par 1.1.1.2. pasākumā un 1.1.1.5. pasākumā īstenotajiem projektiem. Pētniecības pieteikuma īstenošanā iesaistītais pēcdoktorants sniedz apliecinājumu, ka vienlaikus nesaņem atlīdzību 1.1.1.2. pasākuma ietvaros un 1.1.1.1. pasākuma un 1.1.1.3. pasākuma „Inovācijas granti studentiem” ietvaros.

- 1.1.1.1. pasākuma ietvaros tiek atbalstīti pētniecības projekti. Pasākuma ietvaros atbalsts plānots zinātniskajām institūcijām, Latvijas Republikas Komercreģistrā reģistrētiem komersantiem un zinātnē un pētniecībā nodarbinātiem darbiniekiem, maģistrantiem un doktorantiem pētniecības projektu īstenošanai, kas sniedz ieguldījumu Latvijas viedās specializācijas stratēģijas noteikto tautsaimniecības transformācijas virzienu un izaugsmes prioritāšu īstenošanā un specializācijas jomu attīstībā (tai skaitā tehniski ekonomiskai priekšizpētei, fundamentālo pētījumu, rūpniecisko pētījumu un eksperimentālās izstrādes veikšanai, tehnoloģiju tiesību aizsardzībai, kā arī projekta ietvaros radīto rezultātu izplatīšanai mācību, publikāciju vai zināšanu pārneses veidā). Turklāt pasākumā atbalsts tiek plānots projekta iesniedzēja zinātniskās grupas atbalstam. Minētās aktivitātes nepārklājas ar 1.1.1.5. pasākuma mērķi un plānotajām darbībām, ņemot vērā, ka tie netiek plānoti kā mobilitātes un sadarbības tīklu stiprināšanas pasākumi, lai rezultātā izstrādātu kopīgus programmas “Apvārsnis 2020” projektus.

Pētniecības projekta īstenošanā iesaistītais zinātniskais darbinieks vienlaikus var iesaistīties arī 1.1.1.2. pasākumā, ja šis zinātniskais darbinieks ir pēcdoktorantūras atbalsta saņēmēja zinātniskais vadītājs, un 1.1.1.3. pasākumā, ja veicamie uzdevumi abu pasākumu ietvaros nepārklājas un vienlaikus netiek saņemta atlīdzība arī 1.1.1.3. pasākuma ietvaros, kā arī tiek ievērotas [Darba likuma](http://likumi.lv/ta/id/26019-darba-likums) normas attiecībā uz nodarbinātības ierobežojumiem.

* Ievērojot, ka 1.2.1.2.pasākuma “Atbalsts tehnoloģijas pārneses sistēmas pilnveidošanai” (turpmāk – 1.2.1.2. pasākums) ietvaros tiek plānoti tēla veidošanas pasākumi ārvalstīs par inovāciju jomu Latvijā nacionālā un institucionālā līmenī, starp abiem pasākumiem indikatīvi iespējama darbību pārklāšanās. Apzinoties iepriekš minēto, IZM pirmās atlases kārtas ietvaros ir paredzējusi specifiskās atbilstības kritēriju, kas paredz projekta iesniegumā sniegt pamatojumu par projektā plānoto darbību papildinātību un nepārklāšanos ar valsts budžeta un cita publiskā finansējuma īstenotajām aktivitātēm. Vienlaikus 1.2.1.2. pasākuma ietvaros plānots īstenot informatīvu kampaņu par Latvijas inovāciju ekosistēmu, to piedāvātajām iespējām un veiksmes stāstiem, kamēr 1.1.1.5. pasākuma ietvaros komunikācijas kampaņa galvenokārt būs vērsta uz zinātnē balstītas augstākās izglītības popularizēšanu, mērķtiecīgas sadarbības nodrošināšanu ar Latvijas diasporu ārvalstīs un Latvijas un ārvalstu ekonomiskajām un diplomātiskajām pārstāvniecībām zinātnes jomā, kā rezultātā tiks nodrošināta pasākumā plānoto darbību demarkācija. Tāpēc abu pasākumu darbības ir veidotas kā savstarpēji papildinošas un pastiprinošas. Lai papildinātu 1.2.1.2 pasākuma ietvaros īstenoto zinātnes rezultātu popularizēšanas kampaņu 1.1.1.5. pasākuma ietvaros sagatavotais saturs tiks nodots arī LIAA un tās pārstāvniecībām.

- 1.2.1.4. pasākuma “Atbalsts jaunu produktu ieviešanai ražošanai” mērķis ir veicināt komersantu produktivitātes un konkurētspējas paaugstināšanu, izstrādājot un ieviešot ražošanā jaunus produktus un tehnoloģijas, kā arī palielinot privātā sektora ieguldījumus pētniecībā, attīstībā un inovācijās atbilstoši Viedās specializācijas stratēģijai. Pasākuma mērķa grupa ir komersanti un atbilstīgas lauksaimniecības vai mežsaimniecības kooperatīvās sabiedrības. 1.1.1.5. pasākuma pirmās atlases kārtas ietvaros īstenotās atbalstāmās darbības (piemēram, NKP darbinieku konsultācijas kvalitatīvu programmas “Apvārsnis 2020” projektu iesniegumu izstrādei un informācija par programmas “Apvārsnis 2020” īstenotiem konkursiem būs publiski pieejama informācija, kas būs pieejama visiem interesentiem), savukārt otrās atlases kārtas ietvaros projekta iesniedzēji plānotas konkrētas zinātniskās institūcijas.

Ņemot vērā, ka gan 2.1.1.2. aktivitātē, gan valsts budžeta finansētās iniciatīvas *Baltic Bonus* programmas ietvaros laika posmā no 2014. līdz 2016. gadam programmas “Apvārsnis 2020” projektu pieteikumu iesniedzēji varēja saņemt atbalstu par virs kvalitātes sliekšņa novērtētu projekta pieteikuma izstrādi un vienlaikus 1.1.1.5. pasākuma ieviešanas nosacījumi pieļauj saņemt atbalstu par virs kvalitātes sliekšņa novērtēta projekta pieteikuma sagatavošanu, par kuru vērtējums no EK saņemts pirms vienošanās noslēgšanas (iesniedzot projekta pieteikumā paredzēto darbību ilgtspējas pamatojumu), lai novērstu dubultfinansējuma saņemšanas risku nepieciešama efektīva sadarbība starp Centrālo finanšu un līgumu aģentūru kā sadarbības iestādi un sadarbības iestādi 2.1.1.2. aktivitātes īstenošanas periodā un programmas *Baltic Bonus* administrējošo iestādi. Īstenojot minētās sadarbības nepieciešamību, Centrālā finanšu un līgumu aģentūra pasākuma īstenošanas periodā nodrošina regulārus informācijas pieprasījumus un nepieciešamo datu apmaiņu ar atbilstošajām valsts iestādēm – administrējošo funkciju īstenotājām.

Lai novērstu dubultfinansējuma saņemšanas risku par programmā “Apvārsnis 2020” un 9. Ietvara programmā iesniegtu virs kvalitātes sliekšņa novērtētu projekta pieteikuma izstrādi, pirmās un otrās kārtas ietvaros noteikts atšķirīgs finansējuma saņēmēju loks – otrajā kārtā tās ir 18 vadošās zinātniskās institūcijas un to sadarbības partneri, savukārt pirmajā kārtā – tās ir institūcijas, kas nav finansējuma saņēmēji otrās kārtas ietvaros.

Lai novērstu dubultfinansējuma saņemšanas risku attiecībā uz trešajā projektu iesniegumu atlases kārtā, Centrālā finanšu un līgumu aģentūra pasākuma īstenošanas periodā nodrošina nepieciešamās informācijas pieprasījumu no iestādes, kurai ir deleģētas attiecīgās funkcijas nodrošināt programmas “Apvārsnis 2020” Nacionālā kontaktpunkta funkciju īstenošanu un kurai attiecīgi pieejama atbilstoša informācija un pieeja vajadzīgajiem datiem, lai sniegtu vērtējumu, vai trešās projektu iesniegumu atlases kārtas ietvaros īstenošanai iesniegtais projekts netiek īstenots programmā “Apvārsnis 2020”.

# 6. Pasākuma atbilstība valsts atbalsta definīcijai un paredzamā negatīvā ietekme uz konkurenci un tirdzniecību.

Pirmās projektu iesniegumu atlases kārtas (īstenotājs IZM un VIAA) un otrās projektu iesniegumu atlases kārtas (īstenotājs zinātniskās institūcijas, kas atbilst pētniecības organizācijas statusam) ietvaros tiks īstenotas darbības, kurām nav saimniecisks raksturs. Vienlaikus pirmās projektu iesniegumu atlases kārtas ietvaros īstenojot atbalstāmo darbību “programmas "Apvārsnis 2020" un Eiropas Savienības 9. Ietvara programmas apakšprogrammu konkursos iesniegta un virs kvalitātes sliekšņa novērtēta projekta sagatavošanas finansēšana” , ja tiks atbalstīta ar saimniecisku darbību saistīts programmas “Apvārsnis 2020” un Eiropas Savienības 9. Ietvara programmas apakšprogrammu konkursos iesniegta un virs kvalitātes sliekšņa novērtēta projekta sagatavošanas finansēšana, VIAA sniegs *de minimis* atbalstu.

Ārpakalpojumi, kas 1.1.1.5. pasākuma realizācijā iesaistītajām institūcijām nepieciešami tām uzticēto aktivitāšu nodrošināšanai un klasificējami kā saimnieciskas dabas, tiks iegādāti, ievērojot Publisko iepirkumu likumā noteiktās procedūras, kā rezultātā valsts atbalsts komercdarbībai netiks sniegts.

Trešās atlases kārtas ietvaros CFLA īstenos programmas “Apvārsnis 2020” virssliekšņa novērtētu, bet nefinansētu projektu īstenošanu vai jau apstiprinātu projetu līdzfinansēšanu. Ievērojot to, ka “Apvārsnis 2020” pamatprogrammas ietvaros tiek īstenoti programmu konkursi (piemēram, līdzfinansējot kopējās tehnoloģiju ierosmes ECSEL kopuzņēmuma atbalstītu projektu (B daļa) eksperimentālā izstrāde), kuros var tikt iesniegti ar saimniecisku darbību saistīti projekti, trešās kārtas ietvaros var tikt identificētas valsts atbalstu raksturojošās pazīmes. Līdz ar to, ar saimniecisku darbību saistītu starptautiskās sadarbības pieteikumu gadījumā sniegtā komercdarbības atbalsta saderīgums ar Eiropas Savienības iekšējo tirgu tiks vērtēts atbilstoši valsts atbalsta regulējuma nosacījumiem saskaņā ar 2014.gada 17.jūnija EK regulas Nr.651/2014 ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu normām. Trešās kārtas ietvaros atbalstot un līdzfinansējot virs kvalitātes sliekšņa novērtētus “Apvārsnis 2020” projektus, kur konkrētās programmas nosacījumi paredz ar saimniecisku darbību saistītu darbību īstenošanu, projektam tiks piemērots Komisijas regulas Nr.651/2014 valsts atbalsta sniegšanas mehānisms atbilstoši MK noteikumos par pasākuma īstenošanu noteiktajam, tai skaitā, pieļaujamo izmaksu apmēru un atbalsta intensitātēm starptautiskās sadarbības pieteikumu iesniegumā. Šādā gadījumā tiks vērtētas projekta stimulējošās ietekmes pazīmes, nepieciešamības gadījumā pārstrādājot projekta finansējuma plānu un piemērojot attiecīgu atbalsta intensitāti un izmaksu attiecināšanas periodu.

# 7. Pasākuma ietekme uz horizontālo prioritāšu “Vienlīdzīgas iespējas” un “Ilgtspējīga attīstība” ieviešanu

Pasākuma pirmās, otrās un trešās projektu iesniegumu atlases kārtām ir netieša pozitīva ietekme uz horizontālo prioritāšu “Vienlīdzīgas iespējas” un “Ilgtspējīga attīstība” ieviešanu. Proti, pirmās un otrās projektu iesniegumu atlases kārtās kā kvalitātes kritēriji ar iespēju saņemt papildu punktus kvalitātes vērtējumā, vienlaikus nosakot, ka kritēriji nav izslēdzoši, ir noteikti tādi kvalitātes kritēriji kā “projektā paredzētās darbības sekmē horizontālā principa “Vienlīdzīgas iespējas” (dzimumu līdztiesība, invaliditāte, vecums un etniskā piederība) ievērošanu” un “projekta iesniegumā paredzētas darbības, kas veicina horiznontālā principa “Ilgtspējīga attīstība” (zaļā publiskā pirkuma ievērošanu”. Savukārt projektu satura un vērtēšanas specifikas dēļ trešās kārtas ietvaros projektiem netiek piemēroti kvalitātes kritēriji, tādēļ nav iespējams novērtēt katra trešās kārtas ietvaros īstenotā projekta ietekmi uz horizontālo principu. Tomēr trešās kārtas ietvaros ir paredzēti atsevišķi projekti, kuru ietvaros var tikt īstenoti vienlīdzīgu iespēju specifiski pasākumi, piemēram, MSCA apakšprogrammas “Individuālās stipendijas” ietvaros atsevišķs darba programmas panelis “Career Restart panel” netiešā veidā veicina dzimumu līdztiesību, jo projekts cita starpā ir vērsts uz zinātnieka karjeras atjaunošanu pēc pārtraukuma (nereti – bērna kopšanas atvaļinājuma).

# Pielikums Nr.1

# Latvijas dalība ES pētniecības un inovāciju attīstības programmās 2007.-2013.gada periodā

## Latvijas dalība COST akcijās

Latvija kopš 1997.gada (dalībvalsts statusu ieguva 1999.gadā) piedalās COST(*Cooperation Europeenne dans le Domaine de la Recherche Scientifique et Technique*) starptautiskās sadarbības atbalsta programmā, kas izveidota, lai Eiropas līmenī sekmētu zinātniskā personāla sadarbību dažādās zinātnes un tehnoloģijas attīstības jomās. COST programmas mērķis ir atbalstīt galvenokārt pirms-konkurences pētniecību, kā arī pētījumus, kas risina aktuālas sabiedrības problēmas.

Atšķirībā no daudzām citām ES zinātnes atbalsta programmām COST pamatprincips ir veicināt pašu zinātnieku ierosinātās pētniecības tēmas, iniciatīva uzsākt sadarbību (jaunu COST akciju) nāk no potenciālajiem zinātniskās sadarbības dalībniekiem. Finansiālais atbalsts tiek sniegts zinātnieku definētām tematiskām akcijām (tīkla projektiem) visās zinātnes jomās, kas saistīti ar kādu no nacionāli finansētajiem pētniecības projektiem jomās, kuras interesē vismaz piecas no COST dalībvalstīm.

COST programma tiešā veidā nefinansē pētniecību kā tādu, bet rada platformu Eiropas zinātnieku sadarbībai kādā konkrētā pētniecības virzienā un apmaiņai ar pieredzi, lai sekmētu: (A) zinātniskās sadarbības tīklu izveidošanu; (B) zinātnisku konferenču un semināru organizēšanu, (C) īstermiņa zinātnieku darba vizītes (no 5 dienām līdz 3 mēnešiem), (D) apmācības pasākumus “*training schools*”, (E) kopīgu zinātnisku publikāciju izdošanu un (F) sniegtu atbalstu jaunajiem zinātniekiem. Latvijas zinātnieki piedalās visos minētajos sadarbības pasākumu veidos.

Kopš 1999. gada Latvijas zinātnieki ir bijuši iesaistīti 237 akcijās no kopējā COST atvērto akciju skaita 1 180. Uz 2015. gada novembri Latvijas zinātnieki darbojas 97 COST akcijās, kas sastāda 29,4% no kopējā aktīvo COST akciju skaita, un Latvijas zinātnieku dalība COST akcijās ar katru gadu pieaug (2011. gadā 68 akcijas, 2013.gadā jau 93 akcijas).

2014.gadā Latvija ir piesaistījusi līdzekļus 159 070 EUR apmērā, un no COST programmas akciju budžetiem piesaistīto līdzekļu apmēram ir pieaugoša tendence. Finansējums tiek saņemts dalības izmaksu segšanai sanāksmēs, darba semināros, konferencēs, kā arī COST akcijas pasākumu organizēšanai Latvijā.

Latvijas zinātnieku aktivitāte COST akcijās ir ļoti dažādās zinātnes nozarēs. Aktīvākie ir Latvijas zinātnieki meža zinātnes un mežsaimniecības jomā, kā arī materiālzinātnēs, ķīmijas un tehnoloģiju nozarē, un transporta un pilsētvides jomā (attēls Nr.1).

*Attēls Nr.1*

**Latvijas dalība COST akcijās**

Datu avots: VIAA

## EUREKA

Starptautiskā tehnoloģisko inovāciju atbalsta programma EUREKA ir uzsākta 1985.gadā. Programmas mērķis ir Eiropas valstu sadarbības starp uzņēmumiem un zinātniskajām institūcijām veicināšana progresīvu tehnoloģiju un ražošanas jomā, lai veicinātu Eiropas rūpniecības un tautsaimniecības konkurētspēju pasaules tirgū.

EUREKA programmā šobrīd piedalās 40 dalībvalstis un ES kā organizācija. Latvija ir pilntiesīga EUREKA programmas dalībvalsts (ar tiesībām Latvijas institūcijām vadīt EUREKA projektus) kopš 2000. gada.

EUREKA projekti tiek īstenoti ar katras dalībvalsts nacionālo finansējumu un dalībnieku pašu (privāto) ieguldījumu: katra dalībvalsts konkursa kārtā piešķir atbalstu institūcijām no šīs valsts.

Pavisam kopš 1996.gada, kad Latvijā uzsāka darbu EUREKA Nacionālais informācijas punkts (NIP) un attiecīgi Latvijas institūcijas ieguva tiesības piedalīties EUREKA projektos, ir realizēti 53 EUREKA projekti ar Latvijas institūciju dalību.

Galvenās projektu jomas, kurās piedalās Latvijas institūcijas ir sekojošas: IKT, jauni materiāli, nanotehnoloģijas, lāzertehnoloģijas, būvniecība, transports, ķīmijas tehnoloģijas, medicīna, biotehnoloģijas, pārtikas tehnoloģijas, vides aizsardzība, lauksaimniecība u.c.

EUREKA programma ļauj Latvijas komersantiem strādāt starptautiskajā sadarbībā ar citu valstu komersantiem un pētniecības iestādēm inovatīvu produktu un tehnoloģiju izstrādē, kā arī apgūt jaunus vai paplašināt esošos noieta tirgus, t.sk. eksporta. Iegūtā pieredze var būt noderīga projektu sagatavošanā citās P&A programmās, piemēram „Apvārsnis 2020” vai Eurostars-2. EUREKA programmā katrai dalībvalstij ir iespējams izstrādāt nacionālajai ekonomikai atbilstošus, elastīgus atbalsta nosacījumus, vienlaicīgi ņemot vēra pastāvošos ES dalībvalsts atbalsta nosacījumus, t.sk. Eiropas Komisijas 2014.gada 14.jūnija Regulu (ES) Nr.651/2014.

## LESD līguma 185.panta programmas

## BONUS programma

Baltijas jūras pētniecības un attīstības programma 2010.-2017.gadam (programma uzsākta 7.IP ietvaros) – BONUS programma ir izveidota ar mērķi veikt vienotu un koordinētu Baltijas jūras ekosistēmas, tās piekrastes un sateces baseina izpēti. Programmai ir izvirzīti šādi uzdevumi: stiprināt Baltijas jūras reģiona izpētes kapacitāti, novērst Baltijas jūras reģiona vides pētniecības sadrumstalotību atbalstot ciešāku dažādu valstu zinātnieku sadarbību, veicināt kopīgu dalībvalstu rīcībā esošās ūdeņu vides pētniecības infrastruktūras izmantošanu, sekmēt atbilstošu tautsaimniecības nozaru attīstības politiku izstrādi un ieviešanu, kā arī efektīvi reaģēt uz galvenajiem vides un sabiedrības problēmjautājumiem.

BONUS dalībvalstis ir Dānija, Vācija, Igaunija, Latvija, Lietuva, Polija, Somija un Zviedrija.

BONUS programma tika uzsākta 2010.gadā ar mērķi atbalstīt [zinātnes](http://www.l2d.lv/l.php?doc_id=196878) un [inovāciju](http://www.l2d.lv/l.php?doc_id=168573) attīstību, nodrošinot juridisko un organizatorisko struktūru, kas nepieciešama Baltijas jūras [piekrastes](http://www.l2d.lv/l.php?doc_id=174726) valstu starptautiskai sadarbībai vides [pētījumos](http://www.l2d.lv/l.php?doc_id=196878) [Baltijas jūras reģionā](http://www.l2d.lv/l.php?doc_id=83118).

BONUSprogramma aptver ES dalībvalstu vairākas nacionālās pētniecības programmas par tādu antropogēno (cilvēka darbības stipri mainīts vai no jauna veidots) darbību klāstu, kurām ir kopīga ietekme uz ekosistēmām, piemēram, [zvejniecību](http://www.l2d.lv/l.php?doc_id=271238), [akvakultūru](http://www.l2d.lv/l.php?doc_id=173401), [lauksaimniecību](http://www.l2d.lv/l.php?doc_id=194748), infrastruktūru (tostarp [enerģētikas](http://www.l2d.lv/l.php?doc_id=49833) jomā), transportu, pētnieku sagatavošanu un mobilitāti, kā arī sociālekonomiskiem jautājumiem.

Programmas ietvaros šobrīd ir notikuši šādi projektu konkursi:

2012.g.- **„**Dzīvotspējīga ekosistēma” un **„**Inovācijas”

2014. gada – „Ilgtspējīgi ekosistēmu pakalpojumi”.

2015. gadā 9. novembrī ir izsludināts projektu konkurss “Blue Baltic”

Konkursos atbalstu ir saņēmuši 4 projekti ar Latvijas dalību tajos:

* projekts INSPIRE – projekta Latvijas dalībnieks Pārtikas drošības, dzīvnieku veselības un vides zinātniskais institūts „BIOR”,
* projekts GEOILWATCH –Ventspils Augstskola,
* projekts BALTCOAST – Latvijas Universitāte,
* projekts MIRACLE – Latvijas Universitāte un Latvijas Lauksaimniecības universitāte.

Visu četru projekta īstenošanai nepieciešamais Valsts budžeta finansējums kopā ir 447 370 EUR. ES līdzfinansējums projektu Latvijas dalībniekiem kopā ir 447 370 EUR. Latvijas projektu dalībnieki programmas ietvaros īstenotajos projektos darbojas kā sadarbības partneri.

BONUS programmas projektu konkursos 2012. un 2014.gados pavisam tika iesniegti 47 projektu iesniegumi ar Latvijas institūciju dalību. No tiem 4 projekti bija sekmīgi (sekmība 8,5%). Pieredze rāda, ka konkurences līmenis BONUS projektu konkursos ir ļoti augsts. Startējot projektu konkursā liela nozīme ir konsorcija vadītāja pieredzei, akadēmiskajiem sasniegumiem, atsevišķu dalībnieku kvalifikācijai. Latvijas zinātniskie institūti un augstākās izglītības institūcijas līdz šim sekmīgākas bijušas, startējot kā spēcīga projekta konsorcija dalībnieki. Uzņēmumu dalība konkursos nav bijusi sekmīga.

## EUROSTARS

Pētniecībā un attīstībā iesaistītu mazo un vidējo uzņēmumu atbalsta programma EUROSTARS tika uzsākta 2007.gadā ES 7.IP laikā.

**Programmas mērķis** EUROSTARS (2008. – 2013.g.) ir EUREKA programmas un ES kopīgi uzsākta programma, kuras mērķis ir pētniecībā un attīstībā iesaistītu mazo un vidējo uzņēmumu atbalsts inovatīvu, tirgus pieprasītu tehnoloģiju, produktu un pakalpojumu izstrādē, tā veicinot Eiropas rūpniecības un ekonomikas konkurētspēju pasaules tirgū. Vienlaicīgi EUROSTARS sekmē inovatīvo, tirgus pieprasīto produktu ātru komercializāciju un nonākšanu tirgū.

EUROSTARS programmā piedalās 30 valstis. Latvija ir pilntiesīga EUROSTARS programmas dalībvalsts kopš 2011.gada[[58]](#footnote-58).

2011. – 2013.gadā ir uzsākti un ieviesti divi EUROSTARS projekti ar Latvijas institūciju līdzdalību.

EUROSTARS programmas ietvaros pavisam tika iesniegti 30 projekti ar Latvijas institūciju dalību. No tiem 6 bija sekmīgi (20%), realizēti tika 2 projekti (7 %); EK finansiālais ieguldījums EUR 47 253,18 un Latvijas finansiālais ieguldījums EUR 245 358,46.

Programmas otrā kārta EUROSTARS-2[[59]](#footnote-59) (2014. – 2020.g.) tiek realizēta paralēli programmai *„Apvārsnis 2020”*. Līdz 25% no EUROSTARS-2 projektu dalībniekiem izmaksātā nacionālā atbalsta līdzfinansē[[60]](#footnote-60) Eiropas Komisija.

EUROSTARS-2 programmas ietvaros līdz šim ir iesniegti 6 projekti, no kuriem 1 ir sekmīgs (17%). Sagaidāmais EK finansiālais ieguldījums EUR 52 500,00 un sagaidāmais Latvijas finansiālais ieguldījums EUR 210 000,00.

Latvijas pieredze EUROSTARS un EUROSTARS-2 ļauj secināt, ka tās ir vērtējamas kā programmas ar salīdzinoši augstu sekmības procentu: 20 – 30%, kas varētu darīt tās pievilcīgas mērķa auditorijai: inovatīvajiem komersantiem un pētniecības iestādēm. Projektu darba grupām ir reāla iespēja, balstoties uz saņemtajiem starptautisko ekspertu vērtējumiem, uzlabot projektu un piedalīties nākošajos konkursos. Programmas īpašā orientācija uz inovatīvajiem mazajiem vai vidējiem uzņēmumiem (projekta vadītājs – inovatīvs MVU) varētu radīt papildus iespējas šo uzņēmumu attīstībai Latvijā, t.sk. dot papildus iespēju atjaunināt produktu ar augstu pievienoto vērtību klāstu, radīt jaunas, augsti kvalificētas darba vietas, apgūt jaunus eksporta tirgus, paplašināt esošos u.c.

## Eiropas Kopējās tehnoloģiju ierosmes

### ARTEMIS kopīgā tehnoloģiju ierosme

ARTEMIS ir kopuzņēmums, kas tika izveidots 2008.gadā[[61]](#footnote-61), ar mērķi iegulto sistēmu jomā:

* izveidot vidi plaši izmantojamu, savstarpēji savietojamu, rentablu un reizē jaudīgu, droši aizsargātu elektronikas un programmatūras sistēmu projektēšanai, izstrādei un ieviešanai;
* veidot arhitektonisku standartpieeju etalonparaugus daudzpusējiem pielietojumiem plašā izstrādājumu klāstā;
* izstrādāt savienotājprogrammatūras iegulto sistēmu nevainojamas savienojamības un mijiedarbības nodrošināšanai;
* nodrošināt integrētus projektēšanas un izstrādes programmatūras rīkus;
* attīstīt ātras izstrādes un prototipu radīšanas paņēmienus.

Kopuzņēmuma darbības laikā (līdz 2014.gadam) ARTEMIS projektu konkursos atbalstīti 6 projekti ar 10 Latvijas dalībniekiem (to vidū LU MII, RTU, EDI, SIA Algorego, SIA Smart Meter).

Kopējais valsts budžeta finansējums kopuzņēmuma ARTEMIS atbalstītājiem projektiem no 2007.gada – 2015.gadam kopā ir 1 000 327 EUR, kopuzņēmuma finansējums 214 181 EUR, pašu ieguldījums 68 005 EUR.

ARTEMIS kopuzņēmuma finansiālais ieguldījums sekmīgo projektu ieviešanai bija 16,7% apmērā no projekta attiecināmajām izmaksām. Nacionālā finansējuma apjoms tiek aprēķināts ņemot vērā piemērojamo valsts atbalsta intensitātes likmi konkrētā projekta īstenošanai[[62]](#footnote-62). Atbalsta intensitāte var mainīties atkarībā projekta īstenošanā iesaistītās organizācijas tipa un plānoto pētījumu aktivitātēm. Nacionālā finansējuma apmērs noteikts saskaņā ar katras dalībvalsts noteiktajiem kritērijiem līdzdalībai projektu konkursos.

### *Eiropas kopējās tehnoloģiju ierosmes „Inovatīvo medikamentu ierosme” (IMI)*

Inovatīvo medikamentu iniciatīva (*Innovative Medicines Initiative)* ir viena un lielākajām kopējo tehnoloģiju ierosmēm. Tās ietvaros ES Eiropas Komisijas personā sadarbojas ar Eiropas farmācijas industriju Eiropas Farmaceitisko uzņēmumu un asociāciju federācijas (EFPIA) personā. IMI ietvaros ES un farmaceitiskā industrija ir apvienojušas resursus un spēkus, lai palielinātu investīcijas Eiropas bio-farmaceitiskajā pētniecībā un attīstībā ar mērķi pārvarēt šīs nozares vājās vietas un sekmēt inovatīvu medikamentu izveidi un pieejamību.

IMI pētnieciskās prioritātes vērstas uz praktisku zināšanu iegūšanu, kas dotu būtisku ieguldījumu zāļu izpētes un farmaceitiskās ražošanas procesu uzlabošanai, novērstu pastāvošās šaurās vietas jaunu zāļu izstrādes procesā, palielinātu šajā nozarē iesaistīto speciālistu kompetenci. IMI mērķis ir nostiprināt Eiropas pozīcijas farmaceitiskajā pētniecībā pasaules līmenī, jo Eiropai ir jāiztur sīva konkurence, lai saglabātu pasaulē savas līderpozīcijas jaunu zāļu izstrādē. Medikamentu izstrāde ir ļoti ilgs un dārgs process, IMI uzdevums ir izveidot optimālu pētniecības darbu koordinēšanu, lai spētu prognozēt potenciālo jauno zāļu drošumu un efektivitāti jau agrīnajos to izstrādes posmos un pirms tiek uzsākti klīniskie pētījumi. IMI aktivitātes atbilst trim šādiem galvenajiem darbības pīlāriem:

* biofarmaceitiskā drošība,
* zāļu izstrādes procesa efektivitāte,
* izglītība un apmācība.

Daļa no IMI finansējuma tiek novirzīta arī pasākumiem starpnozarēs, piemēram, datormodelēšanā un statistikā.

Ar 2014.gadu IMI atbalstīto institūciju sarakstam ir pievienojies arī Latvijas zinātniskais institūts, kas ir nozīmīgs Latvijas zinātnieku panākums. Latvijas Organiskās sintēzes institūts pateicoties savai ilggadējai pieredzei jaunu zāļu izstrādē, tika uzaicināts piedalīties projekta pieteikuma ENABLE *(European Gram Negative* *Antibacterial Engine)* sagatavošanā, kas tika iesniegts IMI 8.konkursā (atvērts 2012.gada 17.decembrī). ENABLE projekts tika atzīts par labāko attiecīgajā konkursa tematikā iesniegto projektu vidū un projekta īstenošana tika uzsākta 2014.gada februārī.

ENABLE ir viens no trim IMI atbalstītajiem projektiem pētniecības programmas „Jauni medikamenti pret patogēnajiem mikroorganismiem” *(New Drugs for Bad Bugs, ND4BB)* ietvaros, kuras īstenošanai ir izdalīts IMI publiskais finansējums 85 miljonu *euro* apmērā.

Projekta menedžmentu nodrošina Upsalas Universitāte. ENABLE projektā sadarbojas 34 organizācijas (zinātniskie institūti, universitātes, klīnikas, kā arī mazie un vidējie uzņēmumi) no 13 valstīm. Projekta īstenošanas laiks ir 6 gadi un kopējas izmaksas sasniedz 100 885 487 *euro*, tai skaitā 58 900 000 *euro* IMI piešķirtais finansējums, 22 952 360 *euro* farmācijas uzņēmumu ieguldījums natūrā un 19 033 127 *euro* ir finansējums no citiem avotiem. ENABLE projektā OSI veicamo darbu izmaksas ir 8,083 miljoni *euro*, no tiem IMI finansējums – 6,065 miljoni *euro*. Nepieciešamais nacionālais līdzfinansējums OSI darbu veikšanai ir 2,018 miljoni *euro* sešu gadu laikā līdz 2020.gada 31.janvārim.

Līdzšinējā dalība citos Eiropas Kopējās tehnoloģiju ierosmes pasākumos, piemēram, KIT Clean Sky (Tīrās debesis), HFC (Ūdeņraža/degvielas šūnu ), BBI (Bioloģiskā ražošana) ir bijušas ierobežotas, jo konkursu specifika nav viegli pieskaņojama esošām Latvijas institūciju iestrādnēm un augstas kvalitātes sadarbības tīkliem, kas ļautu daudz konkrētāk atbildēt uz projektu konkursu specifiskiem pētījumu mērķiem. Pieredze, kas pašlaik uzkrāta Latvijas dalībniekiem, balstās uz apakškontraktoru pieredzi atsevišķu projektu izpildē, nevis kā sekmīgi projektu pilnvērtīgi partneri vai projektu pietiekumu koordinatori.

## Starptautiskās sadarbības projekti ERA-Net

ERA-Net (*European Research Area Network – Eiropas pētniecības telpas sadarbības tīkls*) un ERA-Net Plus shēmas projekti ir atbalsta projektu veids, kuru īstenošana ir uzsākta 6.IP laikā. ERA-Net projektu dalībnieki ir institūcijas (piemēram, ministrijas, zinātnes padomes, aģentūras u.c.), kas finansē un/vai administrē nacionālo pētniecības programmu īstenošanu. ERA-Net projektu galvenais mērķis ir dot ieguldījumu Eiropas Pētniecības telpas izveidē un ciešākā integrācijā, sekmējot gan pētnieku, gan zināšanu un tehnoloģiju brīvu plūsmu. ERA-Net projektu uzdevums ir veicināt nacionālo pētniecības programmu sinerģiju starpnacionālā līmenī un atbalstīt kopējus pētniecības projektus, tādejādi nodrošinot racionālāku pētniecībai paredzēto finanšu līdzekļu un cilvēkresursu izmantošanu.

Eiropas Komisija ERA-Net projektu ietvaros finansē aktivitātes, kas veicina nacionālo pētniecības programmu koordinētu ieviešanu, piemēram:

• sistemātisku informācijas un pieredzes apmaiņu,

• kopējus stratēģiskus pasākumus,

• pētniecības infrastruktūras pieejamību un izmantošanu,

• kopēju pētniecības projektu konkursu organizēšanu,

• nacionālo programmu vadītāju pieredzes apmaiņas pasākumus,

• pasākumus jauno zinātnieku karjeras attīstības atbalstam u.c.

Viena no galvenajām ERA-Net projektu aktivitātēm ir kopēju pētniecības projektu konkursu organizēšana, kuros var piedalīties ERA-Net projekta dalībvalstu zinātniskās institūcijas, uzņēmumi un citas organizācijas, kurām ir tiesībās piedalīties atbilstošajās nacionālajās programmās. ERA-Net projektu dalībvalstis nodrošina finansējumu savas valsts zinātnisko institūciju un uzņēmumu dalībai sekmīgajos pētniecības projektos, savukārt ERA-Net Plus projektos daļu no pētniecības projektu izmaksām (līdz 30%) līdzfinansē Eiropas Komisija. Horizon 2020 veikta šo modeļu sintēze vienotā ERA-NET Cofund instrumentā. Darba programmās tiek attiecīgi norādīts kopējais finansējums no H2020, kas ir robežās 5-10 miljoni.

7.IP laikā Latvijas Zinātņu akadēmija bija iesaistīta 20 ERA-NET projektos praktiski visās zinātnes un tautsaimniecības jomās (*materiālzinātnes, nanomedicīna, augu zinātne, zināšanu pārnese klīniskajā praksē onkoloģijā, e-infrastruktūras, vēja enerģētika, HIV/AIDS pētniecība, retās slimības, u.c.)* un 5 ERA-NET Plus projektos (*BONUS+ (Baltijas jūras pētniecība); MATERA+ (materiālu pētniecība); BiophotonicsPlus (biofotonikas tehnoloģijas); WoodWisdomNet+ (* *mežsaimniecība un koksnes pārstrāde); ERA-RUS Plus (sadarbība ar Krievijas zinātniekiem)).*

Kopumā vērtējot dalību ERA-NET projektos, konstatējams, ka 7.IP laikā Latvijai nebija veiksmīgu projektu tikai tajās shēmās, kas bija ļoti specializētas (CHIST-ERA) vai projekti tika realizēti tādu projektu shēmu formātā, kādus tobrīd Latvija neatbalstīja (ERA-AGE-EXT tika realizēts individuālo pēcdoktorantūras grantu formātā), vai iesaiste notika beigu posmā. Citos ERA-NET projektos Latvija bija sekmīga. ERA-NET projekti ir ļoti veiksmīgs instruments fokusētu pētniecības prioritāšu attīstībai Eiropas pētniecības telpā.

ERA-NET ir iespēja iesaistīties augsta līmeņa Eiropas pētnieciskajos konsorcijos, veicot kopējus pētījumus sagatavot jaunus projektus lielāka mēroga programmās, tai skaitā programmā *„Apvārsnis 2020”*.

Programmas *„Apvārsnis 2020”* laikā ERA-NET veic arī pasākumus īpašai EU-13 piesaistei. Viena no pieejām ir valstu, kas ir maz pārstāvētas pētnieciskajos projektos, papildus iekļaušana.

Dalība ERA-NET ir iespēja iekļauties Eiropas pētniecības telpas izcilos konsorcijos, veicināt zinātnisko institūciju atpazīstamību, būt līdzautoriem izcilām publikācijām un tehnoloģiskām inovācijām.

## Divpusējās un trīspusējās sadarbības programmas

### Latvijas un Baltkrievijas sadarbības programma zinātnē un tehnikā

Sadarbības programma uzsākta 2006.gadā,[[63]](#footnote-63) tās mērķis ir veicināt Latvijas un Baltkrievijas zinātnisko institūtu, centru un laboratoriju, kā arī universitāšu sadarbību zinātniskās izpētes un tehnoloģiju attīstības jomās.

Sadarbības programmas ietvaros atbalstu saņem zinātnieki:

* sadarbības projektu zinātnē un tehnoloģiju izstrādē īstenošanai;
* zinātnieku un speciālistu apmaiņas vizītēm;
* kopīgu semināru, konferenču un izstāžu organizēšanai;
* konsultācijām par abu valstu zinātnes, tehnoloģiju un inovāciju politikas veidošanas un īstenošanas jautājumiem.

Sadarbības programmas ietvaros ir notikuši četri projektu iesniegumu konkursi (2007. – 2013.gadā). Konkursos kopā atbalstīti 25 projektu iesniegumi.

Projektu ieviešanā ir iesaistītas šādas Latvijas zinātniskās institūcijas (skatīt attēlu Nr.2).

*Attēls Nr.2*

**Sadarbības projektos iesaistītās Latvijas institūcijas**

Datu avots: VIAA

Projektu ieviešanai finansējums sadarbības programmas projektiem no 2007.gada – 2015.gadam kopā ir 1 061 586 EUR.

Par projektu konkursu ir liela zinātnieku interese, to sekmē relatīvi vienkāršā pieteikumu sagatavošana un jau esošie zinātnieku kontakti un zinātnisko institūciju sadarbība. Tā, piemēram, 2013. gada projektu konkursā tika iesniegti 82 projektu iesniegumi, no kuriem finansēti tika 6 projekti 80% apjomā. Atbalstot šo salīdzinoši nelielo projektu (divu gadu projektu finansējums nepārsniedz 50 000 EUR) īstenošanu tiek veicināta sadarbība, kas tuvākajā nākotnē varētu pāraugt sadarbībā jau lielākos projektu konsorcijos. Līdz ar to vēlama sadarbības atbalstīšana, palielinot programmas finansējumu, sekmējot sadarbības pēctecību citos projektos.

### Francijas – Latvijas sadarbības programma zinātnes un tehnoloģiju attīstības jomās OSMOZE

OSMOZES programmas mērķis ir veicināt Latvijas un Francijas zinātniski pētniecisko laboratoriju un institūtu sadarbību augsta līmeņa zinātnisko pētījumu īstenošanā un tehnoloģiju izstrādē.

Programmas ietvaros izsludinātajos konkursos var pieteikt pētniecības projektus visās fundamentālo un lietišķo pētījumu nozarēs, tai skaitā humanitārās un sociālās zinātnēs. Projektus var iesniegt universitātēs, augstskolās vai zinātniskajos institūtos strādājošie zinātnieki, kā arī uzņēmumu pētniecisko laboratoriju speciālisti. Kopīgo projekta pieteikumu konkursam projekta dalībnieki katrs iesniedz savā valstī.

Programmu[[64]](#footnote-64) īsteno:

- no Latvijas puses – Izglītības un zinātnes ministrija, projektu īstenošanas administrēšana nodota VIAA.

- no Francijas puses – Starptautisko apmaiņu koordinācijas centrs (EGIDE).

Laika posmā no 2012.gada līdz 2015.gadam programmas ietvaros ir īstenoti 11 bilaterālās sadarbības projekti (attēls Nr.3). Latvija projektos darbojas kā projektu iesniedzējs, šādās nozarēs: dabaszinātnes, medicīna un veselība, inženierzinātnes un tehnoloģijas, lauksaimniecība, humanitārās zinātnes.

*Attēls Nr.3*

**Sadarbības projektos iesaistītās Latvijas institūcijas**

Datu avots: VIAA

### Latvijas – Lietuvas – Taivānas zinātniskās sadarbības atbalsta fonds

Sadarbība zinātnē starp Latvijas Republiku un Ķīnas Republiku (Taivānu) tika uzsākta 1997.gadā ar divpusēja sadarbības līguma noslēgšanu starp Latvijas Zinātņu akadēmiju un Taivānas Nacionālo zinātnes padomi. Šī sadarbība tika paplašināta ar trīspusēja Latvijas – Lietuvas – Taivānas zinātniskās sadarbības atbalsta fonda[[65]](#footnote-65) izveidošanu 2000.gadā.

Fonda mērķis ir veicināt zinātnisko sadarbību starp dalībvalstīm, atbalstot:

1. kopēju pētniecības projektu īstenošanu, kuru izstrādē piedalās visu trīs valstu zinātnieki;
2. kopīgu zinātnisko konferenču organizēšanu;
3. vieslektoru un zinātnieku apmaiņu, lai veicinātu savstarpēju izpratni par zinātnes attīstību, kultūru, ekonomiku un politiku šajās valstīs.

Fonda budžetu veido visu trīs dalībvalstu finanšu ieguldījums šādā attiecībā 50%:25%:25% (Taivāna: Latvija: Lietuva).

Fonda darbību vada un lēmumus pieņem Fonda ietvaros izveidotā Rīcības komiteja, kuras sastāvā ir deviņi locekļi, no katras valsts – trīs.

Fonda ietvaros katru gadu tiek izsludināts projektu konkurss. Projekta pieteikumu iesniedz visās trīs Fonda dalībvalstīs pēc vienotas veidlapas. Atbalsts projektu realizēšanai tiek piešķirts uz trīs gadiem maksimāli, katru gadu tiek izvērtēts projektā paveiktais un pieņemts lēmums par projekta turpināšanu. Projektiem eksaktajās zinātnēs tiek piešķirts finansējums 25 000 USD apmērā, sociālajās un humanitārajās zinātnēs – 20 000 USD.

*Attēls Nr.4*

**Sadarbības projektos iesaistītās Latvijas institūcijas**

Datu avots: VIAA

Līdzīgi kā Latvijas – Baltkrievijas sadarbības programmas projektiem arī par Latvijas Lietuvas – Taivānas projektu konkursu ir liela zinātnieku interese. Salīdzinoši grūtāk šajos projektos ir atrast sadarbības partnerus. Atbalstot arī šo projektu īstenošanu tiek veicināta starptautiskā sadarbība, kas tuvākajā nākotnē varētu pāraugt sadarbībā jau lielākos projektu konsorcijos.

### Latvijas – Ukrainas bilaterālās sadarbības programma

Latvijas – Ukrainas bilaterālās sadarbības programma, kuras mērķis ir veicināt Latvijas un Ukrainas zinātnisko centru un laboratoriju kā arī universitāšu sadarbību zinātniskās izpētes jomā. Sadarbības programmas īstenošana uzsākta 2016.gadā. Programmas darbību no Ukrainas puses koordinē – Ukrainas Izglītības un zinātnes ministrija, no Latvijas puses – Izglītības un zinātnes ministrija. Projektu konkursā var piedalīties universitātēs, zinātniskajos institūtos, zinātniskos centros un laboratorijās strādājošie zinātnieki, kā arī uzņēmumu pētniecisko laboratoriju speciālisti. Projektu īstneošanas nosacījums – projektā jābūt iesaistītiem abu valstu zinātniskajiem darbiniekiem.

Projektu konkursa prioritārās jomas:

1. Enerģija un enerģijas efektivitāte (Energy and energy efficiency);
2. Ekoloģija un vides pārvaldība (Ecology and environmental management);
3. Dzīvības zinātnes, jaunas slimību ārstēšanas un diagnostikas tehnoloģijas, biotehnoloģija, bioinženierija un ģenētika (Life sciences, new technologies of treating and preventing major diseases, research in the field of biotechnology, bioengineering and genetics);
4. Jauni materiāli (new materials);
5. Sociālās un humanitārās zinātnes (Social sciences and humanities;
6. Demogrāfija un migrācija (Demographic change, migration and migrants);
7. Reģionālā attīstība un sociālā kohēzija – iespējas un izaicinājumi (Opportunities for and challenges to regional development and social cohesion);
8. Tehnoloģiju aizsardzības joma (Defence technologies).

Projektu īstenošanas ilguma periods nepārsniedz divus gadus. Finansējums tiek piešķirts projekta īstenošanā iesaistīto zinātnieku atalgojumiem, darbam nepieciešamo materiālu iegādei, apmācībai un mobilitātes izdevumu segšanai.

„Izcilības izplatīšana un dalības paplašināšana” virziens (Spreading Excellence and Widening Participation)

*Teaming* projektu mērķis – veicināt pētniecības ekselences izaugsmi Eiropā, atbalstot ES dalībvalstis un asociētās valstis, kurām ir zems Pētniecības izcilības līmenis, integrējot tās kopīgajā Eiropas Pētniecības telpā, attīstot esošos un veidojot jaunus zinātnes izcilības centrus, ceļot zinātnes izcilību un kvalitāti.

Latvijas rezultāti *Teaming* pirmajā projektu konkursā ir ar 12 projektu pieteikumiem, no kuriem viens projekts tiek finansēts (156 250 EUR).

Piemēram, Igaunija iesniegusi 13 projektu pieteikumus, no kuriem 5 tiek virzīti uz finansēšanu (512 938 EUR) un Lietuva iesniegusi 6 projekta pieteikumus, no kuriem 3 tiek virzīti uz finansēšanu (296 685 EUR).

*Twining* projektu mērķis – veicināt pētniecības ekselences izaugsmi Eiropā, atbalstot ES dalībvalstis un asociētās valstis, kurām ir zems Pētniecības izcilības līmenis, integrējot tās kopīgā Eiropas Pētniecības telpā, attīstot esošas un veidojot jaunas zinātnes tematiskās grupas. Ar projekta aktivitātēm veicināt zinātņu nozaru publikāciju skaitu pieaugumu, jaunu kopīgu projektu pieteikumu skaita pieaugumu *„Apvārsnis 2020”*.

Latvijas rezultāti *Twining* pirmajā projektu konkursā ir ar 28 projektu pieteikumiem, no kuriem 3 projekti tiek finansēti (ar 1.0 milj. EUR finansējumu) un 14 projektu pieteikumi ar virs sliekšņa novērtējumu.

Piemēram, Igaunija iesniegusi 35 projektu pieteikumus, no kuriem finansēti tiek 8 projekti (ar 3.5 miljonu EUR finansējumu) un savukārt Lietuva iesniegusi 26 projektu pieteikumus, kur neviens no projektiem netiek finansēts.

*ERA-Chair* projektu mērķis – veicināt pētniecības ekselences izaugsmi Eiropā, atbalstot ES dalībvalstis un asociētās valstis, kurām ir zems Pētniecības izcilības līmenis, integrējot tās kopīgā Eiropas Pētniecības telpā. Atbalstīt zinātniskās organizācijas ar mērķi piesaistīt un saglabāt kvalitatīvu cilvēkresursu vadībā izcilu pētnieku un pētniecības kā vadītāju un paralēli īstenojot strukturālās pārmaiņas, kas vajadzīgas, lai sasniegtu izcilību, kas balstās uz ilgtspējīgiem pamatiem.

Latvijas rezultāti *ERAChairs* pirmajā projektu konkursā ir ar 6 projektu pieteikumiem, bet neviens netiek finansēts un tikai viens projekts sasniedz virs sliekšņa novērtējumu, savukārt Igaunija no 7 projektu pieteikumiem ieguva trīs finansētus projektus (ar 7.5 miljonu EUR finansējumu), Lietuva nav pieteikusi nevienu projektu.

Lai veicinātu Latvijas dalību „Apvārsnis 2020” apakšprogrammā *Izcilības izplatīšana un dalības paplašināšana* virzienam (Spreading Excellence and Widening Participation), nepieciešams apvienoties zinātnes nozarēm un zinātnieku grupām, kas kopīgi radītu kvalitatīvus un pietiekama apjoma projektus. Esošās situācijas raksturojums ietverts attēlā Nr.5, kur redzams, ka programmā *ERAChairs* Latvija vēl neīsteno projektus.

*Attēls Nr.5*

**Latvijas statistika 2014-2015. gada izcilības izplatīšanas un dalības paplašināšanas konkursos**

Datu avots: VIAA

Kā pierāda negatīvā pieredze ne vienmēr piesaistot konsultantus, var veicināt projektu pieteikumu kvalitāti. Visefektīvākais veids ir, ja NKP tiešā kontaktā strādā ar katru zināmo projekta pieteicēju – privāto konsultantu vai pētniecības organizācijas projekta pieteicēju grupu, vajadzības gadījumā organizējot papildus apmācības.

Baltic Bonus iniciatīva

Programma tiek finansēta no valsts budžeta līdzekļiem, ar mērķi sekmēt Baltijas valstu zinātnisko institūciju līdzdalību ES pētniecības un inovāciju programmas *„Apvārsnis 2020”* projektu konkursos.

*Baltic Bonus* programma 2014.gada projektu pieteikumiem ir noslēgusies (2015.gada 30.martā ir notikusi pēdējā Baltic Bonus rīcības komisijas sēde).

Programmas ietvaros tika iesniegti 62 pieteikumi, no kuriem finansiālais atbalsts tika piešķirts 50 projektiem par kopējo summu 121 655.10 EUR.

Finansējumu kopumā 39 000 *euro* apmērā saņēma 14 Rīgas Tehniskās universitātes projekti, 29 000 *euro* 14 Latvijas Universitātes iesniegtie projekti; četriem Rīgas Stradiņa universitātes projektiem kopā piešķirti 6 750 *euro*, četriem Latvijas Organiskās sintezēs institūta projektiem – 8 500 *euro*, bet trīs Latvijas Valsts koksnes ķīmijas institūta iesniegtie projekti saņēma 4 500 *euro*. Sešiem Latvijas Zinātņu akadēmijas projektiem tika piešķirti 5000 *euro*, trīs biedrības „Baltic Studies Centre” projektiem – 9000 *euro*.

Finansējumu pētniecībai ieguva arī Ventspils Augstskolas, Latvijas Lauksaimniecības universitātes, Vidzemes Augstskolas, Elektronikas un datorzinātņu institūta, LU Polimēru mehānikas institūta, LU Filozofijas un socioloģijas institūta un nodibinājuma “Baltijas jūras reģiona klasteru eksperti” pieteiktie projekti.

Pieteiktie un finansiāli atbalstītie projekti skar dažādas pētniecības jomas, ievērojot principu, ka kopumā Baltic Bonus programma paredz papildu finansējumu tādiem projektiem, kuros ir iesaistīti citu Baltijas valstu partneri. Proti, lai sekmētu Baltijas valstu zinātnieku sadarbību un tādējādi palielinātu iespējas iesaistīties no programmas finansētajos projektos, papildu atbalsts tiek piešķirts tām zinātnieku grupām, kas paredz sadarbību ar Lietuvas un Igaunijas zinātniekiem.

Baltic Bonus programmas ietvaros Latvijas zinātniskās institūcijas vairāk darbojās kā projekta partneri 94% pieteikto projektu, tikai 6% gadījumu kā projekta koordinatori. Programmas ietvaros finansiāli tika atbalstīti 81% no projektu pieteikumiem, 19% tika noraidīti.


Programmu saskaņā ar deleģējuma līgumu 2014.gadā administrēja Latvijas Zinātņu akadēmija, bet 2016.gadā to pārņēma VIAA. Lai pretendētu uz finansējuma saņemšanu, atbalsta pieteicēji, sākot ar 2014.gada decembri, ik mēnesi varēja iesniegt savus pieteikumus un programmas nolikumā noteiktos dokumentus. Iesniegtos projektus vērtēja Baltic Bonus programmas rīcības komisija, kuras sastāvā bija pārstāvji no IZM, LIAA, VIAA, kā arī no LZA.

# Pielikums Nr.2

# Latvijas dalība ES pētniecības un tehnoloģiju attīstības programmās

*Tabula Nr.1*

## ES pētniecības un tehnoloģiju attīstības programmas Latvijā 2007.-2013.gadā



*Tabula Nr.2*

## Divpusējās un trīspusējās sadarbības programmas Latvijā



*Tabula Nr.3*

## ES pētniecības programmas aktīvas laika periodā no 2014.-2020.gadam



# Pielikums Nr.3

# Projektu pārskats sadalījumā pa programmas „Apvārsnis 2020” pīlāriem



Datu avots: VIAA (uz 01.2016.)

# Pielikums Nr.4

# 2.1.1.2. aktivitātes „Atbalsts starptautiskās sadarbības projektiem zinātnē un tehnoloģijās” 1. un 2. kārtas projektu sadalījums pa institūcijām

|  |  |  |  |  |  |  |
| --- | --- | --- | --- | --- | --- | --- |
| Institūcija | ERAF projekta ietvaros pieteikto/apstiprināto starptautiskās sadarbības projektu skaits | | | | Kopā 2.1.1.2. aktivitātē izstrādāto projektu skaits\* | |
| 1.kārta | | 2.kārta | |  | |
| Pieteikto projektu skaits | Apstiprināto projektu skaits\*\* | ERAF projektā pieteikt plānoto projektu skaits | Faktiski pieteikto projektu skaits uz 08.06.2016. (VIS dati) |
| “Biznesa augstskola Turība” Biznesa tehnoloģiju institūts | 2 | 0 |  |  | 2 | |
| Daugavpils Universitāte | 5 | 0 | 4 | 4 | 9 | |
| Elektronikas un datorzinātņu institūts | 9 | 1 | 10 | 10 | 19 | |
| Latvijas Biomedicīnas pētījumu un studiju centrs | 11 | 0 | 5 | 6 | 17 | |
| Latvijas Lauksaimniecības universitāte | 6 | 3 | 12 | 12 | 18 | |
| Latvijas Organiskās sintēzes institūts | 14 | 3 |  |  | 14 | |
| Latvijas Universitāte | 52 | 15 | 21 | 30 | 82 | |
| Latvijas Universitātes Cietvielu fizikas institūts | 27 | 12 | 20 | 23 | 50 | |
| Latvijas Universitātes aģentūra Latvijas Universitātes Filozofijas un socioloģijas institūts | 2 | 0 |  |  | 2 | |
| Latvijas Universitātes aģentūra “Latvijas Universitātes Fizikas institūts” |  |  | 8 | 8 | 8 | |
| Latvijas Universitātes Literatūras, folkloras un mākslas institūts | 0 | 0 |  |  | 0 | |
| Latvijas Universitātes aģentūra “Latvijas Universitātes Matemātikas un informātikas institūts” | 17 | 3 | 5 | 8 | 25 | |
| Latvijas Universitātes aģentūra “Latvijas Universitātes Polimēru mehānikas institūts” | 3 | 0 | 7 | 8 | 11 | |
| Latvijas Valsts augļkopības institūts | 8 | 6 |  |  | 8 | |
| Latvijas Valsts koksnes ķīmijas institūts |  |  | 7 | 7 | 7 | |
| Latvijas Valsts mežzinātnes institūts “Silava” | 18 | 3 | 8 | 8 | 26 | |
| Latvijas Zinātņu akadēmija | 11 | 2 | 7 | 7 | 18 | |
| Pārtikas drošības, dzīvnieku veselības un vides zinātniskais institūts “BIOR” | 4 | 1 |  |  | 4 | |
| Rīgas Stradiņa universitāte | 11 | 1 | 8 | 13 | 24 | |
| Rīgas Tehniskā universitāte | 72 | 16 | 9 | 27 | 99 | |
| Ventspils Augstskolas Inženierzinātņu institūts “Ventspils Starptautiskais radioastronomijas centrs” | 8 | 0 |  |  | 8 | |
| Ventspils Augstskola |  |  | 9 | 9 | 9 | |
| Vidzemes Augstskolas aģentūra “Sociotehnisko sistēmu inženierijas institūts” | 1 | 0 | 6 | 6 | 7 | |
| **Kopā:** | **281** | **66** | **146** | **186** | **467** | |
| \* aprēķinā summēts 2.1.1.2.aktivitātes 1.kārtas ietvaros pieteikto projektu skaits plus 2.kārtas rādītāja faktiskā vērtība (uz 06.04.2016.);  \*\* ERAF projekta ietvaros apstiprināto starptautiskās sadarbības projektu skaits (no 1.kārtas ietvaros pieteikto projektu skaita). | | | | |  |

# Pielikums Nr.5

# Pārskats par programmām, kuru ietvaros iespējama sinerģija ar ES struktūrfondu finansējumu[[66]](#footnote-66)

|  |  |  |  |  |
| --- | --- | --- | --- | --- |
| **ERC – European Research Concil (Eiropas Zinātnes padome) Frontier Research granti: Starting grant (ERC-SG); Consolidator grant (ERC-CG); Advanced grants (ERC-AG); Proof of Concept (ERC-PoC)** | | | | |
| **Programmas mērķis** | Atbalstīt starpdisciplināras un jaunas zinātniskās idejas, pētījumus līdz šim neskartos jaunos zinātnes novirzienos (emerging) un inovatīvus risinājumus. ERC finansējumu piešķir granta veidā un to var saņemt Eiropā strādājošs individuāls zinātnieks vai zinātnieku grupa, pamatojoties uz pieteicēju zinātnisko izcilību un neatkarīgi no zinātnieku dzimuma, tautības vai vecuma. ERC ir atvērta un grantus pētījumiem var saņemt visās zinātnes nozarēs. Grantus piešķir konkursa veidā. Konkursā projektu iesniedz zinātnieks. Projektu konkursā var piedalīties zinātnieki no visas pasaules. Projektus piesaka par jebkuru tēmu jebkurā zinātnes nozarē. Projektos atbalsta kā fundamentālus pētījumus, tā inovācijas. | | | |
|  | **ERC-SG** | **ERC-CG** | **ERC-AG** | **ERC-PoC** |
| **Projekta īstenošanas ilgums** | līdz 5 gadiem | līdz 5 gadiem | līdz 5 gadiem | 1-1,5 gadi |
| **Ieviešanas nosacījumi** | Grantu piešķir jebkuras valstspiederības izciliem jaunajiem zinātniekiem, kuru sasniegumi pētniecībā ir neseni (ir 2-7 gadu zinātniskā darba pieredze pēc doktora zinātniskā grāda aizstāvēšanas) un vispāratzīti, kuri ir zinātniski neatkarīgi. Grantu piešķir uzņēmēja institūcijai, kurā zinātnieks plāno veikt pētījumus. Grantu piešķir tikai ES dalībvalstu vai asociēto valstu zinātniskajām institūcijām.  Projektu atbalsta intensitāte 100%. Konkurss tiek atvērts un noslēgts reizi gadā. | Grantu piešķir jebkuras valstspiederības un vecuma vadošiem pētniekiem, kuru sasniegumi pētniecībā ir neseni un vispāratzīti, kuri ir zinātniski neatkarīgi un tiek uzskatīti par vadošiem speciālistiem attiecīgajā(-s) jomā(-s). Grantu var pieteikt zinātnieki ar doktora grādu un 7-12 gadu zinātniskā darba pieredzi.  Grantu piešķir uzņēmēja institūcijai, kurā zinātnieks plāno veikt pētījumus. Grantu piešķir tikai ES dalībvalstu vai asociēto valstu zinātniskajām institūcijām. Projektu atbalsta intensitāte 100%. | Grantu piešķir jebkuras valstspiederības un vecuma izciliem zinātniekiem, kuru sasniegumi pētniecībā ir vispāratzīti un augstu novērtēti, kuri ir zinātniski neatkarīgi un tiek uzskatīti par vadošiem speciālistiem attiecīgajā(-s) jomā(-s).  Granti pieejami izciliem zinātniekiem ar doktora grādu.  Darba pieredzei nav laika ierobežojuma. Projektu atbalsta intensitāte ir 100%. | Grantu var saņemt zinātnieks (Principal Invesigator), kas jau ir saņēmis kādu no ERC frontier research grantiem. Šis grants nevar būt pabeigts agrāk kā pirms 12 mēnešiem pirms Proof of Concept konkursa atvēršanas.  Projektu piesaka, lai pārbaudītu un apstiprinātu inovatīvo pētījumu raksturu un veiktu darbības, kas ļautu tuvināt pētījuma rezultātus inovatīvam risinājumam (prece, pakalpojums vai tehnoloģija) un komercializācijai vai īstenot tā sociālekonomisko nozīmīgumu.  Projektu atbalsta intensitāte ir 100%. Konkurss tiek atvērts reizi gadā ar vairākiem projektu iesniegšanas termiņiem. |
| **CFLA indiaktīvi iesniedzamie dokumenti atbalsta saņemšanai** | Eiropas Savienības pētniecības un inovāciju pamatprogrammas “Apvārsnis 2020” European Research Council grantu programmas (StG; AdG; PoCG) ietvaros iesniegtā projekta iesnieguma kopiju;- Eiropas Komisijas ekspertu datubāzē iekļautais ekspertu vērtējums par projekta zinātnisko kvalitāti;- Eiropas Komisijas lēmuma par projekta noraidīšanu nepietiekama finansējuma dēļ vai projekta iekļaušanu rezerves sarakstā. | | | |
| **Finansēšanas kārtība** | Nav piemērojamas vienas vienības izmaksas, izņemot: - ja īstenošanā iesaistīti MVU īpašnieki un fiziskas personas, kas nesaņem algu; - projekta iesniedzēja izstrādāta vienotā izmaksu likme tiešajām personāla izmaksām saskaņā ar Eiropas Parlamenta un Padomes regulas (ES) Nr. 1290/2013 35.pantu (izstrādāta un auditora atzīta metodoloģija). | | | |
| **Uzraudzības kārtība programmas “Apvārsnis 2020” ietvaros** | Sniedz: (1) periodisko zinātnisko atskaiti (1 x), kas ietver: - informāciju par zinātniskā pētījuma progresu; - pētniecisko darbību ietvaros radītos sasniegumus un rezultātus (publikācijas; nozīmīgas izmaiņas zinātniskajā stratēģijā, ja attiecināms); - informāciju par to kā pētniecības rezultātiem tiek nodrošināta atvērtās pieejas princips; - paveiktā kopsavilkums publicēšanai.  (2) finanšu atskaiti (ik pa 18 mēnešiem), kas ietver: - informāciju par attiecināmajām izmaksām; - individuālo finanšu pārskatu; - finanšu pārskata kopsavilkumu, t.sk. maksājuma pieprasījumu. Projekta īstenošanas vidējais ilgums – 5 gadi.  (3) noslēguma zinātnisko atskaiti (1x), kas ietver: - sasniegto rezultātu, secinājumu ziņojumu, t.sk. informāciju par rezultātu izplatīšanu; -paveikto kopējo darbību kopsavilkums publicēšanai. | | | |
| **Marijas Sklodovskas Kirī stipendijas: Eiropas stipendijas (European Fellowship) un Pasaules stipendijas (Global Fellowship)** | | | | |
| **Programmas mērķis** | veicināt izaugsmi Eiropā. Nodrošināt zināšanu pārnesi. Atbalstīt zinātnieka karjeras izaugsmi. Dot iespējas darba pieredzes apgūšanai gan Eiropā, gan ārpus tās. Atbalsts karjeras atjaunošanai zinātnē. | | | |
| **Projekta īstenošanas ilgums** | 2 gadi | | | |
| **Ieviešanas nosacījumi** | Stipendijas piešķir projektu konkursa veidā. Konkursā piedalās uzņēmēja institūcija – uz kuru konkrētais zinātnieks plāno braukt un veikt pētījumus. Projektu piesaka zinātnieku uzņemošā institūcija. Projektu konkursā var piedalīties zinātnieki no visas pasaules. Projektus piesaka par jebkuru tēmu jebkurā zinātnes nozarē. Projekti var būt saistīti kā ar fundamentāliem pētījumiem, tā arī tehnoloģiju izstrādi un inovāciju. Projektu konkurss tiek atvērts un noslēgts reizi gadā. Projekta atbalsta intensitāte ir 100%. Pasaules stipendijas instrumenta gadījumā var pieteikt kombinēto projektu, kas sastāv no 2 gadu darba kādā zinātniskā institūcijā ārpus Eiropas un 1 gada darbu savā zinātniskajā institūcijā kā atgriešanās fāzi. | | | |
| **CFLA iesniedzamie dokumenti atbalsta saņemšanai** | - Eiropas Savienības pētniecības un inovāciju pamatprogrammas “Apvārsnis 2020” Marijas Sklodovskas-Kirī programmas “Individuālās stipendijas” ietvaros iesniegtā projekta iesnieguma kopiju;  - Eiropas Komisijas ekspertu datubāzē iekļautais ekspertu vērtējums par projekta zinātnisko kvalitāti; - Eiropas Komisijas lēmuma par projekta noraidīšanu nepietiekama finansējuma dēļ vai projekta iekļaušanu rezerves sarakstā. | | | |
| **Finansēšanas kārtība** | Projektā piešķirtais finansējuma apmērs ir fiksēts un tiek piešķirts stipendijas veidā. Stipendijas piešķir jaunajiem, kā arī pieredzējušiem zinātniekiem.Marijas Sklodovskas-Kirī programmas “Individuālās stipendijas” ietvaros ir piemērojamas vienas vienības izmaksas:1) uzturēšanās izmaksas 4650 EUR/mēn. (aprēķinot stipendijas apmēru, katrai valstij tiek piemērots atbilstošs koeficients); 2) mobilitātes izmaksas 600 EUR/mēn.; 3) ģimenes atbalstam 500 EUR/mēn.; 4) pētniecības, tīklošanās un mācību izmaksas 800 EUR/mēn.; 5) administratīvās un netiešās izmaksas 650 EUR/mēn. | | | |
| **Uzraudzības kārtība programmas “Apvārsnis 2020” ietvaros** | Sniedz:  (1) Periodisko tehnisko atskaiti, kas ietver: - atskaites termiņa laikā sasniegto pētniecības rezultātu pārskatu, kas nepieciešami, lai sasniegtu projekta mērķus, nodevumu; - kopējā progresa aprakstu; - kopsavilkumu publicēšanai mājas lapā; - atbildes uz EK aptauju par pasākuma ieviešanu un tā sociālekonomisko ietekmi, kontekstā ar H2020 sasniedzamajiem rādītājiem un monitoringa prasībām. (2) periodisko finanšu atskaiti, kas ietver: - izmaksu aprēķinu (attiecināmās izmaksas katrā budžeta kategorijā; - izmantoto finanšu resursu skaidrojums; - kopsavilkums finanšu aprēķinam (ģenerē sistēma automātiski). (3) noslēguma tehnisko un finanšu atskaiti. Tehniskā atskaite ietver kopsavilkumu publicēšanai ar šādu informāciju: - rezultātu pārskats, to pielietošana un izplatīšana, kā arī komunikācijas aktivitātes, kas īstenotas projekta laikā; - darbību rezultātā radušies secinājumi; - pasākuma sociālekonomiskā ietekme Finanšu atskaite ietver: - gala izmaksu aprēķinu (attiecināmās izmaksas katrā budžeta kategorijā; - izmantoto finanšu resursu skaidrojums; - kopsavilkums finanšu aprēķinam (ģenerē sistēma automātiski). | | | |
| **Marijas Sklodovskas Kirī stipendijas: Zinātnieku nakts (European Researchers Night)** | | | | |
| **Programmas mērķis** | Sekmēt pētnieku un plašas sabiedrības tuvināšanos un palielināt sabiedrības izpratni par pētniecības un inovāciju aktivitātēm, lai atbalstītu zinātnieku atpazīstamību, sekmētu izpratni par zinātnes ietekmi uz iedzīvotāju ikdienas dzīvi, kā arī iedvesmotu un iedrošinātu jauniešus izvēlēties zinātnieka karjeru. | | | |
| **Projekta īstenošanas ilgums** | Līdz diviem gadiem. Divu gadu projekta īstenošanas periodā projektā paredzēti Zinātnieku nakts pasākumi divos secīgos gados pēc kārtas. Vienlaikus iespējams iesniegt arī Zinātnieku nakts projektu, kas tiek īstenots tikai vienu gadu (īstenojot vienu Zinātnieku nakts pasākumu) – apjoms ir atkarīgs no piedāvāto pasākumu mēroga. | | | |
| **Ieviešanas nosacījumi** | Projekti ir ikgadēji, parasti tiek īstenoti septembra pēdējā piektdienā. Projekta pieteikumu var iesniegt jebkura juridiska persona, kura var organizēt pasākumu un ir reģistrēta, visbiežāk – publiskā vai privātā sektora pētniecības organizācijas vai nacionāla līmeņa publiska institūcija ar tai deleģētām zinātni administrējošām funkcijām, kā arī uzņēmumi, skolas, zinātnes muzeji, vecāku un skolotāju organizācijas, ES zinātnieku mobilitātes centri, fondi vai mediji. Finansējums aptver jebkādus izdevumus, kas saistīti ar zinātnisko pētījumu pasākumu popularizēšanu plašam sabiedrības lokam un uzlabo sabiedrības, īpaši jauniešu, informētību par zinātnisko pētījumu pozitīvo lomu. Darbības, kuras var tikt atbalstītas: praktiski eksperimenti, kurus veic zinātnieki, zinātniski paraugdemonstrējumi, kuros piedalās publika, diskusijas un tikšanās ar zinātniekiem, konkursi, semināri bērniem, laboratoriju, zinātniski pētniecisko institūtu un citu līdzīgu struktūru, kuras parasti sabiedrībai nav pieejamas, organizēti apmeklējumi | | | |
| **CFLA iesniedzamie dokumenti atbalsta saņemšanai** | - Eiropas Savienības pētniecības un inovāciju pamatprogrammas “Apvārsnis 2020” Marijas Sklodovskas-Kirī programmas “Zinātnieku nakts” ietvaros iesniegtā projekta iesnieguma kopiju;  - Eiropas Komisijas ekspertu datubāzē iekļautais ekspertu vērtējums par projekta zinātnisko kvalitāti; - Eiropas Komisijas lēmuma par projekta noraidīšanu nepietiekama finansējuma dēļ vai projekta iekļaušanu rezerves sarakstā. | | | |
| **Finansēšanas kārtība** | Nav piemērojamas vienas vienības izmaksas, izņemot: - ja īstenošanā iesaistīti MVU īpašnieki un fiziskas personas, kas nesaņem algu; - projekta iesniedzēja izstrādāta vienotā izmaksu likme tiešajām personāla izmaksām saskaņā ar Eiropas Parlamenta un Padomes regulas (ES) Nr. 1290/2013 35.pantu (izstrādāta un auditora atzīta metodoloģija). | | | |
| **Uzraudzības kārtība programmas “Apvārsnis 2020” ietvaros** | Sniedz:  (1) Periodisko tehnisko atskaiti, kas ietver: - atskaites termiņa laikā sasniegto pētniecības rezultātu pārskatu, kas nepieciešami, lai sasniegtu projekta mērķus, nodevumu; - kopējā progresa aprakstu; - kopsavilkumu publicēšanai mājas lapā; - atbildes uz EK aptauju par pasākuma ieviešanu un tā sociālekonomisko ietekmi, kontekstā ar H2020 sasniedzamajiem rādītājiem un monitoringa prasībām. (2) periodisko finanšu atskaiti, kas ietver: - izmaksu aprēķinu (attiecināmās izmaksas katrā budžeta kategorijā; - izmantoto finanšu resursu skaidrojums; - kopsavilkums finanšu aprēķinam (ģenerē sistēma automātiski). (3) noslēguma tehnisko un finanšu atskaiti. Tehniskā atskaite ietver kopsavilkumu publicēšanai ar šādu informāciju: - rezultātu pārskats, to pielietošana un izplatīšana, kā arī komunikācijas aktivitātes, kas īstenotas projekta laikā; - darbību rezultātā radušies secinājumi; - pasākuma sociālekonomiskā ietekme Finanšu atskaite ietver: - gala izmaksu aprēķinu (attiecināmās izmaksas katrā budžeta kategorijā; - izmantoto finanšu resursu skaidrojums; - kopsavilkums finanšu aprēķinam (ģenerē sistēma automātiski). | | | |
| **Izcilības izplatīšana un dalības paplašināšana (Spreading Excellence and Widening Participation) ERA Chairs** | | | | |
| **Programmas mērķis** | Atbalstīt izcilu zinātnieku vai zinātnes menedžeru sadarbību ar zinātniskajām institūcijām, kas vēlas celt savas zinātniskās darbības kvalitāti un pilnveidot savu inovācijas un pētnieciskās darbības jomu. | | | |
| **Projekta īstenošanas ilgums** | līdz 5 gadiem | | | |
| **Ieviešanas nosacījumi** | Finansējumu piešķir granta veidā. Grantus piešķir konkursa kārtībā visās zinātnes nozarēs. To var saņemt universitātes vai zinātniskie institūti, lai pieņemtu darbā attiecīgajā zinātnes nozarē izcilu zinātnieku, kas nodrošinās zinātniskās institūcijas strukturālas izmaiņas, palīdzēs ievērojami celt zinātniskās institūcijas pētnieciskās darbības sniegumu un kļūt konkurētspējīgākai piesaistot jaunus finanšu resursus. Grantu piesaka viena organizācija un to var saņemt zinātniska institūcija, kas darbojas low performing Member States. Šo 16 valstu skaitā ir arī Latvija. Projektu atbalsta intensitāte ir 90% no projekta kopējām izmaksām. Konkurss tiek atvērts vidēji reizi divos gados. | | | |
| **CFLA iesniedzamie dokumenti atbalsta saņemšanai** | - Eiropas Savienības pētniecības un inovāciju pamatprogrammas “Apvārsnis 2020” ERA-Chair programmas ietvaros iesniegtā projekta iesnieguma kopiju; - Eiropas Komisijas ekspertu datubāzē iekļautais ekspertu vērtējums par projekta zinātnisko kvalitāti; - Eiropas Komisijas lēmuma kopija par projekta noraidīšanu nepietiekama finansējuma dēļ vai projekta iekļaušanu rezerves sarakstā. | | | |
| **Finansēšanas kārtība** | Finansējums tiek piešķirts apmērā līdz 2,5 miljoniem EUR. Granta finansējums paredzēts atalgojumam, gan zinātniskās institūcijas strukturālo izmaiņu veikšanai. Finansējums netiek piešķirts zinātniskajam darbam. Nav piemērojamas vienas vienības izmaksas, izņemot: - ja īstenošanā iesaistīti MVU īpašnieki un fiziskas personas, kas nesaņem algu; - projekta iesniedzēja izstrādāta vienotā izmaksu likme tiešajām personāla izmaksām saskaņā ar Eiropas Parlamenta un Padomes regulas (ES) Nr. 1290/2013 35.pantu (izstrādāta un auditora atzīta metodoloģija). | | | |
| **Uzraudzības kārtība programmas “Apvārsnis 2020” ietvaros** | Sniedz:(1) Periodisko tehnisko atskaiti, kas ietver:- atskaites termiņa ietvaros paveiktā aprakstu;- kopējā progresa aprakstu;- kopsavilkumu publicēšanai mājas lapā;- atbildes uz EK aptauju par pasākuma ieviešanu un tā sociālekonomisko ietekmi, kontekstā ar H2020 sasniedzamajiem rādītājiem un monitoringa prasībām.(2) periodisko finanšu atskaiti, kas ietver:- izmaksu aprēķinu (attiecināmās izmaksas katrā budžeta kategorijā;- izmantoto finanšu resursu skaidrojums;- kopsavilkums finanšu aprēķinam (ģenerē sistēma automātiski).(3) noslēguma tehnisko un finanšu atskaiti.Tehniskā atskaite ietver kopsavilkumu publicēšanai ar šādu informāciju:- rezultātu kopsavilkums, to pielietošana un izplatīšana;- darbību rezultātā radušies secinājumi;- pasākuma sociālekonomiskā ietekmeFinanšu atskaite ietver:- Gala izmaksu aprēķinu (attiecināmās izmaksas katrā budžeta kategorijā;  - izmantoto finanšu resursu skaidrojums;- kopsavilkums finanšu aprēķinam (ģenerē sistēma automātiski). | | | |
| **Kopējās tehnoloģiju ierosmes ECSEL kopuzņēmuma atbalstīti projekti** | | | | |
| **Programmas mērķis** | Veicināt konkurētspējīgu elektronisko komponentu un sistēmu nozares attīstību ES. | | | |
| **Projekta īstenošanas ilgums** | 3 gadi | | | |
| **Ieviešanas nosacījumi** | Divpakāpju projektu konkursi – Project Outline (PO) un Full Project Proposal (FPP). Konkurss notiek reizi gadā. | | | |
| **CFLA iesniedzamie dokumenti atbalsta saņemšanai** | - projekta pieteikuma A un B daļas kopijas;  - ECSEL valstu pārstāvju grupas lēmuma kopiju par atbalstāmo projektu; - ECSEL piesaistītu ekspertu vērtējums par projekta B daļas kvalitāti. | | | |
| **Finansēšanas kārtība** | Finansējuma apmērs ir atkarīgs no projekta veida (pētniecības projekti vai inovācijas projekti) un projekta dalībnieka organizācijas tipa (valsts atbalsta intensitāte). 2015.gadā: maksimāli 40% ES finansējums zinātniskajām institūcijām pētniecības projektos un 60% - nacionālā budžeta līdzekļi un pašu resursi. Nav piemērojamas vienas vienības izmaksas, izņemot: - ja īstenošanā iesaistīti MVU īpašnieki un fiziskas personas, kas nesaņem algu; - projekta iesniedzēja izstrādāta vienotā izmaksu likme tiešajām personāla izmaksām saskaņā ar Eiropas Parlamenta un Padomes regulas (ES) Nr. 1290/2013 35.pantu (izstrādāta un auditora atzīta metodoloģija). No ESI finansētā projekta darbība/aktivitāte netiek finansēta no ECSEL budžeta, bet tā ir nepieciešama ECSEL projekta īstenošanai. ECSEL projekta pieteikumā ir paredzēta sadaļa, kur norāda finansējuma apmēru un apraksta veicamās aktivitātes, kam plānots piesaistīt Eiropas Struktūrfondu līdzekļus. Šāds ECSEL projekts tiek apstiprināts, ja abi finansēšanas avoti (ECSEL un nacionālo Eiropas Struktūrfondu administrētājs) atbalsta projektu un piešķir savu finansējuma daļu projekta īstenošanai. | | | |
| **Uzraudzības kārtība programmas “Apvārsnis 2020” ietvaros** | Sniedz: (1) Periodisko tehnisko atskaiti, kas ietver:- atskaites termiņa laikā sasniegto pētniecības rezultātu pārskatu, kas nepieciešami, lai sasniegtu projekta mērķus, nodevumu;- kopējā progresa aprakstu;- kopsavilkumu publicēšanai mājas lapā;- atbildes uz EK aptauju par pasākuma ieviešanu un tā sociālekonomisko ietekmi, kontekstā ar H2020 sasniedzamajiem rādītājiem un monitoringa prasībām.(2) periodisko finanšu atskaiti, kas ietver:- izmaksu aprēķinu (attiecināmās izmaksas katrā budžeta kategorijā;- izmantoto finanšu resursu skaidrojums;- kopsavilkums finanšu aprēķinam (ģenerē sistēma automātiski).(3) noslēguma tehnisko un finanšu atskaiti.Tehniskā atskaite ietver kopsavilkumu publicēšanai ar šādu informāciju:- rezultātu pārskats, to pielietošana un izplatīšana, kā arī komunikācijas aktivitātes, kas īstenotas projekta laikā;- darbību rezultātā radušies secinājumi;- pasākuma sociālekonomiskā ietekmeFinanšu atskaite ietver:- gala izmaksu aprēķinu (attiecināmās izmaksas katrā budžeta kategorijā;- izmantoto finanšu resursu skaidrojums;- kopsavilkums finanšu aprēķinam (ģenerē sistēma automātiski). | | | |

# Pielikums Nr.6

# Latvijas dalība ESFRI ceļa kartes infrastruktūrās (konsorcijos un platformās (topošie konsorciji))

**Konsorciji:**

**BBMRI-ERIC** (*Biobanking and Biomolecular Resources Research Infrastructure; Eiropas pētniecības infrastruktūras konsorcijs (European Research Infrastructure Consortium (ERIC)*) – Biobankas un biomolekulāro resursu pētniecības infrastruktūra, kurā Latvijas – kontaktinstitūcijas funkcijas veiktu Latvijas Biomedicīnas pētījumu un studiju centrs (konsorcijs izveidots 2013.gadā ar EK lēmumu, Latvija piedalās kā konsorcija loceklis, ar 25.08.2016. ir uzsākta Latvijas nacionālā konsorcija izveide). Pamats Latvijas dalībai BBMRI ERIC konsorcijā ir jau Latvijā izveidotā un nepārtraukti pilnveidotā VIGDB infrastruktūra. Iesaistoties BBMRI ERIC, tiks ievērojami paplašināts Latvijas zinātniekiem pieejamais materiālu, paraugu, informācijas un tehnoloģiju apjoms, kas, savukārt, dos iespēju attīstīt sekojošus pētījumu un praktiskās darbības virzienus:

1) jaunu tradicionālās un ģenētiskās diagnostikas tehnoloģiju izstrādi;

2) informācijas pieejamību medicīnai, kas veicinās personalizētas medicīnas pakalpojumu izstrādi un ieviešanu praksē;

3) farmakoģenētikas attīstību un jaunu terapijas līdzekļu izstrādi.

Biobankas ir tās pamata infrastruktūras, kas tuvākajās desmitgadēs nodrošinās ar materiāliem pētījumus ģenētiskās epidemioloģijas un citās medicīnas zinātnes jomās. Vienlaikus Latvijai iekļaujoties BBMRI ERIC, pieeja Latvijas biobankās un VIGDB esošajiem paraugiem un materiāliem tiks nodrošināta ne tikai Latvijas zinātniekiem, bet arī Eiropas un pārējās pasaules valstu zinātniekiem. Tas, savukārt, sekmēs Latvijas pētījumu integrāciju Eiropas Vienotajā pētniecības telpā.

**CLARIN-ERIC** (*Common Language Resources and Technology Infrastructure*) – Vienotā Valodas resursu un tehnoloģiju infrastruktūra, kurā Latvijas kontaktinstitūcijas funkcijas veiktu Latvijas Universitātes zinātniskais institūts – atvasināta publiska persona “Latvijas Universitātes Matemātikas un informātikas institūts” (konsorcijs izveidots 2012.gadā ar EK lēmumu, Latvija piedalās kā konsorcija loceklis, ar 01.06.2016. ir uzsākta Latvijas nacionālā konsorcija izveide). Iesaistoties CLARIN ERIC, galvenie ieguvumi Latvijai un Latvijas zinātniekiem būs:

1) piekļuve daudzveidīgiem dažādu valodu (ne tikai latviešu valodas) resursiem, kas nepieciešami pētniecībai,

2) piekļuve valodas tehnoloģijām, kas radītas CLARIN ERIC un izmantojamas latviešu valodas izpētē vai adaptējamas latviešu valodai,

3) atbalsts un kompetences pieejamība pētniecībai un valodas resursu attīstībai – neviena atsevišķa valsts nevar nodrošināt kompetenci visās ar valodas resursu izveidi saistītajās jomās, taču šādu kompetenci var sasniegt sadarbojoties,

4) CLARIN ERIC datubāzē iekļautos resursus un rīkus standartizējot, izmantojot vienotus metadatu un kategoriju standartus, tos iespējams savietot ar citu valodu resursiem un rīkiem, radot Latvijas pētniekiem pašreiz trūkstošos un tik nepieciešamos risinājumus,

5) dalība CLARIN ERIC sekmēs humanitāro zinātņu pētnieku iesaisti Eiropas līmeņa projektos (piemēram, „Apvārsnis 2020”),

6) zināšanu pārnese, sekmējot Latvijas humanitāro zinātņu pētnieku kompetenci jaunajās tehnoloģijās, un atbalsts jauno speciālistu sagatavošanai (pašlaik Latvijā ir tikai atsevišķi kursi datorlingvistikā),

7) inovāciju iespējas – CLARIN infrastruktūra nodrošina e-zinātnes iespēju izmantošanu humanitārajās un sociālajās zinātnēs.

**ESS-ERIC** (*European Social Survey*) – Eiropas Sociālais pētījums, kurā Latvijas kontaktinstitūcijas funkcijas veiktu Latvijas Universitātes Filozofijas un socioloģijas institūts (konsorcijs izveidots 2013.gadā ar EK lēmumu, Latvija piedalās kā konsorcija loceklis). Latvijas dalība ESS pētniecības infrastruktūrās ERIC ir svarīga Latvijas sociālo zinātņu attīstības kontekstā, jo šī līdzdalība dos iespēju piedalīties pētījumos un sekot līdz jaunākajām nostādnēm sociālo pētījumu metodoloģijā un metodikā. ESS ir vienīgais ilgtermiņa salīdzinošs starptautisks pētījums, kas dod iespēju piedalīties mūsdienu pētniecisko tendenču izstrādē un aprobācijā sociālo zinātņu jomā. ESS organizētajos pētījumos tiek iegūti visu Eiropu raksturojoši dati, kas gūti, balstoties uz vienotu metodoloģiju. Ieguvēji būs visi Latvijas zinātnisko institūciju sociālo zinātņu pētnieki, jo viņiem tiks dota iespēja iepazīt jaunāko sociālo zinātņu izpētes metodoloģiju, un regulāri analizēt Latvijas datus gan ilgtermiņā, gan salīdzinošos datus gadu griezumā, moduļu griezumā utt. ESS infrastruktūras izmantošana paredzēta Latvijas Nacionālajā attīstības plānā 2014.-2020. gadam kā politikas monitoringa līdzeklis, tādējādi tas nepieciešams politikas veidotājiem un analītiķiem. Latvijas Universitātes Filozofijas un socioloģijas institūts nodrošinās vienlīdzīgu pieeju visiem ESS resursiem visām Latvijas zinātniskajām institūcijām.

**EATRIS – ERIC** (*European Advanced Translational Research Infrastructure in Medicine*) – Eiropas augstākā līmeņa infrastruktūra pētniecības atklājumu praktiskai izmantošanai medicīnā kurā Latvijas kontaktinstitūciju funkcijas veiks – Rīgas Stradiņa universitāte (konsorcijs izveidots 2013.gadā ar EK lēmumu, Latvija piedalās kā konsorcija novērotājs ar 01.06.2016.). Sabiedrības veselības un klīniskās medicīnas valsts nozīmes pētniecības infrastruktūra un atsevišķu Farmācijas un biomedicīnas valsts nozīmes pētniecības centra infrastruktūras komponenšu iekļaušanās EATRIS ERIC sekmēs Latvijas spēju iesaistīties zinātniskos projektos, kuru infrastruktūras vajadzības izvērtē EATRIS, jo īpaši piedāvājot infrastruktūru un sadarbojoties ar Eiropas pētniecības grupām preklīniskās un agrīnas fāzes klīniskās izpētes jomā, audu kultūru lietojumos jaunu ārstniecības līdzekļu izpētē, nodrošinot viedās specializācijas virziena “Biomedicīna, medicīnas tehnoloģijas, biofarmācija un biotehnoloģijas” attīstību, apmierinot uzņēmēju vajadzības pēc pētniecības pakalpojumiem. Atklājumu pārnese praktiskai izmantošanai medicīnā ir būtiska Latvijas salīdzinoši lielajai dzīvības zinātņu un medicīnas zinātnes jomai, un tā ir atzīta par būtisku visai Eiropai, uz to vērstas vairākas Apvārsnis2020 aktivitātes.

**JIV-ERIC** (*Joint Insititute for Very Long Baseline Interferometry in Europe*) – Ļoti garas bāzes interferometrijas apvienotais institūts, kurā Latvijas kontaktinstitūciju funkcijas veiks Ventspils Starptautiskais radioastronomijas centrs (konsorcijs izveidots 2014.gadā ar EK lēmumu). Iestāšanās JIV-ERIC tīklā sniegs iespēju piekļūt apvienotajām Eiropas Savienības ļoti garām bāzeslīnijas interferometrijas (e-VLBI) tehnoloģijām, avangarda pētījumu sasniegumiem un jaunajiem projektiem pasaulē, kļūt par sadarbības tīkla Eiropas VLBI tīkla (EVN) un Zemās frekvences masīva radioastronomijas (LOFAR) sastāvdaļu, lai piedalītos nākamās paaudzes radioteleskopu tehnoloģiju izstrādē, „Apvārsnis 2020” projektu konsorcijos, Eiropas Kosmosa aģentūras misiju nodrošināšanā, kā arī Kvadtrātkilometra masīva (SKA), Lāzertehnoloģijas institūta (ILT), nākotnes VLBI, kosmosa zinātnes projektiem.

**Platformas (konsorciji tapšanas fāzē):**

**MIRRI** (*Microbial Resource Research Infrastructure*) – Mikrobioloģisko resursu pētniecības infrastruktūras platforma (**plānots, ka nacionālais koordinators konsorcija ietvaros –** Latvijas Universitāte).

Latvijas Mikroorganismu kultūru kolekcijas iekļaušanās MIRRI sekmēs biomedicīnas, farmācijas, pārtikas tehnoloģijas, u.c prioritāro zinātnisko pētījumu virzienu attīstību Latvijā, nodrošinot tos ar autentisku ģenētisko materiālu. Tiks veicināta mikroorganismu patentēšana un inovācija. Latvijas Mikroorganismu kultūru kolekcija kā ESFRI dalībniece, palielinās savu kapacitāti, t.sk. paplašinās sadarbību ar uzņēmējiem, zinātniskām institūcijām, kā arī iegūs iespēju izmantot citu Eiropas lielāko mikrobioloģisko resursu centru rīcībā esošās modernākās tehnoloģijas, sadarboties arī ES pētniecības programmās. Latvijas Universitāte nodrošinās vienlīdzīgu pieeju visiem ESS resursiem visām Latvijas zinātniskajām institūcijām.

**INSCTRUCT** (*Europe’s research hub for structural biology***)** – Eiropas strukturālās bioloģijas integrētā infrastruktūra (**plānots, ka nacionālais koordinators konsorcija ietvaros –** Latvijas Biomedicīnas pētījumu un studiju centrs).

Latvijas dalība INSTRUCT pētniecības infrastruktūras konsorcijā būtiski atvieglos piekļuvi Eiropas modernākajiem instrumentiem un resursiem molekulāru objektu struktūras pētījumu jomā, tas būtiski paaugstinās strukturālās bioloģijas nozares pētījumu kvalitāti Latvijā. Strukturālajai bioloģijai un medicīnas ķīmijai ir nozīmīga loma jaunu ārstniecības preparātu radīšanā.

**EU-OPENSCREEN** (*European Infrastrukture of Open Screening Platforms for Chemical Biology*) – Eiropas infrastruktūras atvērtā skrīninga platforma ķīmiskajai bioloģijai (**plānots, ka nacionālais koordinators konsorcija ietvaros –** Latvijas Organiskās sintēzes institūts).

Latvijas dalība pētniecības infrastruktūrā EU-OPENSCREEN nodrošinās mūsdienīgāko skrīninga tehnoloģiju izmantošanu ķīmisko savienojumu bioloģiskās aktivitātes noteikšanai. EU-OPENSCREEN starpdisciplinārā pieeja, apvienojot kopīgam darbam ķīmiķus, inženierus, biologus, informātikas speciālistus, novērsīs esošo fragmentāciju Eiropas zinātnē ķīmiskās bioloģijas jomā. Jaunās zināšanas ķīmiskajā bioloģijā veicinās inovāciju farmācijas industrijā, klīniskajos pētījumos, diagnostikā, arodveselībā, sistēmu bioloģijā, struktūrbioloģijā, bioķīmisko reaģentu un komplektu izstrādē, ķīmiski-bioloģiskās informācijas pakalpojumos, lauksaimniecībā, biotehnoloģijā u.c.

# Pielikums Nr.7

# Programmas “Apvārsnis 2020” programmkomiteju 6 ekspertu (1 eksperts katrā RIS3 specializācijas jomā + 1 horizontālo nozaru (radošās industrijas, sociālās un humanitārās zinātnes) eksperts) darba pienākumi

|  |  |  |
| --- | --- | --- |
| Darbības joma | Funkcijas | Rezultāts |
| Latvijas pārstāvniecība programmas “Apvārsnis 2020” programmkomitejās | - dalība ekspertu sanāksmēs Latvijas viedokļa izstrādē un interešu definēšanā (nacionālā līmenī);  - Latvijas interešu un viedokļa pārstāvēšana programmas “Apvārsnis 2020” programmkomitejās; | - programmas “Apvārsnis 2020” programmkomiteju ietvaros izstrādāto pētniecības programmu saturs un nosacījumi vērsti uz Latvijas zinātnisko interešu ievērošanu;  - nodrošināta ātra informācijas apmaiņa ar Latvijas zinātniskajām institūcijām par aktuālajiem jautājumiem programmas “Apvārsnis 2020” programmkomiteju kompetences ietvaros;  - vienlaikus netieši tiek sekmēta starptautiskās sadarbības partneru piesaiste zinātniskajām institūcijām; |
| Analītisks atbalsts RIS3 progresa ziņojumu izstrādē | - RIS3 specializācijas jomu ekosistēmu izmaiņu analīze, attīstības virzienu apzināšana, kavējošo apstākļu identificēšana, ierosinājumi izmaiņām nozares rīcībpolitikā; | - profesionālā ekspertīzē balstīti secinājumi un priekšlikumi uz pierādījumiem balstītas P&A&I politikas izstrādei;  - nodrošināta RIS3 monitoringa darbības virzienā “Programmu pārvaldība” ietilpstošās aktivitātes “Kvalitātes vadība – ekspertīze nozares jautājumos” īstenošana |
| Latvijas dalības koordinēšana Kopējās programmēšanas iniciatīvās | - Kopējo programmēšanas iniciatīvu platformu ietvaros īstenoto pētījumu projektu administrēšana un uzraudzība (Latvijas partnerim) | - nodrošināta Kopējo programmēšanas iniciatīvu platformu ietvaros īstenoto pētījumu projektu administrēšana un uzraudzība |
| 1.1.1. SAM “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” kvalitātes vadības atbalsts | - atbalsts 1.1.1. SAM 1.1.1.1. pasākuma “Praktiskas ievirzes pētījumi” un 1.1.1.2. pasākuma “Pēcdoktorantūras pētniecības atbalsts” ikgadējo projektu pieteikumu atlases nosacījumu sagatavošanā, izstrādājot pētniecības projektu tematiskās darba programmas; | - ES struktūrfondu investīciju P&A programmas un to ietvaros izstrādātie pētījumi ir fokusēti uz nozarei, kā arī tautsaimniecībai un sabiedrībai kopumā, aktuālo jautājumu risināšanu, vienlaikus ievērojot atšķirības dažādu zinātņu nozaru pētnieciskā darba specifikā (atšķirības pētījumu struktūrā, risinājumos un sasniedzamajos rezultātos); |
| RIS3 publisko diskusiju satura vadība | - diskusiju tematisko jautājumu definēšana un materiālu izstrāde;  - diskusiju vadība, atgriezeniskās saites nodrošināšana;  - diskusiju rezultātu analīze; | - uz kvalitatīvu dialogu un rezultātu vērstas RIS3 diskusijas, lai uzņēmējdarbības atklājuma principa ietvaros sasniegtu maksimālo rezultātu; |
| Tematisko pētījumu kvalitātes vadība | - pētījuma darba uzdevumu definēšana; tehnisko specifikāciju sagatavošana;  - pētījumu kvalitātes vadība no pasūtītāja puses;  - izstrādātā pētījuma nodevuma kvalitātes izvērtēšana; | - kvalitatīvi un savlaicīgi izstrādāti RIS3 monitoringam nepieciešamie tematiskie pētījumi.  Kvalitāte tiek nodrošināta ievērojot šādus nosacījumus:  - pētāmās tēmas ir aktuālas, atbilst monitoringa progesa analīzes nepieciešamībām,  - pētījumi ir savstarpēji papildinoši un nepārklājas,  - tiek nodrošināta atbilstošas kompetences pētījuma veicēja piesaiste, kā rezultātā pētījums veikts profesionāli un saskaņā ar definētajiem darba uzdevumiem; |

1. <http://likumi.lv/doc.php?id=267069&version_date=19.06.2014>; Par Partnerības līgumu Eiropas Savienības investīciju fondu 2014.–2020.gada plānošanas periodam (apstiprināts ar Ministru kabineta 2014. gada 19. jūnija rīkojumu Nr. 313 “Par Partnerības līgumu Eiropas Savienības investīciju fondu 2014.-2020. gada plānošanas periodam”). [↑](#footnote-ref-1)
2. http://publications.jrc.ec.europa.eu/repository/bitstream/JRC97530/reqno\_jrc97530\_stairway%20to%20excellence.%20country%20report%20latvia.pdf [↑](#footnote-ref-2)
3. EU, 2015, Innovation Union Scoreboard 2015, pieejams:

   <http://ec.europa.eu/growth/industry/innovation/facts-figures/scoreboards/index_en.htm> [↑](#footnote-ref-3)
4. http://polsis.mk.gov.lv/documents/4608 [↑](#footnote-ref-4)
5. Pieejams: <http://tap.mk.gov.lv/lv/mk/tap/?pid=40388975&mode=mk&date=2016-09-13> [↑](#footnote-ref-5)
6. Informatīvais ziņojums “Par Latvijas dalību Eiropas pētniecības infrastruktūru stratēģiskā foruma (ESFRI) Eiropas pētniecības infrastruktūru Ceļa kartes konsorcijos”

   <http://tap.mk.gov.lv/lv/mk/tap/?dateFrom=2015-09-23&dateTo=2016-09-22&mk&text=562&org=0&area=0&type=0> [↑](#footnote-ref-6)
7. Informatīvais ziņojums „Par Zinātnes, tehnoloģiju attīstības un inovācijas pamatnostādņu 2014.-2020.gadam ieviešanas rīcības plāna, kas ietver Viedās specializācijas stratēģijas pasākumu plānu un rezultātu rādītāju sistēmas aprakstu, izstrādes progresu” (MK 21.10.2014. sēdes prot. Nr.57 50§)

   <http://tap.mk.gov.lv/lv/mk/tap/?pid=40334802&mode=mk&date=2014-10-21> [↑](#footnote-ref-7)
8. Informatīvais ziņojums „Par zinātnes starptautisko izvērtējumu”

   <http://www.izm.gov.lv/images/zinatne/ZISI/IZMzino_160114_Zizvertejums.pdf> [↑](#footnote-ref-8)
9. Eiropas Kopienas IP laika periodā no 2009. - 2013. gadam [↑](#footnote-ref-9)
10. ERA-NET projekti [↑](#footnote-ref-10)
11. *Cooperation Europeenne dans le Domaine de la Recherche Scientifique et Technique* ir starptautiskās sadarbības atbalsta programma, kas izveidota, lai Eiropas līmenī atbalstītu zinātnieku sadarbību dažādās zinātnes un tehnoloģijas attīstības jomās. [↑](#footnote-ref-11)
12. 185. panta programma [↑](#footnote-ref-12)
13. Eiropas Kopienas Līguma 185.panta kopēja iniciatīva lai veicinātu starptautisko sadarbību tirgus pieprasītu, konkurētspējīgu tehnoloģiju, produktu un pakalpojumu izpētes, izstrādes un ieviešanas jomā. [↑](#footnote-ref-13)
14. Eiropas Līguma 185.panta iniciatīva saistīta ar Baltijas jūras ekosistēmas struktūras un funkciju izpēte [↑](#footnote-ref-14)
15. progresīvā pētniecība un tehnoloģijas iegultās inteliģences un sistēmu jomā ARTEMIS kopuzņēmuma ietvaros [↑](#footnote-ref-15)
16. http://www.een.lv/system/files/attachments/7IP\_Kapitals\_maijs.pdf [↑](#footnote-ref-16)
17. <http://viaa.gov.lv/lat/zinatnes_inovacijas_progr/apvarsnis_2020_red/apv_2020_apraksts/> [↑](#footnote-ref-17)
18. European Commission. *Horizon 2020. First results,* Directorate - General for Research and Innovation, 2015. [↑](#footnote-ref-18)
19. Pieejams: https://ec.europa.eu/programmes/horizon2020/sites/horizon2020/files/horizon\_2020\_first\_results.pdf [↑](#footnote-ref-19)
20. http://www.nikolaosfloratos.com/download-horizon-2020-champions.html [↑](#footnote-ref-20)
21. http://www.nikolaosfloratos.com/download-horizon-2020-champions.html [↑](#footnote-ref-21)
22. t.sk. ESF finansējums 55,6 milj. EUR, konceptuāli piešķirtais finansējums valsts budžeta virssaistības ir 15,3 milj. EUR, t.sk. ESF 13,2 milj. EUR [↑](#footnote-ref-22)
23. Saskaņā ar panākto vienošanos ar CFLA un FM par 3. kārtas ietvaros īstenoto projektu ieviešanas kārtību. IZM vērtējumā administratīvā sloga mazināšanai iespēju robežās piemērojami programmas “Apvārsnis 2020” projektu ieviešanas nosacījumi. [↑](#footnote-ref-23)
24. 32 552 786 EUR, ko veido ERAF finansējums 27 669 868  EUR un valsts budžeta līdzfinansējums 4 882 918  EUR. [↑](#footnote-ref-24)
25. Snieguma ietvaru veido 1.1.1.5.pasākuma snieguma rezerve un 1.1.1.4.pasākuma „P&A infrastruktūras attīstīšana Viedās specializācijas jomās un zinātnisko institūciju institucionālās kapacitātes stiprināšana” snieguma rezerve. [↑](#footnote-ref-25)
26. 23 537 360  EUR, ko veido ERAF finansējums 20 006 756 EUR un valsts budžeta līdzfinansējums 3 530 604  EUR. [↑](#footnote-ref-26)
27. <http://polsis.mk.gov.lv/documents/4608> [↑](#footnote-ref-27)
28. Vidusposma izvērtējuma mērķis ir novērtēt Latvijas dalības programmā “Apvārsnis 2020” sekmes, tendences, iespējamās nepieciešamās aktivitātes dalības sekmju uzlabošanai atlikušajā programmās posmā, savukārt noslēgumā plānots novērtēt rezultatīvo rādītāju sniegumu, salīdzināt sekmību ar iepriekšējām Ietvara programmām un veidot stratēģiju dalībai nākamajā Ietvara programmā. Minētie izvērtējumi veicami saskaņā ar kopīgi visām programmas valstīm noteiktajiem indikatoriem un kritērijiem [↑](#footnote-ref-28)
29. EURAXESS Eiropas mēroga portāls (adrese: [http://ec.europa.eu/euraxess/#](http://ec.europa.eu/euraxess/)) un Latvijas nacionālais portāls (adrese: <http://euraxess.lv/>) izveidots, lai nodrošinātu mūsdienīgu un ērtu vidi informācijas apmaiņai zinātnieku starptautiskās un starpsektoru (zinātniskā institūcija – industrija) mobilitātes nodrošināšanai Eiropas Pētniecības Telpas (ERA) ietvaros. Visu zinātņu nozaru un karjeras posmu zinātniskie darbinieki, pētnieki un doktoranti var ērti atrast informāciju par darba piedāvājumiem, dažādām starptautiskām, reģionāla un nacionāla mēroga stipendijām visu zinātņu nozaru pārstāvjiem, kā arī atrast informāciju par tiesiskajiem, administratīvajiem un ikdienas dzīves sakārtošanas jautājumiem, pārceļoties uz citu valsti. Universitātes un zinātniskās iestādes savukārt var izvietot savus darba un stipendiju piedāvājumus. [↑](#footnote-ref-29)
30. Skat.detalizētāk 1.1.1.2.pasākuma MK noteikumu anotāciju, kas paredz šādu izmaksu segšanu 1.1.1.2.pasākuma ietvaros 2016.gadā, un tālākos gados - 1.1.1.6.pasākuma ietvaros, kam tiek pardalīts finansējums no 1.1.1.5.pasākuma. Ievērojot to, ka netiek plānots veidot atsevišķu 1.1.1.6.pasākumu, šīs izmaksas tiek plānotas 1.1.1.5.pasākuma ietvaros. [↑](#footnote-ref-30)
31. Attiecīgajam ERA-NET Cofund aktivitātes projekta dalībniekam, kas, saskaņā ar nosacījumiem, ir valsts pārvaldes institūcija (ministrija, zinātnes padome, aģentūra u.c.), kas finansē un/vai administrē nacionālās pētījumu programmas, iesaistoties projektu konkursu īstenošanā - projektu konkursa nosacījumu izstrāde, projektu konkursa organizēšana, projektu pieteikumu izvērtēšana, projektu ieviešanas uzraudzība. [↑](#footnote-ref-31)
32. <https://likumi.lv/ta/id/253757-valsts-izglitibas-attistibas-agenturas-nolikums> Ministru kabineta 2012.gada 18.decembra noteikumi Nr.934 “Valsts izglītības attīstības aģentūras nolikums” 3. un 4. punkts [↑](#footnote-ref-32)
33. Katrā programmas “Apvārsnis 2020” programmkomitejā tiek nominēti vairāki pārstāvji – ministrijas, Nacionālā kontaktpunkta un zinātnisko institūciju vai nozaru asociāciju pārstāvji (atkarībā no programmkomitejas – 2 līdz 4 pārstāvji). 1.1.1.5. pasākuma ietvaros tiks segti komandējuma izdevumi tikai programmas “Apvārsnis 2020” programmkomiteju ekspertiem. Pārējiem delegātiem komandējuma izdevumi tiek un tiks segti no valsts budžeta līdzekļiem. [↑](#footnote-ref-33)
34. RIS3 progresa ziņojumi, kurus saskaņā ar informatīvo ziņojumu “Viedās specializācijas stratēģijas monitoringa sistēma” (izskatīts Ministru kabinetā 15.09.2015.; protokols Nr. 47; 35.§) izstrādā IZM sadarbībā ar Ekonomikas ministriju un iesniedz Latvijas Pētniecības un inovāciju stratēģiskajā padomē, tiek sagatavoti reizi divos gados ES fondu 2014. – 2020. gada plānošanas perioda ietvaros. Analītiskie ziņojumi ietver rādītāju izpildes progresu, īstentoto P&A&I politikas ietekmes novērtējumu rezultātu pārskatu, analītisku informāciju par RIS3 specializācijas jomu attīstību, t.sk. RIS3 diskusiju rezultātus, kā arī priekšlikumus nepieciešamajām rīcībpolitikas izmaiņām (ja attiecināms). [↑](#footnote-ref-34)
35. EM RIS3 monitoringa īstenošanai nepieciešamās kvalitātes vadības izmaksas ietvērusi 1.2.1. specifiskā atbalsta mērķa pasākumos, t.i. 1.2.1.2. pasākuma “Atbalsts tehnoloģiju pārneses sistēmas pilnveidošanai” ietvaros paredzot nākotnes scenāriju izstrādi pētniecības, inovācijas un tehnoloģiju attīstības jomā, kā arī izmantojot EM pieejamos cilvēkresursus nozaru vajadzību analīzes nodrošināšanai 1.2.1.1. pasākuma “Atbalsts jaunu produktu un tehnoloģiju izstrādei kompetences centru ietvaros” organizētās pirmās kārtas ietvaros. [↑](#footnote-ref-35)
36. ES fondu plānošanas perioda 2007. – 2013. gadam 2.1.1.3.2. apakšaktivitātes ietvaros – projekts “Vienota nacionālas nozīmes Latvijas Akadēmiskā pamattīkla zinātniskās darbības nodrošināšanai izveide” [↑](#footnote-ref-36)
37. Pieejams: <http://tap.mk.gov.lv/lv/mk/tap/?pid=40388975&mode=mk&date=2016-09-13> [↑](#footnote-ref-37)
38. Saskaņā ar informatīvo ziņojumu „Par Eiropas Pētniecības telpas ceļveža 2016.-2020.gadam īstenošanu Latvijā” minētais Kopējo programmēšanas iniciatīvu (JPI) finanšu avots ir Valsts budžeta apakšprogramma 70.06.00 “Dalība Eiropas Savienības pētniecības un tehnoloģiju attīstības programmās”. Tai pašā laikā ir minēts, ka nepieciešamais valsts budžeta finansējums 2017.-2020. gadam tiks aprēķināts pēc lēmuma pieņemšanas par Latvijas dalību noteiktās JPI. Līdz ar to finansējums JPI šajā budžeta programmā nav piešķirts. 2016.gadā apakšprogrammas 70.06.00 ietvaros ir pieejama dotācija ilgtermiņa saistību izpildei, lai sniegtu atbalstu projektu īstenošanai 1 436 719 euro apmērā. Šis finanšu resursu apjoms apakšprogrammas 70.06.00 ietvaros kopš 2010.gada, kad apakšprogramma 70.06.00 tika izveidota, ir palicis konstants un nav palielināts, lai arī projektu skaits ir pieaudzis. Lai nodrošinātu Latvijas dalībniekiem iespēju 2016.gadā īstenot projektus, apakšprogrammas 70.06.00 ietvaros 2016.gadā jau ir nepieciešams papildus finansējums 1 360 378,69 euro apmērā ES pētniecības programmu ietvaros apstiprinātiem projektiem. Ievērojot minēto, JPI finansēšana no 70.06.00. apakšprogrammas nav iespējama, jo apakšprogramma jau šobrīd ir pārslogota un paredzētais finansējums nav pietiekams esošo starptautisko programmu finansēšanai. [↑](#footnote-ref-38)
39. Precīzas izmaksu pozīcijas noteiktas Ministru kabineta noteikumos par pasākuma ieviešanas nosacījumiem. [↑](#footnote-ref-39)
40. Informāciju par ERIC konsorcijiem, Latvijas dalību un indikatīvajiem dalības ieguvumiem skat. Pielikums Nr. 6 “Latvijas dalība ESFRI ceļa kartes infrastruktūrās (konsorcijos un platformās)”. [↑](#footnote-ref-40)
41. http://www.izm.gov.lv/lv/publikacijas-un-statistika/petijumi [↑](#footnote-ref-41)
42. Virs kvalitātes sliekšņa novērtēti un ERAF atbalstīti programmas “Apvārsnis 2020” un 9. Ietvara programmas projekti. [↑](#footnote-ref-42)
43. Noteikumu projekts "Darbības programmas "Izaugsme un nodarbinātība" 1.1.1.specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.5.pasākuma "Atbalsts starptautiskās sadarbības projektiem pētniecībā un inovācijās" pirmās, otrās un trešās projektu iesniegumu atlases kārtas īstenošanas noteikumi" (VSS-222); <http://tap.mk.gov.lv/lv/mk/tap/?pid=40414024> [↑](#footnote-ref-43)
44. Sīkāku informāciju par konkrētajām programmas “Apvārsnis 2020” apakšprogrammām skat pielikumā Nr.5. [↑](#footnote-ref-44)
45. Papildu skaidrojams arī, ka programmas “Apvārsnis 2020” ietvaros īstenotās projekta veida “MVU instruments” ieviešanas nosacījumi cita starpā paredz, ka pamatā projekts netiek īstenots konsorcija veidā. Tomēr, ievērojot, ka projekta veids “MVU instruments” ieviešanas nosacījumi vielaikus definē, ka projekta ietvaros atbalsts tiek sniegts mazajiem un vidējiem uzņēmumiem, kā arī visbiežāk tiek paredzēts, ka projektā īstenojamās darbības atbilst vismaz 6. tehnoloģiju gatavības līmenim (*Technology Readiness Level)*, šo apakšprogrammu 1.1.1.5. pasākuma 3. kārtas ietvaros netiek plānots īstenot (pārfinansēt). [↑](#footnote-ref-45)
46. Sīkāku informāciju par uzskaitītajām programmas “*Apvārsnis 2020*” programmām (to mērķis, ieviešanas nosacījumi, finansējuma ierobežojumi un likmes, u.c. ar sinerģiju saistītie nosacījumi) skatīt Pielikumā Nr.5 [↑](#footnote-ref-46)
47. ESCEL konkursā iesniegta projekta konkrētiem pētniecības darba aktivitātēm (WP, darba paketēm) finansējums var tikt paredzēts un piešķirts no „*Apvārsnis 2020*” un nacionālajiem līdzekļiem (projekta A daļa), kā arī no ESIF (projekta B daļas ietvaros plānotā darba pakete). Attiecīgās darba paketes ietvaros ESIF līdzekļi tiek plānoti un piešķirti ar komercializāciju tuvām pētniecības aktivitātēm (TRL5 līdz TRL9), tādām kā pilotobjektu demonstrācijas pasākumiem vai *flagship* iekārtu izveidei. Piesakot projektu ECSEL konkursā, projekta pieteikumā tiek norādītas konkrētas projekta darba paketes (WP), kuru ietvaros darbus plānots veikt piesaistot ESIF līdzekļus (projekta B daļa), kas tiek piešķirti ievērojot valsts atbalsta nosacījumus. Lēmums par šāda projekta īstenošanu tiek pieņemts gan ECSEL Valstu pārstāvju grupā, gan arī nacionālajā ESIF atbildīgajā iestādē un projektu īsteno, ja abu finansējuma turētāju institūciju lēmumi ir pozitīvi. [↑](#footnote-ref-47)
48. Sīkāku informāciju par konkrētajām programmas “Apvārsnis 2020” apakšprogrammām, t.sk. programmu finansēšanas un uzraudzības kārtību skat. Pielikums Nr.5 [↑](#footnote-ref-48)
49. Eiropas Komisijas neatkarīgo pētniecības un inovācijas ekspertu datu bāzē iekļauti eksperti. [↑](#footnote-ref-49)
50. Pieejams:<http://ec.europa.eu/regional_policy/sources/docgener/guidelines/2017/application_of_state_aid_rules.pdf> [↑](#footnote-ref-50)
51. Ņemot vērā, ka princips – individuāli īstenots projekts, kurš ticis novērtēts virs kvalitātes sliekšņa, bet nav saņēmis EK finansējumu projekta īstenošanai un kurš tiks īstenots no ES struktūrfondu līdzekļiem – saglabājas nemainīgs. Atšķirība ir tikai *Seal of Exellence* sertifikāta esamībā/neesamībā. [↑](#footnote-ref-51)
52. Ievērojot, ka EK izstrādātais dokumenta projekts fokusējas uz programmas “Apvārsnis 2020” projektu veidu MVU instruments, kura īstenošanas nosacījumi paredz mazos- vidējos uzņēmumus kā projekta pieteicējus, iekļautas tikai tās rekomendācijas un norādes, kuras specifiski var attiekties uz 3. kārtas ietvaros plānoto projektu īstenošanu. [↑](#footnote-ref-52)
53. Šeit un turpmāk saistībā ar projektu pieteikumu kritērijiem – skat. 1.1.1.5. pasākuma 3. atlases kārtas projektu iesniegumu vērtēšanas kritērijus un to piemērošanas metodiku. Pieejami: https://komitejas.esfondi.lv/Lists/sedes/DispForm.aspx?ID=110&RootFolder=%2A [↑](#footnote-ref-53)
54. Eiropas Parlamenta un Padomes 2013. gada 17. decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, 67., 68. un 69. pantā definētajiem nosacījumiem (Eiropas Savienības Oficiālais Vēstnesis, 2013. gada 20. decembris, Nr. L 347/320) [↑](#footnote-ref-54)
55. EK izstrādātajā dokumenta projektā vērš uzmanību, ka nav iespējams garantēt, ka pēc *Seal of Exellence* sertifikāta izsniegšanas attiecīgais projekta pieteikums nav atkārtoti iesniegts programmā “Apvārsnis 2020”. [↑](#footnote-ref-55)
56. Eiropas Parlamenta un Padomes 2014.gada 17.jūnija EK regula Nr.651/2014 ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu. [↑](#footnote-ref-56)
57. Novērtējuma kopsavilkums, kuru projekta iesniedzējs saņem pēc projekta kvalitātes novērtējuma veikšanas un kas satur EK ekspertu izteiktos komentārus par katrā no projekta pieteikuma ietvaros vērtēto kritēriju stiprajiem un vājajiem aspektiem. [↑](#footnote-ref-57)
58. saskaņā ar Ministru kabineta 2011.gada 12.aprīļa noteikumiem Nr.289 „Par Līgumu starp EUREKA Sekretariātu un Latvijas Republikas Izglītības un zinātnes ministriju” [↑](#footnote-ref-58)
59. Ar 2015.gada 17.jūniju atbalsta sniegšanas kārtību EUROSTARS un EUROSTARS-2 programmu projektiem nosaka Ministru kabineta 2015.gada 26.maija noteikumi Nr.259 „Atbalsta piešķiršanas kārtība dalībai starptautiskās sadarbības programmās pētniecības un tehnoloģiju jomā”. [↑](#footnote-ref-59)
60. Atbalsta intensitāti nosaka atbilstoši Eiropas Komisijas 2014.gada 14.jūnija Regulai (ES) Nr.651/2014 (publicēta Eiropas Savienības Oficiālajā Vēstnesī 2014.gada 26.jūnijā, L 187/1), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107.un 108.pantu. [↑](#footnote-ref-60)
61. saskaņā ar Padomes Regulu (EK) Nr.74/2008 (2007.gada 20.decembris) ar ko izveido ARTEMIS kopuzņēmumu, lai īstenotu kopīgu tehnoloģiju ierosmi iegulto datorsistēmu jomā. [↑](#footnote-ref-61)
62. saskaņā ar Eiropas Komisijas Regulu (EK) Nr.800/2008 (2008.gada 6.augusts), kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula). [↑](#footnote-ref-62)
63. Parakstot Latvijas Republikas Izglītības un zinātnes ministrijas un Baltkrievijas Republikas Valsts zinātnes un tehnoloģiju komitejas nolīgumu par sadarbību zinātnē un tehnikā. [↑](#footnote-ref-63)
64. saskaņā ar 2011.gada 1.decembra administratīvo vienošanos starp Latvijas Republikas Izglītības un zinātnes ministriju un Francijas Republikas Ārlietu un Eiropas lietu ministriju „Par kārtību, kādā iesniedzami divpusējie zinātniskās sadarbības projekti Hubert Curien partnerības Latvijas un Francijas sadarbības programmas „Osmoze” ietvaros” [↑](#footnote-ref-64)
65. Fondu izveidoja Ķīnas Republikas Nacionālā zinātnes padome, Latvijas Republikas Izglītības un zinātnes ministrija un Lietuvas Republikas Izglītības un zinātnes ministrija. Šāda sadarbības Fonda izveidošana bija Taivānas iniciatīva. [↑](#footnote-ref-65)
66. Pārskatam, t.sk. tajā izklāstītajai uzraudzības kārtība, ir informatīvs raksturs un tajā ietvertie nosacījumi nav tieši piemērojami 1.1.1.5. pasākuma 3. kārtas ietvaros. [↑](#footnote-ref-66)